
DR. NIC FIELDS și-a început cariera ca biochimist, 
înainte de a intra în cadrul trupelor de desant și amfibii 
ale Marinei Regale Britanice. După ce a părăsit viața 
militară, și-a reluat studiile universitare și a obținut un 
doctorat în istorie antică la Universitatea din Newcastle. 
A fost director-adjunct la Școala Britanică din Atena, 
Grecia, și apoi lector de istorie antică la Universitatea 
din Edinburgh. Acum este autor liber-profesionist 

și cercetător. 


PETER DENNIS s-a născut în 1950. Inspirat de reviste 


contemporane, precum Look and Learn, a studiat grafica 
și ilustratia la Liverpool Art College. De atunci, și-a adus 
contribuţia la sute de cărți, în special cu subiect istoric, 
multe apărute la Editura Osprey. Este un pasionat 

al reconstituirilor de bătălii faimoase și realizator de 
machete. Actualmente locuiește în Nottinghamshire, 
Marea Britanie. 


Să ne începem povestirea cu o anecdotă amuzantă despre 
Hannibal. Se spune că, în timp ce armatele se desfășu- 
rau pe câmpul de bătălie, pregătite să-și încerce norocul 
în marea loterie a vieţii și a morţii, Antiochos al III-lea, 
regele Siriei, s-ar fi întors spre Hannibal Barca, ghinionis- 
tul, dar fermecătorul generalul cartaginez care îl însoțea, 
pentru a-l întreba dacă soldaţii sirieni, frumos aliniati si 
sclipitori în armurile lor argintii și aurii, cu comandanții 
falnic impodobiti cu bijuterii grele si invesmantati în mă- 
tăsuri bogate, erau suficient de numeroși pentru a tine 
piept romanilor. „Sunt mai mult decât suficienţi“, l-ar fi 
ironizat Hannibal, „cu toate că romanii sunt cea mai la- 
comă naţiune de pe pământ“ (Aulus Gellius, Nopți atice 
5, 5). O astfel de istorie și multe altele la fel l-au consacrat 
pe Hannibal drept un erou ușor de reţinut în memoria 
colectivă, deși, desigur, lucrurile sunt cu mult mai com- 
plexe – un om nu poate fi definit printr-una sau două tră- 
sături de condei, oricât de vie ar fi ilustrarea. Și totuși, 
cartaginezii au dobândit în mod incontestabil, cel puţin 
în ochii omului modern, aura romantică a unui popor sor- 
tit pieirii. La vremea când Roma republicană era taurul 
furios al lumii mediteraneene, armatele sale reduseseră 
Cartagina la un morman de scrum și îi distruseseră cultu- 
ra. Însă nimic nu este inevitabil în istorie, iar cartagine- 
zii au opus de departe mai multă rezistenţă decât oricare 
dintre magnificele regate elenistice și, în plus, în al doilea 

din cele trei războaie punice, au fost aproape de a nimici 
cu totul marea putere romană. 

Comandantul lor șef pe parcursul acestei lupte titani- 
ce a fost – după cum probabil că ati ghicit deja – Hannibal 
(247-183 î.Hr.), eroul rațional, omul independent, re- 
tras în sine, fiul cel mai mare al charismaticului general 
Hamilcar Barca (m. 229 î.Hr.) și, cel puţin din punctul meu 
de vedere, cel mai mare general al Antichității. Cu toţii 
avem însă dreptul la o opinie, inclusiv personajul despre 
care povestim aici. El însuși s-a plasat, cu mare modestie, 
abia pe al treilea loc în ierarhia celor mai mari comandanţi 
militari, după Alexandru cel Mare și Pyrrhus din Epir 
(Titus Livius XXXV, 14, 5-8, vezi și Plutarh, Flaminius 
21, 3). Victoriile sale au fost însă cu mult mai impresio- 
nante decât cele ale lui Pyrrhus – victorii zdrobitoare, nu 
a la Pyrrhus -, iar ținta sa strategică mult mai focalizată. 
În timp ce Alexandru cel Mare a repurtat succese specta- 
culoase și a făcut mari cuceriri folosindu-se de superba 
armată regală moștenită de la tatăl său, Filip al II-lea al 
Macedoniei, Hannibal a obținut acel uluitor șir de biru- 
inte cu ajutorul unei adunături ad-hoc de mercenari pro- 
veniţi din toate colţurile lumii și care luptau din motivele 
cele mai diverse. Dincolo de aceste deosebiri, trebuie spus 
că nici Pyrrhus, nici Hannibal nu au întrebuințat elefanții 
ca element decisiv în lupte; în cazul cartaginezilor, elefan- 
tii au participat doar în primele bătălii ale lui Hannibal, 
cea de pe râurile Tagus (220 î.Hr.) și Trebbia (218 î.Hr.), 
precum și, în final, în cea de la Zama (202 î.Hr.). Pe de 
altă parte, Hannibal a fost un mare comandant de cavale- 
rie, egalul lui Alexandru in această privinţă. Tacticile sale 
nu le-au imitat insa pe cele ale lui Alexandru, care prefe- 
ra penetrarea armatei adverse in detrimentul incercuirii. 

Hannibal beim Überqueren der Alpen. Istoricii militari au căzut de acord 
că traversarea, la începutul anului 329 î.Hr., de către armata lui Alexandru 
cel Mare a maiestuosului lant muntos Hindu Kush („Ucigaşul de hinduși“), 

cu vârfurile sale acoperite de zăpadă, a fost o realizare cu mult mai grandioasă 
din punct de vedere al strategiei militare și al rezistenței soldaților implicați 
decât trecerea Alpilor de către Hannibal la sfârşitul anului 218 î.Hr. Totuşi, 
Alexandru nu a atacat niciodată Roma. 
(colecția autorului) 

Hannibal a ţinut întotdeauna cont de unul dintre prin- 
cipiile de bază ale strategiei militare — niciodată să nu te 
avanti frontal în luptă atâta timp cât iti poţi învălui dus- 
manul. La fel, în timp ce Pyrrhus a strălucit în bătălie ai- 
doma lui Ahile, eroul homeric, Hannibal s-a dovedit a fi 
un personaj imprevizibil, cu multe fete, mai degrabă un 
Odiseu. A fost un maestru al ambuscadelor, al planurilor 
de luptă viclene și al falselor misive. 

În strategia militară antică au predominat două mo- 
dele. Hannibal a fost un războinic-șef, la fel ca Pyrrhus, 
însă între cei doi au existat diferențe fundamentale. Dacă 
Pyrrhus a ales calea lui Ahile, calea onoarei și a violenţei, 
Hannibal a optat pentru un stil mai apropiat de cel al lui 
Odiseu, un stil al sireteniei și celeritatii. Mintile occiden- 
tale preferă spiritul lui Ahile — tranșant, feroce, sclipitor. 
Nu este așadar de mirare că multi comentatori moderni 
s-au grăbit să îl condamne pe Hannibal și să îi critice inca- 
pacitatea de a înțelege natura exactă a confederației con- 
duse de romani — Leviatanul cel îndrăzneţ și curajos cu 
o lance în mână -, precum și inabilitatea de a-și asigura 
intervenţia unor întăriri substanţiale, pe măsura lupte- 
lor în care se angrena, întăriri fie pe mare, din Africa, fie 
pe uscat, dinspre Peninsula Iberică. Și totuși, nu încape 
îndoială că invazia la care a recurs Hannibal era singu- 
ra modalitate prin care Cartagina ar fi putut vreodată să 
înfrângă Roma. Este adevărat, Hannibal s-a bazat și pe o 
revoltă împotriva Romei care ar fi izbucnit simultan în 
Peninsula Italică încă imperfect subjugată. Și a avut drep- 
tate în privinţa celților, dar s-a înșelat aproape complet си 
etruscii și grecii, care, în cele din urmă, au preferat Roma 
în defavoarea vechiului lor dușman, Cartagina. Cum 
centrul Peninsulei Italice îi refuzase sprijinul, strategia 

Peninsula care domină unul dintre cele mai frumoase porturi din Mediterana, 
Noua Cartagină, întemeiată de Hasdrubal cel Frumos pentru a servi drept 
capitală a Iberiei Punice. Cartaginezii îi spuneau probabil Qart-Hadasht, 

la fel ca orașului lor de baștină. Imaginea surprinsă de un satelit NASA 
înfățișează Puerto de Cartenga și Cap de Pals. 

(NASA) 


sa pe termen lung nu putea decât să dea greș. În realita- 
te, Hannibal a supraestimat spiritul de revoltă împotriva 
Romei, întârziind probabil în acest sens cu vreo cinci de- 
cenii, căci prea multe populaţii italice găsiseră între timp 
suficiente motive pentru a se alia cu Roma, și nu pentru 
a se ridica împotriva ei. Mărturiile referitoare la negoci- 
erile purtate de Hannibal cu cei care într-un final aveau 
să-l trădeze (și în special cu samnitii, cândva adversari în- 
versunati ai Romei) arată că ceea ce își doreau cu adevărat 
aceste populaţii era autonomia și șansa de a-și lua soarta 
în propriile mâini. Trecerea în tabăra lui Hannibal, care la 

urma urmei nu era decât un outsider, ar fi însemnat pen- 
tru ele schimbarea unui stăpân cu altul, sau cel puţin așa 
se temeau majoritatea. 

Prin urmare, Hannibal ar fi putut la fel de bine să se 
înșele ori să fi intuit corect. Aidoma poveștii cu orbul care 
descrie un elefant, depinde de care parte a animalului te 
afli. Însă dincolo de diversitatea opiniilor, marșul lui cu- 
tezător, din Peninsula Iberică până în Peninsula Italică, 
traversând atât Pirineii cât și Alpii, rămâne o realizare 
care ne taie și acum respiraţia și, în plus, nu putem trece 
cu vederea faptul că Hannibal a fost atât de aproape de a 
reuși în planurile sale. Episodul celor cincisprezece zile, 
de la sfârșitul lui octombrie la începutul lui noiembrie 
218 î.Hr., în care armatele sale au trecut Alpii este demn 
de o epopee. Până și în relatarea ostilă a lui Titus Livius, 
generalul cartaginez este înfățișat drept un erou – un fel 
de Satan al lui Milton din Paradisul pierdut -, cu toate că 
istoricul a recurs la această abordare pentru a justifica în- 
frângerile suferite de romani în faţa lui Hannibal. Acesta 
reușise marea surpriză și acum toată lumea se aștepta să 
îngenuncheze Roma. Era, în același timp, un comandant 
militar pe cale să intre în istorie. 


Hannibal traversând Alpii cei mareti, desen color de Dudley С. Tennant 


(activ între 1898-1918) pentru Enciclopedia ilustrată Newnes a cunoașterii 
(circa 1920). Savantii, oamenii de știință și detectivii se vor contrazice probabil, 


atâta timp cât lumea își va aminti de Hannibal, în legătură cu locul exact 
unde se află trecătoarea alpină, însă această traversare a aprins imaginaţia 


omenirii la fel de mult ca șarja cavaleriei ușoare din 1854, în Războiul Crimeii, 


sau ca rezistenţa opusă de batalionul lui Custer în bătălia de la Little Bighorn 
cu triburile amerindiene din 1876. 


(The Bridgeman Art Library) 

A spune povestea lui Hannibal se dovedește un demers 
dificil încă de la bun început. Hannibal, care s-a născut 
cu puţină vreme înainte sau după plecarea tatălui său în 
Sicilia (247 î.Hr.), probabil nu și-a văzut părintele decât 
după revenirea acestuia în Cartagina, la sfârșitul Primului 
Război Punic (241 î.Hr.). Părintele absent se pare însă că 
s-a străduit să îi asigure fiului o educaţie aleasă, în care 
elementul grecesc a fost prevalent. Ulterior, Hannibal 
avea să invite în expediţia sa istorici greci, printre care 
pe spartanul Sosylos, fostul său profesor, cel care îl în- 
vatase grecește, ca si pe sicilianul Silenos, despre care nu 
știm însă cu certitudine ce sarcini educative ar fi inde- 
plinit pe langa tanarul Hannibal (Nepos, Hannibal 13, 3, 
vezi si Cicero, De oratore 2, 18, 75, Vegetius 3 pref. 62). 
Mai mult decat atat, Hannibal s-a facut remarcat ca autor 
prin cateva scrieri, unele dintre ele in greceste, precum 
cea dedicată locuitorilor din Rhodos cu ocazia campaniei 
din Anatolia a lui Cnaeus Manlius Vulso (Nepos, Hannibal 
13, 3). Mulțumită educaţiei grecești primite, el s-a situat 
pe o poziţie intelectuală superioară tuturor comandanti- 
lor romani (poate cu excepţia lui Scipio) pe care avea să îi 
înfrunte pe câmpurile de luptă. 

După ce și-a desăvârșit educaţia academică, Hannibal 
și-a petrecut restul tinereţii în Iberia, deprinzând, sub 
aripa ocrotitoare a tatălui său, mestesugurile războiu- 
lui și ale politicii (Zonaras 8, 21). După care, adolescent 

fiind, a pornit pe drumul vieţii, servind sub Hasdrubal cel 
Frumos, cumnatul său, drept comandant adjunct al arma- 
tei și totodată comandant al cavaleriei (Titus Livius XXI, 
4, 3-5, 8, Appian, Iberica 6, Nepos, Hannibal 3, 1). Fără a 
fi — evident — grec, nici ca origine si nici ca tradiţie cultu- 
rală, tânărul Hannibal a fost enorm influenţat de moș- 
tenirea militară a grecilor, ca și de cea a strămoșilor săi 
semiti. Trebuie să ni-l imaginăm ca un atlet bun și com- 
plet și un adolescent priceput la toate artele care aveau 
să îl transforme mai apoi într-un războinic de succes, 
opinia generală fiind la acea vreme că aceia care excelau 


Portiune din zidul de fortificaţie (straturile de jos sunt grecești, cele de 
deasupra romane) de la Emporion (în latină Emporiae, actualmente 
Ampurias), oraș aflat pe drumul comercial către colonia grecească 
Massalia (Massilia in latinește - Marsilia modernă) și etapă în 
explorarea de către foceeni a litoralului mediteraneean. 

(David Mateos Garcia) 


„Deși de vârstă fragedă, Hannibal jură ură veșnică Romei“, desen de John 
Leach (1817-1864) reprodus în Istoria comică a Romei (circa 1850). 
Se spune că, în cazul unor bărbaţi meniti unei soarte glorioase, germenii 
viitoarelor fapte măreţe se sădesc încă de timpuriu. Acest jurământ a rămas 
un subiect de dezbatere la fel de incitant ca pe vremea lui Polybios. 

(John Leach) 


în jocurile sportive și în alte asemenea activități urmau 
să se distingă, în chip firesc, și în bătălii. 

Atunci când marele istoric grec Polybios a analizat, 
cu competenţa care îl caracteriza, cauzele celui de-al doi- 
lea război care a opus Roma și Cartagina, nu s-a înșelat 
deloc așezând în fruntea listei ceea ce el a numit „mânia 
[thymés] lui Hamilcar“ (ТП, 9, 6), furia resimţită de gene- 
ral la finalul Primului Război Punic, când a fost forţat să 
capituleze fără să fi fost înfrânt în Sicilia. Polybios și-a 
justificat mai departe opinia potrivit căreia atitudinea 

de amărăciune a lui Hamilcar a contribuit la declanșarea 
războiului, care a izbucnit la numai zece ani după moar- 
tea generalului, istorisind celebra poveste a jurământu- 
lui lui Hannibal. Jurământul, depus la templul lui Baal 
Shamaim, „Stăpânul Cerurilor“, în prezenţa tatălui său 
înainte de plecarea lor în Iberia în 237 î.Hr., a fost de 
„а nu da niciodată dovadă de bunăvoință fata de romani“ 
(III, 11, 7). Pe atunci, Hannibal avea doar nouă ani. 
Povestea a fost — după cum era de așteptat — pusă sub 
semnul îndoielii, însă Polybios susține că Hannibal în- 
suși i-ar fi istorisit-o lui Antiochos, regele Siriei, după cir- 
ca patruzeci de ani, când îi servea drept consilier militar 


Eryx (Monte San Giuliano), versantul nord-nord-estic văzut dinspre cheiul de 

la Mozia. În 244 î.Hr., folosindu-se de creasta sa plată, Hamilcar Barca a pornit 
operațiunile de gherilă împotriva romanilor în Sicilia, însoțite și de raiduri maritime 
de-a lungul țărmului italic. În următorii câțiva ani cât va mai dura Primul Război 
Punic, Hamilcar avea să rămână permanent un ghimpe în coasta Romei. 

(Colecţia Fields-Carré) 

împotmolit iremediabil în războiul său cu Roma. Astfel, 
credinţa că al Doilea Război Punic a fost un gest de răz- 
bunare s-a răspândit cu iuteala fulgerului printre romani, 
care știau prea bine că răzbunarea este și ea parte intrin- 
secă a războiului (pentru edificare vezi, de exemplu, Titus 
Livius XXI, 1, 4-5; 5, 1, Nepos, Hannibal 2, 3-6). Adevărul 
acesta a fost admirabil rezumat într-o anecdotă romană 
relatată de Valerius Maximus, în care Hamilcar, privin- 
du-și cei trei fii care se jucau împreună, ar fi exclamat cu 
mândrie: „lată puii de lei pe care îi cresc pentru a distruge 
Roma!“ (9, 3, 2). Deloc surprinzător, prin urmare, că ro- 
manii, care nu aveau nici un dubiu în privinţa identităţii 
instigatorului, se refereau adesea la al doilea conflict pu- 
nic numindu-l „războiul lui Hannibal“. 

Cea mai dramatică ilustrare a ideii răzbunării ne-a 
parvenit însă probabil de la poetul Vergilius, sub al cărui 
condei regina cartagineză Didona, furioasă și cu inima 
sfâșiată după trădarea lui Aeneas, îl blesteamă pe erou 
si toată stirpea sa, invocând „stihii necunoscute pen- 
tru a mistui tot neamul lui Dardanus prin foc și sabie 
oriunde s-ar afla, acum și-n veci“ (Eneida IV, 626-627). 
După care se prăbușește peste sabia lui Aeneas, luân- 
du-și viata. De mare măiestrie artistică a dat dovadă aici 
Vergilius, care l-a introdus pe Hannibal în povestire fără 
a-i menţiona vreodată numele. Revenind la istoria noas- 
tră, se pare totuși că toţi ofițerii superiori cartaginezi, 
nu numai Hannibal, au fost siliți să depună jurământul, 
și că acesta nu se referea la vreo răzbunare împotriva 
Romei, ci la promisiunea de a nu ajunge nicicând „prie- 
ten al Romei“. Terminologia este extrem de importantă 
în acest context: în vremurile acelea, expresia „prieten 
al Romei“ însemna a-i fi vasal. 

În Sicilia, mai precis în colţul nord-vestic al insulei, 
Hamilcar a reușit să menţină vie rezistenţa contra for- 
telor romane până ce înfrângerea suferită pe mare in 
război nu i-a mai lăsat loc de alte opţiuni, obligându-l 
să deschidă negocierile, după ce guvernul cartaginez îi 
conferise puteri depline pentru rezolvarea situaţiei. 
În această perioadă târzie a conflictului, Hamilcar, con- 
siderat de Polybios drept cel mai abil comandant din 
ambele tabere aflate în luptă, „atât ca dârzenie cât și ca 
geniu militar“ (I, 64, 6), și admirat până și de Cato cel 
Bătrân (Plutarh, Cato Maior 8, 14), și-a dovedit talentele 
în raiduri, hartuieli și ambuscade minore. Hamilcar stă- 
pânea la perfectie o arta pe care i-a transmis-o și fiului 
său cel mare, aceea de a se face plăcut mercenarilor aflați 
în solda sa, stabilind cu ei legături de natură personală 
ca pavăză contra oricăror tentaţii. 

Adevărat, nici Hamilcar și nici succesorul său imedi- 
at în Iberia, ginerele Hasdrubal cel Frumos, nu au ata- 
cat deschis Roma. Magnificul și charismaticul Hasdrubal 
a continuat politica lui Hamilcar, adăugându-i însă mai 
mult fler și amplificând influenţa punică în Iberia. Abia 
atunci Roma, probabil la îndemnul orașului Massalia, ali- 
atul său grec, a realizat în cele din urmă că se afla expusă 
unui nou pericol și în 226 î.Hr. Hasdrubal a semnat ceea 
ce a intrat ulterior în analele istorice anglofone drept 
Tratatul Ebrului, care definea sferele de influență din 
Peninsula Iberică și le interzicea cartaginezilor să „treacă 
fluviul Ebru purtând arme“ (Polybios II, 13, 4, vezi și III, 
30, 3). Se poate spune, pe drept cuvânt, că acest tratat a 
fost în fapt o recunoaștere a poziţiei dominante ocupate 
de Hasdrubal în Peninsula Iberică și o acceptare impli- 
cită din partea Romei a unei posibile expansiuni puni- 
ce ulterioare în mai toată peninsula, cu toate că, potrivit 
unicei surse pe care o avem la dispoziţie referitoate la 
această chestiune, și anume Polybios (II, 22, 9-11), re- 
venirea pericolului galic a fost elementul care a împins 
Roma să acţioneze în acest mod. Totuși, nu putem fi si- 
guri în ce măsură acești doi domni l-au influenţat pe tâ- 
nărul Hannibal și, la urma urmei, atitudinea lui este cea 
care contează. Edificator în acest sens este atacul său di- 
rect asupra Saguntumului (219 î.Hr.), oraș despre care 
Hannibal știa că se află sub protecţia Romei, la mai puţin 

de doi ani după ce preluase comanda supremă a forţelor 
punice din Iberia (Polybios III, 30, 1, vezi și Titus Livius 
XXI, 2, 7). În descrierea sa, Polybios folosește termenul 
grecesc pistis, care corespunde în mare latinescului fides, 
însemnând „bună credință“. În tradiţia politică a roma- 
nilor, dacă o comunitate li se preda în totalitate și în fi- 
des, ea li se încredința în mod absolut, dar fără ca aceasta 
să presupună asumarea unor obligaţii specifice (așa au 
procedat, bunăoară, majoritatea aliaţilor Romei). 

Situat în capătul estic al unui platou înalt, îngust și 
stâncos ce se întindea până spre ţărmul mării — pe vre- 
mea lui Polybios se afla la puţin peste un kilometru de 
coastă –, Saguntum era un oraș iberic, posibil beneficiind 
şi de o minoritate greacă, localizat la jumătatea distanţei 
dintre Noua Cartagină și fluviul Ebru. Se știe cu certitu- 
dine că, înainte de anul 220 î.Hr., Hannibal nu s-a atins 
de oraș, pentru a nu-i provoca pe romani fără a fi bine 
pregătit de război (Polybios III, 14, 10). Semnificativ este 
și modul îndrăzneţ și hotărât in care el a pus la cale pla- 
nul de invadare a Peninsulei Italice. Cele două demer- 
suri luate împreună sugerează că generalul cartaginez nu 
era tocmai potrivnic declanșării unui război împotriva 
Romei. Pe de altă parte, îi putem cu mare ușurință acuza 
pe romani de înșelătorie, Saguntum fiind situat mult la 
sud fata de Ebru. Dacă Tratatul Ebrului i-ar fi impiedi- 
cat, la fel ca pe cartaginezi, să traverseze fluviul înarmaţi, 
atunci cu greu ar fi putut veni în ajutorul Saguntumului. 
Oricare ar fi adevărul, romanii au susținut că alianța lor 
cu acest oraș nu făcea obiectul tratatului, în timp ce car- 
taginezii au afirmat că înţelegerea perfectată cu romanii 
le dădea dreptul să atace Saguntumul (Polybios III, 21, 1; 
XXIX, 1- 3; XXX, 3). 

Ca de obicei, Polybios nu îl cruta in nici un fel in re- 
latarea sa pe Hannibal, căci, în opinia lui fermă, episo- 
dul Saguntum nu putuse fi decât un pretext. Asa dupa 
cum le demonstrase anterior cititorilor sai greci, acei is- 
torici romani care incercasera sa identifice cauzele raz- 
boiului dintre Roma si Cartagina pornind de la asedierea 


Potrivit lui Titus Livius (XXI, 7,2), Saguntum (Sagunto) era considerat 

o colonie grecească întemeiată de locuitorii din Zakynthos (Zante), cu toate 
că mult mai verosimil pare faptul că aceasta nu este decât o legendă 
născută din asemănarea fonetică a celor două toponime. Hannibal a cucerit 
Saguntum după un asediu de opt luni (219 î.Hr.), iar romanii, la fel ca 
multe alte națiuni de atunci încoace, au pornit războiul sub false acuzații. 
În imagine, o vedere de ansamblu a fortificațiilor medievale. 

(Bridgeman Art Library) 


HANNIBAL 


Saguntumului și traversarea apoi de către Hannibal a 
Ebrului se înșelaseră întru totul. Și totuși, controversele 
juridice, în mare parte sterile, privind responsabilitatea 
declanșării acestui război continuă să îi frământe si as- 
tăzi pe savanţi. Polybios face totuși o concesie – admite 
că „aceste evenimente ar putea fi descrise ca fiind înce- 
puturile războiului“ (III, 6, 2). Astfel, soldatul și istoricul 


În prima etapă a lungului său mars, Hannibal a traversat fluviul Iber (în latineste 
Iberus, actualmente Ebru) și a pătruns în sudul Galliei. Dincolo de fluviu se 
întindea ţinutul „Бапа о“ si Hannibal a fost nevoit să supună câteva triburi 
și să prăduiască unele așezări, cu pierderi considerabile din partea armatei sale. 
Mai sus, o vedere a deltei Ebrului dinspre Ruimar, în regiunea Catalonia. 

(Till E. Teenck) 


Moralistii fac deseori referire la iarna petrecută de Hannibal în lene și lux la 
Capua (Santa Maria di Capua Vetere). Unii istorici au mers atât de departe 
încât au afirmat că această trândăveală l-ar fi costat de fapt războiul (Titus 
Livius XXIII, 45,4 – „Capua a fost un adevărat Cannae pentru Hannibal“). Fără 
îndoială, Capua era la acea vreme capitala apuseană a belsugului și opulentei, 


însă traiul lejer nu a constituit nici pe departe cauza reală a problemelor 
întâmpinate de Hannibal. 
(Fototeca ENIT) 


grec își exprimă deschis părerea că episodul Saguntum 
nu a fost decât un pretext. 

Obiectivul pe termen lung al lui Hannibal era însă unul 
cât se poate de clar, și anume să transforme Peninsula 
Italică, si nu Iberia, într-un „câmp acoperit de sânge“. 
Invatase de la tatăl său o lecţie: că nu era deloc recoman- 
dabil să se angreneze într-un marș poticnit împotriva 
Romei. Dacă ar fi să-i dăm crezare lui Polybios (II, 24, 16), 

Roma și statele confederate aliate dispuneau la acea vre- 
me de nu mai puţin de 700 000 de pedestrași și, proba- 
bil, de 70 000 de cavaleriști. Oricât de des ar fi zdrobit 
Hannibal o armată romană, Roma ar fi putut să recurgă 
la resursele sale umane practic inepuizabile pentru a o 
înlocui rapid. El, în schimb, era nevoit să-și crute oame- 
nii, căci nu ar fi avut nici o șansă într-un război de uzură. 
Știind că peste jumătate din capacitatea militară a Romei 
era furnizată de aliați, Hannibal a pornit deliberat să-i 
sugrume aprovizionarea cu braţe de luptă, prezentân- 
du-se totodată drept eliberator al populațiilor italice de 
sub jugul roman. Acesta este motivul pentru care a de- 
cis să invadeze Roma, căci zvonurile îndepărtate privind 
victoriile punice nu aveau cum să îi convingă pe aliaţii 
Romei să schimbe tabăra. 

Atingerea acestui obiectiv nu era însă nici pe departe 
un lucru simplu. Hannibal ar fi putut invada Peninsula 
Italică de pe mare, o misiune mai ușoară și mai rapidă de- 
cât de pe uscat. Cu toate acestea, în lipsa unor baze carta- 
gineze în Sicilia, până și sudul peninsulei se afla la limita 
razei de acţiune pentru o flotă formată exclusiv din nave 
de război cu vâsle ce operau pornind din Africa, iar pu- 
terea navală a Cartaginei în Iberia nu era deosebită. Mai 
mult decât atât, capacitatea de luptă a flotei cartagine- 
ze nu fusese în fapt niciodată pe deplin restabilită după 
înfrângerile zdrobitoare suferite pe parcursul Primului 
Război Punic, nici numeric, nici din punct de vedere mo- 
ral. În plus, un alt obstacol major în calea opțiunii ma- 
ritime a fost puterea navală superioară a Romei, care 
dispunea de 220 de vase cu cinci rânduri de vâsle, prin 
comparaţie cu cele 105 ale Cartaginei, dintre care 50 
erau staționate în Iberia (Polybios III, 33, 4; XXXXI, 2, 

Hannibal intră în Italia 


Munţii, asa cum a dovedit-o Alexandru cel Mare și, un secol 

și ceva mai târziu, și Hannibal, nu constituie un mijloc de 

apărare împotriva unor armate hotărâte să își urmeze scopul. 
Strategul militar elveţian Jomini remarca: „Ne întrebăm și acum 
dacă prezența unor munţi asigură controlul asupra văilor sau, 
dimpotrivă, prezenţa văilor asigură controlul asupra munților“ 
(Précis de l'art de la guerre, cap. III, art. XXVIII). Într-adevăr, 
munții, la fel ca râurile si deserturile, nu au servit nicicând drept 
frontiere militare fixe în istorie, dar, după cum sublinia Lucien 
Febvre, „au fost ridicaţi la rangul de hotar natural” de către 
naţiunile victorioase în cadrul procesului lor de expansiune 
teritorială și din dorința de a-și delimita spaţiul cucerit. Din acest 
motiv Napoleon a putut să noteze: „Frontierele unui stat sunt fie 
râuri mari, fie lanțuri muntoase ori deșerturi” (Maxime militare |). 
În plus, desigur, văzuți de la distanţă într-o zi senină, Alpii 

nu puteau fi priviți altfel decât drept un obstacol impresionant. 

Odată ajuns în vârful trecătorii alpine, Hannibal și-a odihnit 

timp de câteva zile armata sfârșită de oboseală și înghețată. 

În acel colt pustiu de lume, în timp ce supraviețuitorii își 

trăgeau răsuflarea, iar soldații rataciti îi ajungeau din urmă, el 
și-a îmbărbătat oamenii epuizați si demoralizati. „Hannibal i-a 
îndemnat pe soldați să-și îndrepte privirile spre câmpia Padului 
și le-a amintit de primirea călduroasă de care aveau să se bucure 
din partea locuitorilor gali. În același timp, a arătat și în direcţia 
Romei și astfel le-a restabilit încrederea” (Polybios III, 54, 4). 

În imagine îl vedem pe Hannibal într-o ţinută ideală pentru 
escaladarea Alpilor. S-a înfășurat în pielea unui urs brun și s-a 
îmbrăcat într-o pereche de pantaloni lungi de genul celor purtaţi 
de gali, din țesătură de lână de oaie în culori pestrite, cu mici 
carouri. Pantalonii sunt varati în cizme galice înalte până la 
glezne, făcute din piele de vită bătrână. Pe cap poartă o căciulă 
din piele de urs și și-a lăsat barba să crească. 

Titus Livius XXI, 17, 3; XXII, 4, LIX, 2, 4). Astfel, cu 
Cartagina depășită numeric la capitolul flotă și, poate, 
și surclasată calitativ, riscul unei invazii maritime a fost 
prea mare pentru Hannibal. Următorul pas logic de ur- 
mat, mai ales dacă ai baza în Iberia, era invadarea prin 
Gallia și traversarea Alpilor pentru a pătrunde în Italia. 

Încrezător în supremaţia romanilor pe mare, Senatul 
a adoptat un plan de război simplu și direct. Cei doi con- 
suli aleși în acel an aveau să opereze separat și într-o 
manieră ofensivă; unul din ei urma să plece în Iberia 
pentru a-l înfrunta pe Hannibal dincolo de Ebru, câtă 
vreme celălalt a primit sarcina de a se îndrepta către 
Sicilia pentru a pregăti invadarea Africii și a-i ataca pe 
cartaginezi pe propriul lor teren (Polybios III, 40, 2; 41, 
2, Titus Livius XXI, 17, 5). Fiecare avea să fie însoţit de o 
armată consulară devenită standard la acea vreme, for- 
mată din două legiuni și două alae (trupe auxilare) al- 
cătuite din aliaţi latini și italici (așa-numiții socii). Alte 
două legiuni, fiecare sub comanda unui pretor si susti- 
nută de câte o ala latino-italică, aveau să fie staționate 
în Gallia Cisalpina, numai pe jumătate cucerită și având 
nevoie de o garnizoană, numai că aceasta era o proble- 
mă locală. Războiul urma să fie purtat peste hotare și 
într-un mod agresiv. 

Spre totala surpriză și consternare a romanilor, 
Hannibal a traversat Ebrul și în 218 î.Hr., spre sfârșitul 
toamnei, a pornit in marș să treacă Alpii – traseul exact 
pe care l-a urmat constituie și astăzi subiect de aprige 
dispute. A înfrânt o armată romană după alta într-o serie 
de trei victorii răsunătoare: la Trebbia, la lacul Trasimene 
și la Cannae. Ar trebui probabil să privim toate aceste în- 
tâmplări drept un memento salutar, menit să ne atragă 

Tarentum era situat pe un promontoriu ascuţit care se întindea de la est la vest 
între un golf deschis (Mare Grande) și o lagună închisă (Mare Piccolo). Între 
extremitatea vestică a promontoriului și zona continentală de vizavi se afla un 
brat de mare îngust care continua înspre nord, intrând în lagună, și care era 
dominat de sus de citadelă. Această magnifică întindere de apă, de circa 26 de 
kilometri circumferință, forma cel mai bun port maritim din sudul Italiei. 
(Fototeca ENIT) 


din nou atenţia – dacă mai este cazul – că, atunci când te 
implici într-un război, nimeni nu poate ști cu claritate 
care va fi deznodământul. După cum remarca un perso- 
naj al lui Euripide, „Ori de câte ori oamenii isi pun proble- 
ma declanșării unui război, nimeni nu ia în considerare 
posibilitatea propriei morţi — această nenorocire este re- 
zervată celorlalți“ (Rugătoarele 481-483). În zilele fier- 
binti din acel august 216 î.Hr., putem bănui că nimeni pe 
străzile Romei nu anticipa masacrul de la Cannae. 


33 


HANNIBAL 


Rezultatul imediat al acestor dezastre suferite de ro- 
mani a fost acela că practic tot sudul Peninsulei Italice, 
cu excepţia coloniilor latine și a cetăților grecești, a căzut 
în mâinile lui Hannibal. Urmând practica verificată în 
timp a alăturării de partea câștigătorului, s-au desfășurat 
apoi o serie de evenimente politice, începând cu trece- 
rea capitalei Campaniei, orașul Capua, al doilea ca mă- 
rime și prosperitate după Roma, de partea lui Hannibal, 
în 216 î.Hr., și terminând cu capitularea Tarentumului 
(212 î.Hr.), al treilea oraș italic ca număr de locuitori. 
Deși cetatea fortificată a rămas în mâinile micii garnizoa- 
ne romane, Hannibal a luat practic în stăpânire orașul, 
ceea ce i-a permis accesul la magnificul său port maritim. 
Capitularea Tarentumului a fost imediat urmată de cea 
a altor trei orașe grecești, anume Metapontion, Thourioi 


și Herakleia, astfel încât întregul litoral din scobitu- 
ra cizmei italiene a trecut sub control cartaginez (Titus 
Livius XXV, 15, 7, Appian, Hannibalica 35). În acea clipă, 
Hannibal a fost, fără îndoială, convins că se afla pe dru- 
mul cel bun. Chiar dacă îl mai așteptau, poate, alte câteva 
mici bătălii, avea războiul la degetul mic. 


ORA DESTINULUI 


Se știe că Hannibal a deprins profesionalismul în luptă si 
încrederea în sine de la tatăl său și multe elemente stau 
mărturie moștenirii lăsate de Hamilcar. Astfel se expli- 
că, deși la o scară mai mare, abilitatea lui Hannibal de 
a menţine prezenţa armatei sale eterogene pe pământ 
străin atâţia ani. Posibil este și ca să fi moștenit planul 
de invadare a Peninsulei Italice (așa cum Alexandru cel 
Mare a moștenit de la tatăl său, Filip al II-lea, planul de 
invazie a Asiei), căci Hamilcar făcuse incursiuni de-a 
lungul coastei sudice a peninsulei, „devastând teritori- 
ile stăpânite de triburile locrilor si bruttiilor“ (Polybios 
I, 56, 3), sperând atât să determine populaţiile italice să 
se revolte împotriva Romei, cât și să dea de lucru forte- 
lor lui armate. 

Hamilcar a fost acela care, datorită preferintei pen- 
tru atacurile rapide, a fost supranumit Barca, bârâq fi- 
ind termenul semitic pentru „fulger“, iar strălucita 
sa progenitură nu numai că a onorat porecla familiei, 
dar s-a dovedit în nenumărate rânduri capabil să-și ca- 
nalizeze energia primară într-un unic curent puternic. 
Romanul Florus i-a comparat, pe bună dreptate și foarte 
poetic, pe Hannibal și armata sa cu un fulger care „s-a 
aprins, croindu-și drum prin mijlocul Alpilor și s-a abă- 
tut asupra Peninsulei Italice din acele zăpezi de pe înăl- 
timi ameţitoare aidoma unui corp greu căzut din cer“ 
(Epitome I, 22.9). Reputația de tactician a lui Hannibal 

Marșul lui Hannibal către Peninsula Italică 

Bătălia de la Trebbia, decembrie 218 î.Hr. 


A 

Legiones et alae 
SEMPRONIUS 


FAZĂ FINALĂ 


Latini şi italici 


СЫ 
Ambuscada 
lui Mago 


Trebon 


q4 jli 
<j a 
a3 


a supravieţuit până în zilele noastre, dar nu și cea de 
strateg. Strategia sa a fost, in mod evident, ambițioasă, 
însă ar fi greșit să încercăm să stabilim acum, printr-un 

lui, în apropiere de Placentia 
(Piacenza), cu malurile sale acoperite de arbuști. Într-o dimineaţă 


geroasă de decembrie, armata romană a fost nevoită, fără să fi luat 
micul dejun, să treacă prin apele sale înghețate pentru a-l înfrunta pe 
Hannibal. În planul pus la cale de acesta, centru 


rămână pe poziţie, iar flancurile să încercuiască și să înfrângă dușmanul 


armatei sale trebuia să 


înfrigurat, ud până la piele și înfometat, în timp ce fratele mai mic, Mago, 
care pregătise o ambuscadă într-un defileu împădurit, urma să atace 
ariergarda adversă. Două treimi din romani au fost uciși. 


(Davide Papalini) 


consens modern, că eroul nostru cartaginez nu ar fi fost 
capabil de izbândă. Dacă tacticile de bătălie le-a învățat 
de la tatăl său, ca strateg militar el a fost unic. 

Trebbia, decembrie 218 î.Hr. 


Hannibal reușise să traverseze Alpii, intrând în Gallia 
Cisalpina, ieșise învingător dintr-o amplă ambuscadă de 
cavalerie pe râul Ticinus (Ticino) și acum, la jumătatea 
unui decembrie rece, cu masive căderi de zăpadă, își ri- 
dicase tabăra pe malul vestic al râului Trebbia, în apro- 
piere de confluența cu Padul, la sud-vest de Placentia 
(Piacenza). Pe malul celălalt se aflau cei doi consuli ro- 
mani, Tiberius Sempronius Longus și Publius Cornelius 
Scipio, cu patru legiuni și, poate, șase alae latino-italice. 
Romanii dispuneau și de sprijinul cenomanilor, singu- 
rul trib galic din nordul peninsulei care le rămăsese lo- 
ial. Scipio, aflat în convalescenta după о rană gravă, era 
temporar hors de combat, însă colegul său abia aștepta să 
se arunce în luptă, lucru de care Hannibal era conștient. 
Așa că a decis să îl atragă pe Sempronius într-o capcană pe 
terenul plat și deschis dintre cele două tabere. 

Ţinutul de la vest de Trebbia este întins, plat și des- 
pădurit, și totuși Hannibal, într-un raid de recunoaște- 
re întreprins personal, descoperise un curs de apă care, 
între malurile sale abrupte și foarte înălțate, își cro- 
ia drum prin spaţiul deschis. Dincolo și la sud de locul 
unde intenționa să îi atragă pe romani într-o luptă om 
la om, într-o zonă de tufișuri mărunte și alte plante piti- 
ce, Hannibal a pregătit ambuscada, oferind comanda ope- 
raţiunii fratelui său mai mic, Mago (Polybios III, 71, 9). 
Cu o zi înainte de data planificată, a alcătuit special pen- 
tru această misiune vitală o forță compusă din 1 000 de 
infanteriști și 1 000 de cavaleriști, în majoritate numizi. 
La adăpostul întunericului, Mago și-a plasat oamenii în 
poziţia de ambuscadă, complet ascunși vederii romanilor. 

Scena era astfel pregătită pentru prima confruntare ma- 
joră din cadrul războiului lui Hannibal. 

Potrivit lui Polybios (III, 72, 11-13), armata roma- 
na cuprindea 16 000 de infanteriști romani și încă alti 
20 000 de latino-italici, la care se adăugau 4 000 de călă- 
reti (demoralizati după recenta înfrângere de la Ticinus). 
Titus Livius susţine (XXI, 55, 4) că acestora li s-ar fi alătu- 
rat și un contingent de cenomani (de valoare discutabilă). 
Rănit, Scipio a fost obligat să renunţe la comanda tutu- 
ror operaţiunilor în favoarea lui Sempronius. Dacă cifre- 
le referitoare la armata lui Hannibal sunt corecte și dacă 
adăugăm totalului pe cei 2 000 de oameni ai lui Mago, 
atunci trupele cartagineze sporiseră între timp cu cel pu- 
tin 14 000 de gali — 9 000 de infanteriști și 5 000 de cava- 
leriști —, căci Hannibal intrase in Peninsula Italică având 
la dispoziție numai 20 000 de pedestrași (libieni și iberici) 
și 6 000 de călăreţi iberici și numizi (Polybios III, 56, 4). 
Mai beneficia, din câte putem presupune, și de aportul a 
circa 30 de elefanţi, din cei 37 cu care se dotase, relativ 
riscant, atunci când își începuse călătoria epică (Appian, 
Hannibalica 1, 4, vezi si Polybios III, 42, 10). 

În zorii zilei următoare – Polybios precizează că era 
în preajma solstițiului de iarnă (III, 72, 3) -, călăre- 
tii numizi ai lui Hannibal au urcat în șa si au traversat 
râul pentru a hartui avangarda romană și a-l provoca pe 
Sempronius la acțiuni premature, în timp ce restul ar- 
matei cartagineze a rămas în tabără pentru a servi un 
mic dejun copios și a-și unge trupurile cu ulei de măsli- 
ne, ca să se apere de frigul pătrunzător (Polybios III, 72, 
6, Titus Livius XXI, 55, 1). Sempronius a reacţionat exact 
așa cum se așteptase Hannibal, trimițând împotriva cu- 
tezătorilor numizi toţi cavaleriștii, urmaţi îndeaproape 

de circa 6 000 de velites. Apoi consulul, nerăbdător să se 
avânte în luptă, a dat ordin ca legionarii să se pregăteas- 
că de marș contra inamicului, lăsându-le astfel timp in- 
suficient (sau deloc) pentru a-și lua masa de dimineaţă. 
În acel moment, calaretii numizi, respectând întocmai 
instrucţiunile foarte precise primite, au început să ce- 
deze teren și să se retragă treptat spre râu. Misiunea lor 
fusese îndeplinită: romanii mușcaseră momeala. 

Când romanii au purces la traversarea râului, rece ca 
gheața, umflat după ploi și înalt până la piept, Hannibal 


După bătălia de | 2a Padului și a traversat 


Apeninii, probab titudine). După topirea 


noasă a râului Arno 


zăpezii și ploile ară, а cobor 
(în latină, Arnus). In imagine, râul Arno traver înd orașul Florenţa. 


(Colecţia Fields-Carré) 

a aruncat în luptă 8 000 de oameni din infanteria ușoară 
în sprijinul numizilor și pentru a forma un scut la adăpos- 
tul căruia armata sa să se poată desfășura în voie. Abia 
atunci grosul trupelor sale a părăsit tabăra, a înaintat ceva 
mai mult de un kilometru (Polybios III, 72, 8) și s-a așezat 
în dispozitiv de luptă. Dispozitivul de luptă era concen- 
trat într-o singură linie de 20 000 de infanteriști libieni și 
iberici, cu noii aliaţi gali dipuși în centru și cei 10 000 de 
călăreţi, inclusiv numizii regrupati, împărţiţi in mod egal 
pe fiecare flanc. Hannibal și-a distribuit și elefanții, așe- 
zându-i cel mai probabil în fata celor două aripi ale pedes- 
trimii (Polybios III, 72, 9, vezi și Titus Livius XXI, 55, 2). 

După ce a traversat cu greu râul, Sempronius și-a des- 
fășurat legionarii, pe jumătate inghetati, uzi până la piele 
si nemâncaţi, în formațiunea de luptă uzuală pentru ace- 
le vremuri, triplex acies, cu 4 000 de călăreţi, rechemati 
după urmărirea sterilă, dar epuizantă a numizilor, și cu 
cenomanii pe flancurile acestora (Polybios III, 72, 11, 
Titus Livius XXI, 55, 4). Pe parcursul acestui proces mai 
mult ca sigur de durată, cu atât mai mult cu cât trupele 
romane erau neobișnuit de numeroase (în fapt, o dublă 
armată consulară) și relativ lipsite de experiență, zăpada 
căzută în acea dimineaţă extrem de rece s-a transformat 
în lapovita și ploaie vijelioasa. 

Bătălia a început cu obișnuitele atacuri de hărțuire 
dinspre ambele tabere, și aici romanii s-au trezit foarte 
curând în dezavantaj. Nu numai că trupele de velites au 
fost coplesite numeric, dar, fiind implicate mai înainte in 
urmărirea calaretilor numizi ai lui Hannibal, își pierdu- 
seră deja o bună parte din armamentul din dotare. Drept 
urmare, după o scurtă încleștare, s-au retras pe interva- 
lurile dintre manipule, iar Sempronius, care își păstrase 

Flaminius și-a părăsit tabăra de la Arretium (Arezzo) și a pornit în urmărirea 
lui Hannibal pe drumul care leagă Cortona de Perusia. Și-a instalat tabăra în 

capătul nord-vestic al lacului Trasimene (Lago Trasimeno), văzut în imaginea 
alăturată dinspre Fortezza di Girifalco Cortona, cu gândul de a-și continua 

a doua zi marșul de-a lungul malului nordic. La vremea respectivă, malul 

nu arăta ca în prezent, când s-a retras din cauza depunerilor de aluviuni 

și a lucrărilor de canalizare. 

(Colecţia Fields-Carré) 


optimismul și starea de spirit belicoasă, a ordonat o îna- 
intare generală. Hannibal, profitând de superioritatea sa 
la acest capitol, a răspuns trimițând în luptă cavaleria. 
Cavaleria romană, mult depășită numeric și deja obo- 
sită după ce îi vânase pe agilii numizi, a cedat la primul val 
de trupe cartagineze proaspăt aruncate în luptă și a rupt 
rândurile, îndreptându-se în dezordine spre râu, cu ne- 
miloșii călăreţi gali și iberici pe urmele sale. Numizii care 
veneau din spate s-au năpustit dintr-odată spre flancurile 

expuse ale legionarilor, simultan cu atacul elefanților și al 
trupelor de infanterie ușoară. Acesta a fost probabil mo- 
mentul când Sempronius și-a dat seama, în sfârșit, că nu 
se mai afla în ofensivă. 

Între timp, infanteria romană reușise, în ciuda frigului 
și a foamei, să ţină piept pedestrașilor lui Hannibal și ar fi 
avut șansa de a-i birui. Numai că elefanții, alături de tru- 
pele cartagineze de infanterie ușoară, au început atacul 
asupra centrului formaţiunii militare romane. În acest 
moment, Mago, într-o sincronizare perfectă, a părăsit lo- 
cul ambuscadei pentru a se năpusti asupra ariergardei ro- 
mane. Centrul de comandă al lui Sempronius a început, 
în cele din urmă, să dea semne de slăbiciune (Polybios III, 
74, 1). Totuși, circa 10 000 de legionari din centrul pri- 
mei și celei de-a doua linii (cu alte cuvinte, hastati si prin- 
ceps), refuzând să accepte înfrângerea, și-au croit drum 
cu săbiile printre galii care alcătuiau centrul formaţiunii 
de luptă cartagineze. Apoi, văzând că totul era pierdut și 
că drumul de retragere prin râul umflat le fusese tăiat, au 
pornit într-un marș ordonat și s-au salvat adăpostindu-se 
dincolo de zidurile Placentiei. Hannibal nu a încercat să îi 
oprească. Oamenii săi erau obosiţi, iar victoria asigurată. 

Nu cunoaștem cu exactitate pierderile suferite de ro- 
mani, însă mulți supraviețuitori ai încleștării armate au 
pierit probabil în cursul retragerii în dezordine către râu. 
Sursele sunt la fel de vagi și cu privire la victimele din rân- 
durile cartaginezilor, desi Polybios menţionează (III, 74, 
11) că cei mai afectaţi au fost galii din centrul formatiu- 
nii de luptă. Mai mult decât atât, multi dintre oamenii si 
caii lui Hannibal, precum și toţi elefanții, cu excepţia unu- 
ia singur, au murit din cauza frigului neașteptat care s-a 
abătut asupra Trebbei imediat după bătălie. 

Lacul Trasimene, iunie 217 î.Hr. 


Hannibal și-a pierdut vederea la un ochi în timpul tra- 
versării ținuturilor mlăștinoase din preajma râului Arno. 
Tot atunci a pierdut și aproape toți elefanții. Totuși, im- 
previzibilul general cartaginez nu le atribuise niciodată 
acestor animale un rol decisiv în viclenele sale planuri 
de bătălie. Astfel încât, la lacul Trasimene din Etruria, 


Му 


Spectaculoasa ambuscadă prin care Hannibal a înfrânt armata consulară 
a lui Flaminius a avut loc de-a lungul malului nordic al lacului Trasimene, 
văzut aici dinspre Castiglione del Lago. Fără a bănui nimic, romanii au 
pătruns în spaţiul îngust dintre zona de dealuri și apă, condamnându-se 
astfel de la bun început la pieire. La Roma, un pretor avea să facă 
următorul anunț laconic: „Am fost învinși într-o mare bătălie“ 

(Titus Livius XXII, 7, 8). Zile și mai întunecate îi așteptau însă pe romani. 
(Colecţia Fields-Carré) 

cu unicul ochi încă suficient de bun pentru a păcăli un 
alt consul roman, Hannibal a recurs la un nou vicleșug. 
Bătălia urma să fie o ambuscadă de anvergură, unul din- 
tre acele rare momente din analele istoriei militare în 
care o întreagă armată rămâne în așteptare, după care 
distruge aproape complet inamicul. 

Pe drumul de la Arretium (Arezzo) la Perusia (Perugia), 
Hannibal l-a ţinut în „trena“ sa pe consulul Caius 
Flaminius, aflat în fruntea unei armate consulare stan- 
dard formate din circa 25 000 de soldaţi, după care a 
dispărut într-un defileu îngust situat la nord de lacul 
Trasimene. Terenul era un amfiteatru natural mărginit pe 
toate laturile de dealuri sau de apă, câmpul perfect pentru 
a ucide un dușman nebănuitor. Descrierea se potrivește 
foarte bine cu cea oferită de Polybios, care menţionează 
„о vale îngustă și netedă înconjurată pe ambele laturi de 
un șir continuu de dealuri joase. În capătul vestic al aces- 
tui defileu se înălța o ridicătură de pământ abruptă, cu 
pante golașe și greu de urcat; în extremitatea vestică se 
întindea lacul, de unde singurul acces spre vale era prin- 
tr-un culoar îngust aflat la poalele dealurilor“ (III, 83, 1). 

Hannibal a pregătit cu grijă lupta. Și-a plasat vetera- 
nii libieni și iberici pe coama care bloca ieșirea înspre te- 
renurile ucigașe, adică drept in raza vizuală a romanilor, 
în momentul când aceștia aveau să înceapă să înainteze. 
Trupele de infanterie ușoară, alături de cavaleria galică, 
stăteau în stânga sa, ascunse vederii în spatele crestelor 
dealurilor, în timp ce războinicii gali se puseseră la adă- 
post în denivelările de teren din defileu, iar cavaleria, în 
principal alcătuită din iberici, împreună cu calaretii nu- 
mizi, s-a poziţionat în apropiere de intrarea în defileu, ur- 
mând să o blocheze imediat ce romanii vor fi trecut prin 

Scut din oţel aparţinând regelui Henric al II-lea al Franţei (domnie 
1547-1559). Este gravat și încrustat cu aur și argint. Scena din centru 
ilustrează remarcabila victorie a lui Hannibal la Cannae, metaforă 
a luptei Franţei împotriva Sfântului Imperiu Roman. 

(Fordmadoxfraud) 

ea (Polybios III, 83, 2-4). Odată terminată dispunerea în 
teren a trupelor, soldaţii s-au pregătit să înnopteze. 

În zorii zilei, Caius Flaminius a pornit în urmărirea 
presupusei prăzi prin ceața groasă care se ridica din lac, 
înaintând cu greu prin vegetaţia de mlaștină și aparent 
fără să fi trimis cercetași în recunoaștere (Polybios III, 84, 
1). La vederea avanposturilor libiene și iberice, armata ro- 
mană, deja condamnată la pieire, a început să se regru- 
peze pentru a declanșa atacul, dar a fost complet luată 
prin surprindere de restul armatei punice, care a năvălit 
în jos pe dealuri, ivindu-se ca prin minune din vălul gros 
de ceaţă, și s-a năpustit asupra flancurilor și ariergardei 
inamice. Atacatorii au început să simtă gustul victoriei și, 
odată ce un războinic crede în capacitatea sa de a învinge, 
devine imbatabil. Incapabili să opună o rezistenţă cât de 
cât eficace, majoritatea romanilor au căzut sfartecati pe 
când încă mărșăluiau în ordine, iar unii din ei, fără îndo- 
ială infricosati de moarte, s-au înecat în apele liniștite ale 
lacului in timp ce încercau să fugă. În aceasta fundatura, 
consulul însuși a fost ucis de „o ceată de celți“, potrivit lui 
Polybios (III, 84, 6) sau de un călăreț singuratic pe nume 
Ducarius din tribul insubriilor, după cum istoriseste Titus 
Livius (XXII, 6, 1-4), care l-a acuzat pe Flaminius că e răs- 
punzător de înfrângerea din 223 î.Hr. Avangarda, alcătu- 
ită din circa 6 000 de oameni, a reușit să scape, pentru a fi 
însă încercuită și luată prizonieră în ziua următoare. 

Polybios susţine că nu mai puţin de 15 000 de romani 
ar fi murit în acel defileu cetos (III, 84, 7), desi mult mai 
probabil cifra se referă la toţi cei uciși în luptă, după cum 
afirmă Titus Livius (XXII, 7, 2), care citează relatarea unui 
contemporan, respectiv Quintus Fabius Pictor. În plus, 
și numărul soldaţilor romani luaţi prizonieri specificat 

de Polybios — 15 000 (III, 85, 2) - este probabil prea mare. 
Desi nu asta conteaza. Importante sunt pierderile dispro- 
portionat de mici suferite de Hannibal: circa 1 500 de oa- 
meni. Potrivit lui Polybios, majoritatea erau celti (III, 85, 
5), in timp ce Titus Livius avanseaza cifra de 2 500 de 
soldaţi uciși in bătălie, cărora li s-ar fi adăugat mult mai 
multi decedați ulterior din cauza rănilor (XXII, 7, 3). 


Cannae, august 216 î.Hr. 


Orașul Cannae din regiunea Apulia se întindea pe malul 
râului Aufidus, la circa opt kilometri de Marea Adriatică. 
Dealul pe care se afla era ultimul pinten din ridicăturile 
de pământ din acea zonă. Mai jos, râul Cannae curge prin 
terenuri în mare parte plate și despădurite, malul stâng 
fiind însă semnificativ mai golaș decât cel drept. Malul 
stâng era, în fapt, perfect pentru cavalerie, nedepășind pe 
nici o porțiune o diferență de nivel de douăzeci de me- 
tri între oraș și mare, în timp ce pe malul drept, cu toa- 
te că terenul este în mare parte neted, el se ridică ușor, 
dar ferm din mare pentru a atinge înălțimea maximă la 
Cannae. Deși unele autorităţi în materie au plasat bătălia 
pe malul stâng (de exemplu, Dodge 2002: 47-48), mult 
mai plauzibilă prin prisma surselor originare de care dis- 
punem este localizarea luptei pe malul drept, asta presu- 
punând că în trecut cursul râului era mai îndepărtat de 
orașul Cannae (vezi Lazenby 1978: 77-79). 

Cât despre dimensiunea armatei romane, Titus Livius 
menţionează (XXII, 36, 2-4) existenţa a opt legiuni în- 
tărite, fiecare formată din câte 5 000 de infanteriști și 
300 de cavaleriști (în loc de mult mai uzualul 4 000 de 

pedestrași, respectiv 200 de călăreţi), sprijiniți de un nu- 
măr egal de alae latino-italice, fiecare cu câte 5 000 de 
pedestrași și 600 de călăreți. Însumând, ajungem la con- 
cluzia că, potrivit relatării lui Titus Livius, armata ro- 
mană prezentă la Cannae cuprindea cu totul 80 000 de 
infanteriști si 7 200 de cavaleriști. Polybios (III, 113, 5; 
117, 8) estimează la 80 000 numărul infanteriștilor, din 
care 10 000 ar fi servit drept garnizoană în tabăra prin- 
cipală, adică probabil o legiune și ala latino-italică afe- 
rentă, la care se adăugau peste 6 000 de călăreţi. La fel ca 
Titus Livius, Polybios precizează (III, 107, 9-15, vezi și 
VI, 20, 6-7) că armata romană era organizată în opt le- 
giuni și opt alae, fiecare având câte 5 000 de pedestrași, 
sprijiniți de 300, respectiv de 900 de călăreți. Appian 
(Hannibalica 17) si Plutarh (Fabius Maximus 14, 2) con- 
firma si ei cifrele; primul sustine teza prezentei a 70 000 
de infanteristi si a 6 000 de cavaleristi, exclusiv garni- 
zoanele de tabără, in timp ce al doilea notează că forțele 
combinate însumau 88 000 de oameni. 

Legiunile romane și trupele auxiliare (alae latino-ita- 
lice) au fost dispuse în cele trei linii uzuale în spatele 
avanpostului format din soldaţi însărcinaţi cu hărţuirea 
inamicului. Totuși, nu numai că distanţele dintre mani- 
pule erau mai mici decât de obicei, dar lărgimea frontului 
a fost redusă și adâncimea mărită (Polybios III, 113, 3). 
Tactica adoptată de romani, aceeași ca la Trebbia, preve- 
dea zdrobirea liniilor inamice prin simpla superioritate 
numerică (Polybios III, 74, 3). Prin această reducere la 
principiul numeric, romanii au renunţat la flexibilitatea 
și manevrabilitatea legiunii manipulare și au revenit la 
rigiditatea falangei hoplite. Astăzi, privind retrospectiv 
la ceea ce s-a întâmplat în acea zi fatidică, ne este dificil 

să înţelegem de ce anume comandanții romani au recurs 
la un asemenea plan de bătălie; totuși, așa au făcut, dân- 
du-i lui Hannibal ocazia de a-și dovedi din plin superio- 
ritatea tactică. 

La comanda centrului formaţiunii de luptă se aflau 
Marcus Atilius Regulus, consul suffectus în 217 î.Hr., și 
Cnaeus Servilius Geminus, fostul coleg al lui Flaminius 
(Polybios III, 114, 6, vezi și Titus Livius XXII, 40, 6). 
Cavaleria de cetățeni romani, alcătuită din circa 2 400 de 
oameni, era staționată pe malul drept al râului Aufidus, 
sub comanda consulului Lucius Aemilius Paullus, în 
timp ce colegul său Caius Terentius Varro, care, din câte 
se pare, își asumase sarcina conducerii întregii arma- 
te în acea zi (Polybios III, 110, 4; 113, 1, vezi și Appian, 
Hannibalica 19), se ocupa de flancul stâng, format din 
3 600 de călăreți latino-italici. 

În ziua aceea Hannibal avea la dispoziţie circa 40 000 
de infanteriști – libieni, iberici și gali – și 10 000 de călă- 
reti — iberici, numizi și gali (Polybios Ш, 114, 6). Centrul 
formaţiunii de luptă punice, dispus într-o singură linie 
convexă și protejat si el în fata de soldaţi însărcinaţi cu 
hărţuirea inamicului, era compus din cete de războinici 
gali și iberici (Polybios III, 113, 8-9). Hannibal însuși, 
alături de fratele său Mago, și-a ocupat poziţia printre ei. 
Veteranii libieni, împărțiți în două falange aproximativ 
egale numeric – după varianta hoplită, nu după cea ma- 
cedoneană (Polybios I, 33, 6; 34, 6) -, au fost desfasurati 
pe flancurile acestei linii subţiri în formă de semilună. 
Îmbrăcaţi si înarmaţi cu echipamentul de luptă capturat 
din bătăliile de la Trebbia și lacul Trasimene, ei arătau 
acum ca niște adevăraţi legionari romani (Polybios III, 
87, 3; 114, 1, Titus Livius XXII, 46, 4). Cavaleria galică 

Câmpul de luptă de la Cannae avea să devină scena mai multor confruntări: aici, 
în 861 d.Hr., longobarzii i-au înfruntat pe salernezi și, un deceniu mai târziu, 
pe arabi; în anul 1018 bizantinii i-au înfrânt pe rebelii longobarzi și pe aliații 

lor normanzi, copleșindu-i numeric; după 23 de ani, aceștia aveau însă să-și 

ia revanșa sub comanda lui Guillaume de Hauteville, supranumit Brat de Fier; 
în fine, în 1083, Robert de Hauteville, rămas în istorie sub numele de Guiscard, 
a cucerit și distrus orașul Cannae, care se ridicase împotriva stăpânirii sale. 
(Ancient Art & Architecture) 


și iberică, formată probabil din circa 6 500 de călăreţi 
aflați sub comanda lui Hasdrubal (unul dintre adjunctii 
de rang înalt ai lui Hannibal), era poziționată pe aripa 
stângă, în apropiere de râul Aufidus, în timp ce numizii 
fuseseră plasați în dreapta, fiind conduși бе de Hanno, 
fiul lui Bomilcar (Polybios III, 114, 7), probabil nepo- 
tul lui Hannibal, fie de Maharbal, fiul lui Himilco (Titus 
Livius XXII, 46, 7; 51, 2). 

Hannibal a aruncat direct in lupta cavaleria gala si ibe- 
rica — cea din urmă in mod cert antrenată și echipată pen- 
tru a lupta en masse (Polybios III, 65.6) —, creând astfel 

un culoar de trecere spre cavaleria de cetățeni romani, 
mult inferioară numeric. În loc să se împrăștie în urmă- 
riri sterile, învingătorii s-au năpustit în spatele cohortei 
romane care avansa, căzând ca un trăsnet asupra arier- 
gardei cavaleriei latino-italice, ţinută pe loc de calaretii 
numizi care o hartuiau. Legionarii au reușit treptat să 
împingă în spate cetele de războinici gali și iberici, dar 
nu s-au atins de libienii deghizați, care, ca într-un soi de 
mascaradă înspăimântătoare, s-au avântat înspre inte- 
riorul formaţiunii de luptă romane, atacând flancurile. 
Calaretii gali și iberici au lăsat pe seama numizilor urmă- 
rirea cavaleriei latino-italice care începuse să se retragă 
în dezordine, pentru a cădea asupra ariergardei legiona- 
re, eliberând astfel războinicii gali și iberici de sub pre- 
siunea sub care acționau și învăluind efectiv centrul 
formaţiunii de luptă romane. 

Astfel, în faza finală a bătăliei, nici vorbă de tactici 
sofisticate, ci doar de un măcel prelungit în care ceea ce 
a prevalat a fost ideea de a ucide, a ucide și iar a ucide, 
până ce nimic nu a mai mișcat în jur. În final a rezultat 
un masacru și, conform relatării dramatice a lui Titus 
Livius, carnagiul a fost „un spectacol șocant până și în 
ochii dușmanului“ (XXII, 51, 5). Atunci când studiem 


Statuie de marmură a lui Hannibal (Paris, Muzeul Luvru, inv. MR 2093), 
opera lui Sébastien Slodtz și François Girardon (1704). Generalul este 
înfățișat numărând inele de aur. După bătălia de la Cannae, Hannibal а 
adunat peste cinci coșuri de sigilii smulse de pe mâinile lipsite de viaţă ale unor 
consuli, foști consuli, pretori, edili, cvestori, tribuni militari și nenumărați 
cavaleri (Titus Livius XXII, 49, 16; XXIII, 12, 1-2). Cu alte cuvinte, cea mai 
mare parte a conducerii militare a Romei a pierit pe câmpul de luptă. 

(Colecţia Fields-Carré) 

istoria trebuie însă să o facem cu maximă prudenţă, fără 
a încerca să impunem sistemul nostru de valori unor 
fapte de mult trecute. Căci, după cum nota H.G. Wells, 
dacă inspaimAnti ori infurii pe cineva suficient de tare, 
ochii infierbantati și roșii ai omului cavernelor se vor 
holba la tine. Circa 48 200 de romani au fost uciși într-o 
singură zi (Titus Livius XXII, 49, 15, vezi şi Polybios Ш, 
117, 2-4), alti 4 500 fiind luaţi prizonieri pe câmpul de 
luptă (Titus Livius XXII, 49, 18) şi 14 200 capturați ul- 
terior (Titus Livius XXII, 49, 13; 50, 11; 52, 4, vezi și 
Polybios III, 117, 7-11). Un proconsul (Servilius), doi 
cvestori, 29 de tribuni militari, 80 de senatori și mai 
multi foști consuli, pretori și edili au pierit si ei în luptă 


Un geniu în acţiune: Hannibal la Cannae 


Onasander afirma la un moment dat că „un general trebuie 

să inspire optimism armatei sale mai mult prin expresii faciale 
strategice decât prin cuvinte, căci multi soldaţi tind să nu se 
încreadă în discursuri, pe motiv că au fost special concepute 
pentru acea ocazie” (Strategikés 13.3). Adevărat, comandanții 
trebuie să se comporte ca niște optimiști joviali și rationali. 

Se știe că Hannibal era capabil de manifestări pline de umor. 
Studiind monstrul roman care se pregătea de apropiata luptă, 
Gisgo, unul dintre ofițerii săi superiori, a lăsat o dată să-i scape 
un comentariu temător cu privire la numărul dușmanilor. 
Hannibal s-a întors spre el cu o privire gravă și a replicat: 

„Mai e însă un lucru pe саге tu, Gisgo, nu l-ai observat, 

și anume unul și mai uimitor — că în toată acea hoardă enormă 
din fata noastră nu se găsește nici măcar un om pe nume Gisgo” 
(Plutarh, Fabius Maximus 15, 2-3). Toţi comandanții au izbucnit 
în râs și ilaritatea s-a răspândit apoi și în rândurile soldaților 

de rând. Nu există situaţii disperate, doar oameni disperaţi. 

Drept dovadă, Davidul cartaginez 1-а înfrânt pe Goliatul roman, 
dând astfel tonul unuia dintre cele mai tragice episoade din 
analele istoriei militare romane. 

Lui Hannibal îi stă alături Mago, cel care condusese 
ambuscada finală decisivă la Trebbia, iar cei doi fraţi aveau să 
rămână, împreună cu celții și cu ibericii, în centrul evenimentelor 
care aveau să se desfășoare în acea zi crucială. Evident, prezența 
fizică a lui Hannibal a fost de natură să-i stimuleze pe oamenii 
săi să-și ducă la îndeplinire sarcina dificilă – aceea de a pendula 
neîncetat prin fata imensei cohorte romane fără a-și pierde 
cumpătul și а da bir cu fugiţii. Soldații „civilizaţi” erau dispuși 
să își urmeze conducătorul spre o moarte aproape inevitabilă, un 
lucru pe care cei „barbari“ nu l-ar fi făcut niciodată, primii fiind 
obișnuiți să își asculte superiorii, în timp ce ceilalți nu. Disciplina — 
și „civilitatea” — sunt cele care fac dintr-o armată o forță militară 
în toată puterea cuvântului. Potrivit lui Polybios (111, 116, 3-4), 
Hannibal a luat parte activă la bătălie și le-a insuflat totodată curaj 
celor din jur, urmând astfel un îndemn verificat în timp: în calitate 
de comandant, nu îţi trimite niciodată oamenii să facă un lucru 
pe care tu însuţi nu l-ai face. Mai mult decât atât, în acest caz 
particular, exemplul său personal a fost probabil îndeajuns pentru 
a-i împiedica pe celți și pe iberici să o ia la sănătoasa. A fost un 
test al nervilor, o chestiune de voinţă și de abilitate. 

În descrierea pe care i-a făcut-o lui Hannibal, Titus Livius 
nota că „hainele lui nu erau mai frumoase decât ale celorlalţi, 
însă armele și caii săreau în ochi” (XXI, 4, 8). Echipamentul de 
luptă al lui Hannibal era, în mod cert, de cea mai bună calitate 
— putem presupune că în acea zi specială alesese să acționeze 
pe jos —, dar neîntregit de zorzoane ostentative și inutile care 
i-ar fi deconspirat identitatea. Spre deosebire de Alexandru 
cel Mare și coiful său în formă de cap de leu sau de Caesar 
și mantaua lui stacojie, modestul Hannibal nu se îmbrăca | 
și nu se comporta așa încât să iasă în evidență. Un lucru era, | 
totuși, izbitor în înfățișarea sa: ochiul stâng lipsit de expresie | 


și de vedere, care părea mereu căscat. | 

Istoricii militari consideră bătălia de la Cannae un exemplu clasic de 


manevră reușită de dublă învăluire. Pe acea câmpie aridă, golașă, prăfuită, 
într-o zi fierbinte de august, cu centrul formaţiunii sale de luptă pendulând 
înainte și înapoi și flancurile rămase ferm pe poziţie, Hannibal a anihilat 
circa 50 000 de romani, după ce îi ademenise să intre în fălcile armatei 
punice. Cât de tipic pentru Hannibal! În această imagine aeriană este 
înfățișat orașul Cannae (Monte di Canne), văzut dinspre nord-est fata 
de scena bătăliei. Cursul actual al râului Aufidus (Ofanto), făcând o buclă 
și apoi încolăcindu-se, se observă în partea din stânga sus. 

(Colecţia Fields-Carré) 


(Titus Livius XXII, 49, 16). Dintre consuli, Aemilius 
Paullus a fost ucis, în timp ce Varro a reușit să fugă 
(Polybios III, 116, 12, 16). La cartaginezi, circa 8 000 
dintre „oamenii cei mai viteji [ai lui Hannibal] și-au gă- 
sit sfârșitul la Cannae (Titus Livius XXII, 52, 6, vezi și 
Polybios III, 117, 6). 

Zama, octombrie 202 î.Hr. 


În chip firesc, romanii au fost oripilati la auzul veștii în- 
frângerii rușinoase suferite la Cannae. Din cei doi con- 
suli, unul reușise să fugă de pe înspăimântătorul câmp 
de bătălie, câtă vreme celălalt, la fel ca ofițerii romani de 
rang superior uciși în anul anterior, a rămas să putre- 
zească pe el. Primele relatări care au ajuns la Roma nu 
făceau nici o referire la supraviețuitori și Senatul a fost 
pur și simplu anunţat că întreaga armată fusese încer- 
cuită și exterminată. În acea zi fatidică, armata romană, 
cea mai numeroasă strânsă vreodată de Roma republica- 
nă, a suferit cele mai mari pierderi din istoria sa; în acea 
zi fatidică, o armată de cetățeni și societatea care o crea- 
se au aflat pentru prima oară ce înseamnă teroarea ani- 
hilării. Abia paisprezece ani mai târziu, cu trupele sale 
din Africa, Roma avea să izbutească să-și ia revanșa după 
această catastrofă absolută. Invadând Africa, tânărul și 
strălucitul Scipio a întors mersul istoriei, iar Hannibal, 
invadatorul Peninsulei Italice, adversarul Romei, genera- 
lul rămas neînvins timp de șaisprezece ani, a fost înfrânt 
decisiv în apropierea orășelului Zama. Nici una dintre 
bătăliile din cadrul războiului lui Hannibal nu a avut un 
rezultat atât de clar, de natură să pecetluiască pentru 
totdeauna soarta Cartaginei. Lipsită de resursele sau de 
voinţa necesară pentru a continua lupta, Cartagina a ce- 
rut pacea și cruntul război a luat sfârșit. 

Titus Livius notează că supraviețuitorii de la Cannae, 
după ce au servit câteva luni în Campania, au fost trans- 
portati în Sicilia, unde au format două legiuni – legiones 
Cannenses. Ulterior intariti cu supraviețuitorii iuți de pi- 
cior de la Herdonea (212 î.Hr.), toţi acești legionari căzuți 

în dizgrație nu aveau dreptul să fie eliberaţi din serviciul 
militar ori să se întoarcă în peninsulă până ce războiul nu 
se termina. Paradoxal, după cum a remarcat Titus Livius, 
acești soldaţi condamnaţi la oprobriul public au devenit 
oamenii cei mai experimentați din întreaga armată ro- 
mană, motiv pentru care Scipio a găsit de cuviinţă să re- 
denumească cele două unități hârșâite în luptă legio V si 
legio VI și să le transforme în coloana vertebrală a arma- 
tei sale expeditionare in Africa (204 î.Hr.). Titus Livius 
mai precizează că aceste legiuni erau excepţional de pu- 
ternice, fiecare fiind formată din 6 200 de legionari și ca- 
valeria de cetățeni aferentă, după care adaugă, destul de 
surprinzător: „Scipio a ales să fie însoţit și de infanteria 
latină și de cavaleria provenind din Cannensis exercitus“ 
(XXIX, 24, 13, 14). Evident, ceea ce Titus Livius numește 
Cannensis exercitus, armata de la Cannae, consta din su- 
pravietuitori, romani si socii, ai măcelului de la Cannae, 
condamnaţi să servească în continuare în război, fără 
perspectiva de a fi lăsaţi vreodată la vatră. Scipio, care 
probabil că luptase alături de ei la Cannae, știa că nu dă- 
duseră dovadă de lașitate cu acea ocazie. 

Este greu de stabilit dimensiunea reală a forței armate 
cu care Scipio a invadat Africa. Titus Livius menţionează 
(XXIX, 25, 1-4) trei totaluri diferite provenite din sur- 
se nenumite și variind de la 10 000 de infanteriști plus 
2 200 de cavaleriști, la 16 000 de pedestrași și 1 600 de 
călăreţi și, în cele din urmă, la un total de 35 000 de oa- 
meni din ambele arme. Deși istoricul ezită să opteze pen- 
tru cifrele cele mai mari, se poate presupune că cifrele 
medii reprezintă totalul infanteristilor și calaretilor fur- 
nizati de socii, câtă vreme cele maxime par mult mai pro- 
babile având în vedere amploarea expediției. 

Hannibal în Italia, frescă (1503-1508) atribuită pictorului bolognez 
Jacopo Ripandi (activ între 1500-1516) și expusă la Palazzo 

dei Conservatori din Roma. Hannibal este înfățișat într-o ţinută 
asemănătoare cu cele purtate de gentlemenii orientali, călare pe un 
elefant. Legenda spune că, la traversarea mlastinei întinse de pe valea 
râului Arno, generalul însuși ar fi călărit ultimul elefant rămas. 
(Colecţia Fields-Carré) 


După ce a primit ordin din partea Cartaginei să revi- 
nă acasă, Hannibal, mereu credincios patriei-mamă, s-a 
conformat și a părăsit Peninsula Italică, luând cu el acei 
oameni dornici să îl însoţească; sursele antice nu menti- 
onează nicăieri numărul acestora, însă putem bănui, fără 
risc prea mare de a ne înșela, că nu alcătuiau o forţă con- 
siderabilă. Ceea ce știm cu certitudine este că, înainte de 
a pleca, Hannibal a pus să fie consemnat tot ce înfăptuise, 

împreună cu armata sa, de când părăsise Iberia pentru a 
înfrunta mareata Romă, cu mai bine de șaisprezece ani 
înainte. Mărturia, scrisă în punică și în greacă, limba de 
uz internaţional în acele vremuri, a fost inscripționată în 
piatra templului Herei Lacinia de pe marginea stâncoasă a 
promontoriului lacinian, la 12 kilometri sud de Crotona, 
ultimul său sediu de campanie. O generaţie mai târziu, 
inscripţia a fost descoperită și descifrată de Polybios 
(III, 56, 4, vezi și II, 24, 17; III, 33, 18, Titus Livius XXI, 
38, 2; XXVIII, 46, 16; XXX, 20, 6), care a preluat din ea 
cifrele referitoare la efectivul armatei punice la intrarea 
lui Hannibal în Peninsula Italică: 20 000 de infanteriști 
(12 000 libieni si 8 000 iberici) si 6 000 de cavaleriști. 
Nu se specifică prezenţa elefanților, pentru care marșul 
lui Hannibal a devenit celebru astăzi, însă Appian susti- 
ne (Hannibalica 1, 4) că generalul cartaginez ar fi pornit 
la drum cu 37, iar Polybios precizează (III, 42, 10) același 
număr de animale care ar fi traversat cu pluta Ronul. Din 
păcate, nici o sursă nu menţionează câţi dintre ei au su- 
pravietuit trecerii Alpilor. 

Hannibal a debarcat în apropiere de Hadrumetum, 
la 120 de kilometri sud de Cartagina, de unde a pornit 
în marș spre un loc pe care Polybios îl denumește Zama, 
„un oraș aflat la cinci zile distanţă în marș la vest [mai 
precis sud-vest) de Cartagina“ (XV, 5, 3, rezumat de Titus 


Acest tablou, atribuit lui Giulio Romano (1492-1546) și expus la Muzeul de 
Arte Frumoase Pușkin din Moscova, este o versiune ușor fantezistă a bătăliei 
de la Zama. Lupta, care s-a dovedit a fi ultima din războiul lui Hannibal, 

a fost, mai mult ca sigur, o încleștare crâncenă, căci, după cum subliniază 
Polybios (XV, 14, 6), adversarii erau egali în inteligenţă și curaj. 

(Colecţia Fields-Carré) 

Livius XXX, 29, 2). Din cele două sau trei, dacă nu patru 
localităţi din interiorul Tunisiei care purtau în Antichitate 
numele de Zama, cea menţionată de Polybios a fost identi- 
ficată drept actuala Seba Biar, situată la circa 13 kilometri 
est de Zanfour (Scullard 1970: 142-155, Walbank 1970: 
445-451, Lazenby 1978: 218, Lancel 1999: 173-174, 
Hoyos 2008: 107-108). Adept al tezei importanţei bătăliei 
de la Zama în istoria mondială, Polybios notează, într-una 
din rarele sale izbucniri emoţionale: „Cartaginezii luptau 
pentru însăși supraviețuirea lor și pentru păstrarea pose- 
siunilor din Africa, în timp ce romanii pentru imperiu și 
pentru dominaţia asupra lumii“ (XV, 9, 2). Scena era astfel 
pregătită pentru următoarea epopee. 

În acea zi Hannibal se afla probabil la comanda a circa 
36 000 de infanteriști, sprijiniți de 4 000 de călăreţi, ju- 
mătate din ei fiind numizi experimentați în luptă, la care 
se adăugau 80 de elefanţi (Polybios XV, 3, 6; 11, 1; 14, 9). 
Appian (Bellum Punicum) ii atribuie lui Scipio 23 000 de 
infanteriști romani și latino-italici și 1 500 de călăreți. 
Infanteria includea cele doua legiuni in dizgratie, legio- 
nes Cannenses, redenumite legio V si legio VI. Masinissa, 
un print numid care luptase inainte de partea Cartaginei, 
suplimenta acum randurile armatei romane cu 6 000 de 
pedestrași și 4 000 de călăreţi (Polybios XV, 5, 12, Titus 
Livius XXX, 29, 4). În total, Hannibal dispunea probabil 
de un număr mai mare de oameni, însă era întrecut la ca- 
pitolul cavalerie. 

Hannibal se afla, așadar, în poziţia neobișnuită pen- 
tru el de a fi nevoit să se bazeze pe infanterie pentru a 
asigura impactul decisiv. 1-а desfășurat pe pedestrași in 
trei linii, adică în formațiunea standard la romani, dar nu 
și la cartaginezi. Prima linie era formată din liguri, gali, 

aruncători cu prastia din Baleare și câțiva mauri, probabil 
războinici în armuri ușoare și echipați cu sulițe, rămași 
dintre mercenarii aduși de fratele său înapoi din Liguria. 
Toţi aceștia erau, în orice caz, profesioniști și formau tru- 
pe de o valoare rezonabilă, iar Polybios estimează nu- 
mărul lor la 12 000 în prima linie (XV, 11, 1), flancurile 
fiind acoperite de cavalerie; cartaginezii (puni, libiofeni- 
cieni) erau dispuși în partea dreaptă și numizii în stânga, 
în timp ce elefanții și soldaţii însărcinaţi cu hărţuirea ad- 
versarului erau pozitionati in fata. A doua linie a dispozi- 
tivului de luptă consta din recruți puni, libiofenicieni și 
libieni adunaţi în grabă pentru apărarea Africii și, deci, cel 
mai probabil slab antrenați și fără experienţă. 

A treia linie, dispusă la oarecare distanță de celelal- 
te si acţionând ca rezervă, era alcătuită din veteranii lui 
Hannibal, adică soldaţii care il insotisera la plecarea în 
Peninsula Italică (Polybios XV, 11, 2). Cu toate că Titus 
Livius afirmă că toţi ar fi fost italici, și în special apar- 
ţinând triburilor brutti (XXX, 33, 6), mai plauzibil este 
ca aceste unități să fi cuprins pe toţi supraviețuitorii ar- 
matei italice a lui Hannibal, inclusiv unii libieni și ibe- 
rici care îl întovărășiseră în marșul pornit din Iberia, 
precum și galii care i se alăturaseră în Gallia Cisalpina. 
Titus Livius s-a înșelat aici amarnic, căci Polybios susţine 
(XV, 11, 7-9) că Hannibal s-ar fi adresat într-o cuvânta- 
re înaintea bătăliei acestor bărbaţi incaruntiti și uscativi, 
îndemnându-i să își aducă aminte de victoriile pe care le 
câștigaseră în fata romanilor la Trebbia, lacul Trasimene 
si Cannae. Mai apoi, Polybios subliniază că veteranii 
erau „cele mai războinice și mai solide dintre trupele lui 
Hannibal“ (XV, 16, 4). Titus Livius, în schimb, crezând că 
linia a treia era formată din italici lipsiţi de entuziasm, 

explică dispunerea lor în dispozitivul de luptă prin aceea 
că „loialitatea lor îndoielnică avea să fie pusă la încerca- 
re, ei având de dovedit dacă erau prieteni ori dușmani“ 
(XXX, 35, 9). Și Frontinus susţine că acești bărbaţi erau 
„italici în a căror fidelitate el [Hannibal] nu se încredea 
și de a căror indiferenţă se temea în asemenea măsu- 
ră încât preferase să îi ia pe cei mai mulți după el din 
Peninsula Italică împotriva voinţei lor“ (Strategemata II, 
3, 16). Mai mult ca sigur, Frontinus a folosit aici drept 
sursă relatarea lui Titus Livius. Cea a lui Polybios pare 
însă mai veridică. 

Cum ar putea comenta un cunoscător al artei milita- 
re starea armatei lui Hannibal și situaţia în care se afla? 
Pentru prima oară în cariera sa, generalul cartaginez era 
nevoit să lupte pe un teren pe care nu îl alesese el. Până 
atunci, el făcuse în așa fel încât terenul să-i fie aliat, ale- 
gându-și câmpul de luptă cu mare grijă și refuzând să se 
angreneze în bătălie dacă nu îi convenea. Mai mult decât 
atât, un observator atent nu ar avea cum să nu remarce că, 
în aceste circumstanţe, Hannibal avea să lupte dintr-o po- 
zitie de inferioritate la capitolul cavalerie, arma care jucase 
un rol important și decisiv în toate victoriile sale. Așa cum 
nota Polybios, „cavaleria era arma pe care Hannibal se pu- 
tea bizui în cea mai mare măsură“ (XXX, 10, 8). În plus, 
nu numai că se afla în inferioritate numerică în privința 
calaretilor, dar și aceia pe care îi avea la dispoziţie nu erau, 
în bună parte, decât de calitate îndoielnică. 

Scipio nu avea de ce să-și facă griji în această privin- 
ta. În cursul campaniei sale din Peninsula Iberică el se 
împrietenise cu Masinissa și acum, odată ajunși pe pă- 
mânt african, stralucitii călăreţi ai prinţului aveau să se 
dovedească niște aliaţi cruciali. Scipio i-a așezat pe prinţ 


68 


ORA DESTINULUI 


Bătălia de la Zama, 202 î.Hr. 

si numizii săi pe flancul drept, iar în stânga pe amicul si 
mâna sa dreaptă Caius Laelius, cu cavaleria de cetățeni 
romani și de latino-italici. În centru, legionarii romani și 
latino-italici au fost dispuși în triplex acies standard, nu- 
mai că manipulele formate din hastati, principes și triarii, 
în loc să fie desfășurate ca pe o tablă de șah, au fost plasa- 
te unul în spatele celorlalte, lăsând libere culoare pentru 
trecerea elefanților. Toţi velites au fost plasați pe culoare, 
cu ordinul de a rămâne în ariergardă în faţa animalelor 
ori, dacă acest lucru se dovedea dificil, de a coti la dreapta 
și a părăsi culoarele, lăsându-le complet libere pentru ele- 
fanti (Polybios XV, 9, 7-10). 

În cele din urmă, multi elefanţi, fiind tineri si neantre- 
nati, s-au speriat și au ieșit din flancuri, rănindu-se singuri 
mai mult decât să-i facă rău lui Scipio și înlesnind astfel 
drumul calaretilor, саге au măturat elefanții lui Hannibal 
de pe câmpul de luptă (Polybios XV, 12, 205). Pentru ele- 
fantii și calaretii lui Hannibal, bătălia se încheiase. 

Acum sosise momentul atacului decisiv și cele două 
prime linii adverse (hastati și mercenarii) s-au încleștat în 
luptă. În relatarea cu iz patriotic a lui Titus Livius, romanii 
au măturat totul în calea lor (XXX, 34, 3), însă Polybios, 
mult mai impartial, notează că, la început, mercenarii, 
care la urma urmei erau profesioniști, s-au impus prin „cu- 
raj și îndemânare“ (XV, 13, 1). A fost, într-adevăr, o bă- 
tălie a soldaţilor, fiecare bărbat luptând pe cont propriu, 
o încleștare pe viaţă și pe moarte în sensul cel mai brutal 
al expresiei. După ce hastati, care fuseseră între timp pro- 
babil intariti cu principes, au spart si împrăștiat a doua li- 
nie de luptă cartagineză, care se opusese și ea, după toate 
sursele, cu îndârjire disperată, Scipio a redistribuit liniile, 
pozitionandu-le pe a doua și a treia de o parte si de alta 

Ruta urmată de Hannibal de la Emporion, în Iberia, până la Illiberis (Elne), 

în Gallia, nu este cunoscută cu precizie, însă se pare că ar fi traversat Pirineii 
pe la extremitatea lor estică. După ce a lăsat pe loc o forţă considerabilă pentru 
a controla teritoriile nou cucerite, el a trecut munții cu o armată formată din 
circa 50 000 de infanteriști și 9 000 de călăreți (Polybios III, 35, 7). În imagine, 
o vedere generală asupra localităţii Banyuls-sur-mer din Franţa, cu Pirineii în 
fundal. Se crede că Hannibal a traversat acest lanţ muntos pe la Col de Banyuls 
(altitudine 361 de metri), situat în apropiere. 

(Rodolphe Naudi) 


a primeia. Dacă, la fel ca în alte ocazii anterioare, Scipio 
plănuise să învăluie a treia linie cartagineză cu principes şi 
triarii, de data aceasta tactica nu avea să funcționeze. 
După aceste ajustări de ordin tactic, Scipio i-a atacat 
pe veteranii lui Hannibal, care erau și ei probabil acum în- 
conjurati de un număr considerabil de supraviețuitori din 
primele două linii, Polybios precizând că cele două forte 
aflate în luptă erau aproape egale numeric. Veteranii din 
ambele tabere stăteau acum practic ochi în ochi, iar nervii 


71 


HANNIBAL 


lui Scipio și Hannibal erau întinși la maximum. Până în 
acest moment, Scipio fusese probabil perfect conștient 
că nu îl învinsese încă pe Hannibal, însă din clipa când 
cavaleria de cetățeni și cea numidă s-au întors, căzând 
asupra ariergardei lui Hannibal, cauza cartagineză a fost 
definitiv pierdută (Polybios XV, 14, 6). Mercenarii și re- 
crutii care supravietuisera s-au răsucit pe călcâie și au dat 
bir cu fugiţii; Hannibal a reușit să scape împreună cu o 
mică ceată de călăreţi, însă veteranii lui cei incapatanati, 
bine înarmaţi și echipați in stil roman, au ignorat o astfel 


Întâlnirea a două minţi strălucite: 
Hannibal la Zama 


În primăvara anului 204 î.Hr., Scipio a pornit în expediția 

din Africa luând cu sine o armată formată din voluntari și 
veterani ai umilintei îndurate de Roma la Cannae si Herdonea. 
În primăvara anului următor a învins armata punică la Campi 
Magni, iar Cartagina a fost nevoită să ceară pacea. După 
aceasta, Hannibal s-a întors din Peninsula Italică și ostilitățile 

au fost curând reluate. În toamna anului 202 î.Hr. sosise vremea 
ca Hannibal să își măsoare forțele cu omologul său roman, 
Scipio, pe câmpia de la Zama. Cei doi comandanți s-au întâlnit 
pe terenul dintre tabere, pentru celebra lor discuţie (Polybios 
XV, 6-8 passim, Titus Livius XXX, 29, 1-10, vezi și Frontinus, 
Strategemata |, 1, 3; VI, 2, 1, 2), fiecare însoţit de un interpret, 
cu toate că ambii vorbeau grecește și Hannibal probabil 

și latinește (vezi Titus Livius XXII, 13, 6, Zonaras VIII, 24). 

În pagina de început a exceptionalei sale lucrări, Clausewitz 
face o afirmaţie simplă, dar extrem de profundă — „Războiul nu 
este altceva decât un duel la scară mare” (Vom Krieg, |, 1, 2) -, 
asemuindu-l cu o bătaie între doi luptători. La întâlnire, cei doi 
bărbaţi se prezintă echipați în ţinută de război. 

Scipio poartă un coif în stil etrusco-corintian, cu panaș 
din păr de cal, și o platoșă din bronz scurtă, decorată 
și bombată peste piept, care se continuă în jos cu două 
rânduri de pteruges din pânză albă, cu franjuri aurii legate 
strâns peste mijloc. Pe dedesubt are o tunică din lână fină 
albă tivită cu purpură (semn al rangului senatorial). Peste 
platoșă și-a aruncat o mantie lungă din lână de culoare 
stacojie, la fel ca și coiful și pânza care îi încinge mijlocul. 
Pentru a-și proteja tibiile poartă apărători din bronz, iar în 
picioare cizme militărești legate ca niște sandale (caligae). 
Pe șoldul stâng îi atârnă o sabie iberică scurtă, o armă 
cu lamă dreaptă și vârf ascuţit din care avea să evoluzeze 
ulterior gladius-ul roman. 

Și Hannibal poartă o sabie iberică dreaptă, însă 
asemănările se opresc aici. Platoșa sa din fier este simpă, 
iar coiful atic, tot din fier, este neornamentat. În picioare 
are cizme uzate, în stil grecesc, și s-a înveșmântat într-o 
mantie din lână aspră de culoare cenușie-închis. Îl vedem 
cu o barbă deasă, scurtă și îngrijită, si cu mustață, fata unui 
bărbat matur și cu multă experienţă de viață. Ochiul sănătos 
s-a îngustat, ajungând cât o fantă de atâta mijit în soarele 
arzător al sudului Peninsulei Italice. Este un bărbat de vârstă 
mijlocie, dar a rămas la fel de zvelt și în formă — fără pic 
de burtă, deși a împlinit 45 de ani. 

Interpretul lui Scipio poartă o tunică din pânză de in 
înălbită, largă și strânsă peste mijloc pentru a cădea până 
sub genunchi. Peste ea are o manta grea din lână, vopsită 
în galben-maroniu, care îi atârnă peste gambe și este prinsă 
pe umărul drept cu o fibulă rotundă din argint. 

Interpretul lui Hannibal este îmbrăcat într-o tunică tipic 
cartagineză, lungă până la genunchi și largă, cu mâneci lungi. 
Pe deasupra poartă o manta în stil galic, din lână groasă, 
de formă dreptunghiulară, fără mâneci sau glugă, pestriță 
la culoare și prinsă într-o fibulă. Ambii interpreţi sunt, cum 
se vede, neinarmati. 

de opţiune, dacă au avut-o vreodată. Au luptat cu încrân- 
cenare până la moarte, concentrându-și toate forțele asu- 
pra acelorași legionari pe care la Cannae îi făcuseră să 
cadă în dizgrație. Cunoscătorul artei militare ar putea aici 
să umple golurile cu detalii tragice, iar noi putem recurge 
la un mic joc al imaginaţiei, dar nu pentru a ne închipui 
un bărbat care cere îndurare sau capitulează aruncân- 
du-și armele, ci formaţiuni întregi de luptă care nu dau o 
clipă îndărăt și se bat până la ultima suflare. 

Polybios își încheie relatarea despre bătălia de la 
Zama concluzionând că Hannibal făcuse tot ce era de 
așteptat din partea unui bun general, cu experienţă în- 
delungată, și că „oricât de brav soldat a fost, a întâlnit 
un altul și mai brav“ (XV, 16, 6, citat din Iliada IV, 300), 
adăugând că Hannibal ar fi lăsat rămășițele veteranilor 
săi pe câmpul de bătălie, respectându-le astfel dorin- 
ta. Se pare că la Zama, la fel ca Napoleon la Waterloo, 
Hannibal nu a putut evita înfrângerea. Spre deosebire 
de fratele său Hasdrubal, care în circumstanţe similare a 
pierit cu sabia în mână, Hannibal a preferat să gândeas- 
că în perspectivă. Foarte probabil ar fi vrut să iasă din 
istorie urmând exemplul credincioșilor săi veterani și să 
moară aidoma lui Leonidas, însă, în chip rezonabil, ceea 
ce a primat în alegerea sa a fost Cartagina: rămas în via- 
{а, putea spera în continuare să influențeze evenimen- 
tele și să-și servească patria pe timp de pace, așa cum o 
făcuse și în vremuri de război. 

Alţi istorici susțin opinia mai putin măgulitoare că 
Hannibal și-ar fi pierdut stăpânirea de sine și ar fi părăsit 
în fugă scena dezastrului de teamă de a nu fi luat prizo- 
nier și trimis în lanţuri la Roma (soartă împărtășită, cu 
puţin timp înainte, de regele numid Syphax). Adevărat, 


76 


Teatrul greco-roman de la Ephesos (Efes) văzut dinspre est-nort-est de 
a Sfântului Pave 
urmăreas 


. Aici, potrivit lui Cicero, Hannibal ar fi fost invitat să 


i o prelegere susținută de un oarecare Phormio și, după ce a fost tratat 


cu un lung discurs despre arta conducerii războiului, a fost întrebat de prieteni ce 
părere avea. „La viata mea am văzut destui bărbaţi care băteau câmpii, dar nici 
unul la fel de tare ca Phormio“, ar fi declarat el (De oratore II, 18, 75). Tot la 
Ephesos, susţin Titus Livius și Plutarh, Hannibal s-ar fi întâlnit și cu vechiul său 
adversar Scipio, cu care ar fi discutat despre generali celebri ai lumii. 

(Colecţia Fields-Carré) 


ar fi putut să rămână pe câmpul de luptă pentru o ulti- 
mă încercare glorioasă de a-i regrupa pe supraviețuitori, 
numai că armata sa încetase în fapt să existe. Polybios 
estimează numărul victimelor cartagineze la 20 000 de 
morţi și tot atâţia prizonieri, cifre confirmate de Titus 
Livius, dar nu și de Appian, care precizează că numă- 
rul morţilor din rândurile cartaginezilor s-ar fi ridicat 

la 25 000, dar cel al prizonierilor la numai 8 500. Oricare 
din variante ar fi corectă, ferocitatea încleștării armate 
și amploarea înfrângerii suferite de Hannibal nu pot fi 
puse la îndoială. Cât privește pierderile romanilor, cifra 
avansată de Polybios, de numai 1 500 de oameni, pare 
ridicol de mică. Appian susţine însă că ar fi fost vorba de 
2 500 de soldaţi romani și încă și mai mulţi numizi ai lui 
Masinissa (Polybios XV, 14, 9, Titus Livius XXX, 35, 3, 
Appian, Bellum Punicum 48). 

Bătălia de la Zama a însemnat sfârșitul războiului lui 
Hannibal, dar Hannibal însuși avea să-și pună în continu- 
are amprenta asupra evenimentelor care urmau să vină. 
A supravieţuit 19 ani bătăliei de la Zama, ultima pe care a 
purtat-o și prima în care a fost învins. Roma nu avea să se 
simtă în siguranță decât după moartea sa. 


Generalul şi arta războiului 


Marele maestru chinez al strategiei militare, Sun Tzu, îi 
îndemna astfel pe comandanții de armată, într-o maxi- 
mă devenită celebră: ,Cunoaste-ti inamicul și cunoas- 
te-te pe tine însuţi; într-o sută de bătălii, nu te vei expune 
nici unei primejdii“. Polybios i-a dat dreptate. El nota că 
„pentru un general nu există lucru mai de preţ decât cu- 
noasterea principiilor călăuzitoare și a caracterului ad- 
versarului... Comandantul trebuie să-și exerseze ochiul 
în detectarea punctelor slabe ale apărării inamice, dar nu 
in corp, ci în mintea sa“ (III, 81, 1, 3). Viclenia, afirmă 
Polybios, este o calitate (II, 36, 3), și în baza ei Hannibal 
a fost numit comandant al tuturor forţelor militare pu- 
nice din Peninsula Iberică. 

aint-Benezet și Palatul Papilor din Avignon. Hannibal 


at Ronul undeva în apropiere de Avignon, unde fluviul este lat, 


d cei 37 de elefanţi de cealaltă parte a apei pe plute camuflate. 


S-au vehiculat mai m ind locul exact al traversării, însă 
Napoleon a estimat probabil corect (Commentaires, vol. VI, p. 159), 
stabilind perimetrul între doi afluenţi ai Ronului, Durance și Ardeche. 


(Giinter Wieschendahl) 


La Trebbia, în prima sa luptă de campanie planificată, 
pe pământ italic și în condiţii grele de iarnă, Hannibal a 
folosit cu inteligenţă terenul aparent plat și deschis pen- 
tru a masca o operaţiune de ambuscadă. În acea dimineaţă 
geroasă de solstitiu de iarnă, după ce au ieșit din cor- 
turi cu burtile goale și au traversat râul umflat, romanii 
s-au trezit până să se însereze că au pierdut două treimi 

din trupele pe jumătate moarte de foame și pătrunse de 
frig. Se spune că soarta îi avantajează pe cei isteti, dar ea 
le zambeste și acelora care se pregătesc consecvent pen- 
tru a-i primi în dar victoria. În dimineaţa aceea, Hannibal 
a dat ordin ca soldaţilor să le fie servit un mic dejun copi- 
os (un comandant trebuie să aibă grijă de burtile oameni- 
lor săi) și să fie unși cu ulei de măsline în jurul focurilor de 
tabără (Polybios III, 71, 6). Astfel, balanţa norocului s-a 
înclinat în favoarea invadatorului punic. 

Pentru istoricii militari, bătălia de la Trebbia reprezin- 
tă un exemplu edificator al multiplelor fațete ale geniului 
tactic de care a dat dovadă Hannibal. Ei îi pot studia in- 
cursiunea psihologică în minţile oponenților romani, gri- 
ja pentru bunăstarea soldaţilor, deschiderea de a încerca 
lucruri neobișnuite și abilitatea de a folosi la maximum 
potenţialul fiecărui element al armatei în parametrii unui 
plan de bătălie simplu. Trebbia a fost și unica bătălie de 
campanie planificată, cu excepţia celei de la Zama, în care 
Hannibal a întrebuințat elefanţi. Din punct de vedere tac- 
tic, această luptă reprezintă un model de dublă învăluire, 
la care s-a adăugat însă și rafinamentul unei ambusca- 
de. După obișnuitele hartuieli de început, infanteria lui 
Hannibal i-a țintuit pe loc pe pedestrasii romani, in timp 
ce cavaleria sa i-a alungat pe calaretii inamici de pe flan- 
curi, expunând infanteria romană și permiţând calaretilor 
numizi și trupelor punice înarmate ușor să o hartuiasca. 
După care, ca la un semnal, forţele participante la ambus- 
cadă s-au năpustit asupra ariergardei romane. 

Hannibal a fost un adept înfocat al ambuscadelor, iar 
în următoarea sa bătălie, cea de la lacul Trasimene, s-a 
bazat mai degrabă pe un unic și devastator vicleșug de- 
cât pe o confruntare clasică fata in fata. A mers în marș 

de-a lungul malului nordic al lacului și și-a ridicat tabăra, 
foarte vizibil, în capătul estic al șirului de dealuri paralel 
cu și dominând malul. În timpul nopții și-a împărțit tru- 
pele în mai multe coloane, pe care le-a condus în spatele 
acelorași dealuri, luând astfel poziţie paralel cu drumul 
străbătut de armata sa cu o zi înainte. Majoritatea, dacă 
nu toate trupele au fost poziţionate pe pantele opuse ale 
ridicăturilor de pământ, ascunse vederii inamicilor în 
momentul când soarele a răsărit. La prima licărire slabă 
a zorilor, Flaminius și-a grăbit soldaţii să părăsească ta- 
băra, în speranţa că va da lovitura decisivă încercuindu-i 
pe cartaginezi cu oamenii de ambuscadă. Era o dimineaţă 


Hannibal avea o 
intuiţie deosebită și era 
capabil să ghicească 
următoarele mișcări 
ale adversarului, 
pentru a le contracara 
apoi. În imagine, un 
bust în marmură al lui 
Alexandru cel Mare, 
realizat la puţină 
vreme după moartea 
acestuia. Este expus la 
Muzeul de Arheologie 
din Pélla, inv. GL 15. 
(Colecţia Fields-Carré) 

cetoasa și dealurile erau în mare parte acoperite de un val 
gros alburiu, însă se poate ca Flaminius să își fi încordat 
privirea și să fi zărit, în capătul îndepărtat al defileului în- 
gust, tabăra inamică. În timp ce consulul a urcat pe calul 
său frumos înșeuat, visând la gloria marțială, oamenii săi 
au înaintat împleticindu-se prin mlaștină, cu gândul la lu- 
cruri mult mai lumești. Nu soarta îl caută ре om – omul 
isi găsește soarta după cum îl duce capul. 

Așa cum am arătat deja, Polybios considera drept cea 
mai importantă calitate a unui general capacitatea de a 
înţelege caracterul și metodele de luptă ale adversarului, 
căci defectele morale și psihologice pot genera slăbiciuni 
care pot fi folosite de oponent în propriul avantaj. Drept 
dovadă, susține Polybios (III, 80, 3), tocmai cunoscând 
încrederea în sine și aroganta lui Flaminius, Hannibal l-a 
putut ademeni într-o ambuscadă. Fără îndoială, Hannibal 

Pentru ceea ce Polybios a numit „urcușul spre Alpi“ (III, 50, 1), două rute 
concurează la onoarea de a fi fost drumul ales de Hannibal de la bazinul 
Ronului la vadul apei. Dacă ar fi urcat prin nord, pe valea râului Isere, ar fi 
folosit probabil o „trecătoare Isere“, și anume Col du Petit Saint-Bernard 
(2 188 de metri altitudine), Col du Mont-Cenis 

(2 083 de metri) sau Col du Clapier (2 482 de metri). În imagine, vedere 
panoramică a Valée de l'Isère văzută dinspre Massif de la Chartreuse. 
(colecţia autorului) 


s-a bizuit si pe ceața zorilor care avea să se ridice din lac 
pentru а învălui malurile – era în apropierea solstițiului 
de vară — si, din clipa când a întins capcana, victoria sa 
a devenit clară. Soldaţii romani nu puteau distinge mare 
lucru în aburul gros care încă acoperea defileul și câm- 
pul vizual era limitat. În schimb, au auzit strigăte de lup- 
tă îndepărtate și zgomote de arme venind simultan din 
mai multe direcţii. În acel spaţiu al umbrelor înșelătoare 

și sunetelor amplificate, armata consulară, orbită de ceaţă, 
a intrat rapid în derută. „În haosul care domnea - notea- 
ză Titus Livius -, nici un soldat nu și-a putut recunoaște 
propriul stindard de luptă sau locul pe care ar fi trebuit să 
îl ocupe în dispozitiv — erau aproape prea buimăciţi pen- 
tru a-și menţine controlul asupra săbiilor și scuturilor. 
Pentru unii dintre ei, armura și echipamentul de luptă 
s-au dovedit a fi nu mijloc de apărare, ci o povară fatală“ 
(XXII, 5, 5). Până ce soarele să se ridice suficient de sus 
pentru a alunga și ultimele fuioare de ceaţă, circa 15 000 
de oameni pieriseră în bătălie (dacă se poate numi așa), 
iar consulul însuși căzuse eroic străpuns de o spadă gali- 
că. Și, cu asta, Flaminius a ieșit definitiv din scenă. 

Hannibal a fost un geniu, nu doar un simplu general, 
și, fapt deloc surprinzător, abilităţile sale excepţionale 
au fost rareori puse la îndoială. Geniul său a constat din 
jocul la cacealma și dublă cacealma, la care s-a adăugat, în 
mod incontestabil, capacitatea de a pune în valoare toa- 
te tipurile de trupe militare pe care le avea la dispoziţie. 
A reușit acest lucru combinând tactici flexibile și forțând 
până la limită abilităţile native ale trupelor. Ardent du 
Picq remarca (1946: 76): 


Hannibal a fost cel mai mare general al Antichității datorită 
admirabilei sale înţelegeri a spiritului războiului și a moralului 
soldatului, fie el aparținând propriilor trupe ori celor ale ad- 
versarului. El și-a dovedit măreţia in toate episoadele de lup- 
tă, în campanii, în acţiune. Oamenii săi nu erau cu nimic mai 
buni decât soldaţii romani. Nu erau la fel de bine înarmați și 
abia pe jumătate ca număr. Hannibal a înţeles însă importan- 
ta moralului ridicat. Le-a acordat oamenilor săi încredere ab- 
solută. Si, în calitatea sa de comandant de armată, a deprins 
arta de a-și insufleti soldaţii. 

A doua variantă de rută a lui Hannibal ar fi fost prin sud, de-a lungul cursului 
mijlociu al râului Durance, în care caz Hannibal ar fi folosit o „trecătoare 
Риғапсе“ În imagine, Durance în apropiere de localitatea Manosque. 

(Pierre Lavaurs) 


A treia bătălie a lui Hannibal, cea de la Cannae, rămâne 
o chef d'oeuvre care a inspirat generaţii întregi de generali. 
Forţa romană rezida în bătălia planificată, în încleștarea 
deschisă, decisivă dintre două armate puternice nume- 
ric, care avea să se încheie cu un deznodământ sau altul. 
În forma sa cea mai simplificată, acest concept prevedea, 
pas cu pas, desfășurarea trupelor aflate în conflict în or- 
dine perfectă, înaintarea înceată și încleștarea, urmată de 
măcelărirea reciprocă și sistematică, până ce unul dintre 
oponenți cădea din picioare. La romani, până și succesul 
era scump plătit. Nu este așadar de mirare că Polybios îi 
considera destul de invechiti în abordarea lor directă si 
deschisă a luptei, comentând că romanii tindeau să se ba- 
zeze instinctiv în război pe „forţa brută“. 

Nimic nu îi ilustrează mai temeinic criticile decât bă- 
tălia de la Cannae, unde tactica romană a constat în mare 
măsură în subordonarea celorlalte arme infanteriei grele, 
care avea să ducă povara acelei zile fatidice. Într-adevăr, 
un soi de delir de amator în ale milităriei (ne aflăm, to- 
tuși, încă în epoca campaniilor de sezon și a armatelor 
formate din miliții civile) se poate observa în cele petre- 
cute în acea dimineaţă din mijlocul verii când pedestrașii 
romani au pornit să înainteze greoi, în tempo moderat, 
pe un teren deschis, cu rândurile neobișnuit de strânse 
si înghesuite într-o masă solidă, ca un veritabil tăvălug 
pus în mișcare. Au continuat să tropăie, înaintând cura- 
jos, numai că nu întotdeauna curajul este cel care câștigă 
bătălia, și în nici un caz nu atunci. Hannibal era pe cale 
să le demonstreze romanilor că arta războiului înseamnă 
mai mult decât folosirea forței brute. 

Confruntat cu o armată mult superioară numeric, el a 
decis să folosească în propriul beneficiu forţa infanteriei 
inamice, invitând-o deliberat să își intensifice atacul asu- 
pra centrului formaţiunii de luptă cartagineze. Potrivit 
planului său, libienii, echipați ca niște soldaţi romani, 
aveau să servească drept fălci în această capcană primi- 
tivă, iar galii și ibericii drept momeală. Nu în cele din 
urmă, Hannibal s-a ocupat cu aceeași atenţie de desfășu- 
rarea cavaleriei sale; și ea urma să joace un rol în capcana 
întinsă romanilor. Mult prea adesea, prinși în vâltoarea 
urmăririi fugarilor adversi, călăreţii victorioși obișnu- 
iau în fapt să se îndepărteze de câmpul de luptă, lăsând 
sarcina luptei propriu-zise pe seama camarazilor din in- 
fanterie. Cunoscând lecţia potrivit căreia o șarjă de cava- 
lerie nu trebuie neapărat să ucidă pentru a-și face treaba, 
Hannibal le-a ordonat oamenilor săi să procedeze altfel. 

Așa încât, în loc să îi distribuie egal între cele două flan- 
curi, a plasat mai multi pe malul stâng al râului. Acest 
lucru i-a grantat o străpungere a cavaleriei de cetățeni ro- 
mani, mult inferioară numeric, și a putut ulterior să abor- 
deze alte operaţiuni în teatrul de luptă. Corpul mai mic de 
cavalerie de pe flancul deschis, poziționat departe de râu, 
unde stationa grosul cavaleriei latino-italice, primise în- 
sărcinarea de a ţine cât mai mult pe loc trupele romane. 
Așa cum am mai arătat, Hannibal nu a imitat tacticile lui 


Col de Montgenévre (1 854 de metri altitudine), în provincia Hautes- 
Alpes, Franţa, cu obesliscul ridicat în onoarea lui Napoleon. Edward 
Gibbon (Istoria declinului și a prăbușirii Imperiului Roman, vol. I) 
consideră că aceasta a fost calea aleasă de Hannibal. 

(colecția autorului) 

Alexandru în privinţa folosirii cavaleriei, însă cei doi co- 
mandanti ar fi fost, fără umbră de îndoială, la unison la 
capitolul coordonării armelor. Desfășurarea trupelor car- 
tagineze la Cannae, făcută la vedere și pe un teren golaș, a 
constituit de fapt o ambuscadă. A fost o schemă bine gân- 
dită și cutezătoare care a demonstrat totodată încrederea 
absolută a lui Hannibal în capacitatea de luptă a tuturor 
contingentelor care alcătuiau armata sa combinată. 
Hannibal ar fi putut să își desfășoare armata, în spiri- 
tul specific epocii, cu cavaleria pe flancuri, infanteria în 
centru și soldaţii însărcinaţi cu hărţuirea inamicului po- 
zitionati razlet, la oarecare distanță de linia principală de 
bătaie. El a optat însă pentru o formulă total neconven- 
tionala. Și-a așezat centrul formaţiunii de luptă într-un 
arc subţire cu vârful îndreptat către romani – Polybios de- 
scrie în termeni foarte preciși acest dispozitiv neobișnu- 
it, numindu-l ménoeides kurtâma, adică o „convexitate in 
formă de semilună“ (III, 113, 8). Astfel, nu numai că i-a 
ascuns vederii pe libienii de pe flancuri, dar a și dat im- 
presia de mai mare adâncime a dispozitivului decât era 
cu adevărat. Însă marea frumuseţe a acestei forme a con- 
stat mai ales în aceea că a permis un spaţiu mai larg de 
retragere și le-a acordat cartaginezilor mai mult răgaz: cu 
cât momeala pendula mai mult timp în faţă și în spate 
fără a fi străpunsă, cu atât mai ușor fălcile aveau să îi în- 
ghită pe romanii nebănuitori. După care panica absolută 
avea să facă restul. Colonelul Ardent du Picq consideră 
că Hannibal a estimat corect că „teroarea“ și „surpriza“ 
rezultate din prinderea inamicului în cursă aveau să pre- 
valeze în fata „curajului disperat al maselor“ (1946: 75). 
O formaţiune densă, cu multe rânduri dispuse în adân- 
cime, constituia o imagine intimidantă pe măsură ce se 

Col de Larche (1 991 de metri altitudine), numit uneori si Col de lArgentiere, 
provincia Alpes-de-Haute-Provence, Franța. Aceasta este trecătoarea traversată 
de François I în iunie 1515 cu cavaleria, infanteria și cuferele sale cu bagaje în 
drum spre victoria sângeroasă de la Marignano (actualmente Melignano, pe 
drumul dintre Milano și Lodi) asupra elvetienilor. 

(Twice25) 


apropia, iar înghesuiala la care au fost obligaţi romanii 
i-a făcut să se așeze într-o masă solidă. Un astfel de dis- 
pozitiv prezenta avantajul unei fenomenale capacităţi de 
a rămâne pe poziţie, crescând posibilitatea ca moralul ad- 
versarului să cedeze primul. Totuși, nu acesta a fost cazul 
la Cannae, căci Hannibal era un bun cunoscător al omului 
și al puternicului său instinct de turmă. 

Înainte de Zama, Hannibal nu fusese niciodată în- 
frânt. Și totuși, cu cât aprofundăm această bătălie, cu 
atât îi putem aprecia geniul la adevărata sa valoare. Este 
îndeajuns să ne uităm la linia a treia a formaţiunii sale de 
luptă, nu numai cea mai bună, dar și cea mai puternică 

din cele trei, pentru a ne da seama că planul de bătălie al 
lui Hannibal a fost nu unul de atac, ci unul defensiv cât 
se poate de elaborat, care prevedea pătrunderea trupelor 
romane printr-o serie succesivă de baraje cu rol de filtru. 
Primul era reprezentat de elefanţi, al doilea de trupele 
de aruncători (aruncătorii cu praștie din Baleare, arun- 
cătorii de sulițe mauri), cărora le veneau în sprijin oa- 
meni obișnuiți să lupte de la mică distanţă (liguri, gali) 
și infanteria care se apăra scut în scut (recrutii africani). 
După aceea urma linia a treia si ultima —„vechea gardă“, 
s-o numim așa -, cea dură și intactă. Mai mult decât atât, 
aceasta fost ţinută la oarecare distanţă, pentru ca supra- 
vietuitorii din primele două linii să aibă suficient teren la 
dispoziţie pentru a se regrupa. Cât privește compactarea 
armatei, Hannibal era convins că trupele sale, cu tot cu 
recrutii si cu calaretii atât de eterogeni, erau capabile de 
victorie. Recrutii si calaretii săi nu erau sclipitori, dar se 
descurcau. Analiza impartiala a lui Polybios (XV, 16, 2-4) 
este edificatoare in acest sens: 


El [Hannibal] isi masase acea forţă teribilă alcătuită din elefanți 
pozitionand-o în fata, cu scopul precis de a deruta inamicul și 
de a-i sparge rândurile. Își așezase si mercenarii în fata, cu car- 
taginezii (recrutii) în spate, în speranța de a istovi dușmanul și 
a-l face să-și piardă capacitatea de luptă prin simpla amploare 
a carnagiului, înainte ca atacul decisiv să aibă loc. În afară de 
aceasta, tinandu-i pe cartaginezi încercuiți pe ambele laturi, el 
i-a silit să nu abandoneze și să continue lupta, așa încât, după 
cum spunea Homer, „până și cei potrivnici luptei forțați să 
fie să se lupte“ (Iliada IV, 300). Între timp, a menţinut forțele 
cele mai războinice și mai aprige la oarece depărtare în spate. 
Intentiona să le lase să urmărească bătălia de la distanţă, fără 
a face apel la puterea și spiritul lor de luptă până ce avea să fie 
nevoit să recurgă, la momentul critic, la calităţile lor marţiale. 

Cu alte cuvinte, Hannibal se aștepta ca veteranii săi să 
dea le coup de grace romanilor ale căror forte trebuiau să fie 
deja puternic slăbite. Nereușita planului său de a încetini, 
opri ori schimba direcţia atacului roman s-a datorat exclu- 
siv slăbiciunii celor două flancuri cartagineze, căci Scipio, 


Col du Mont-Cenis (2 083 de metri altitudine), Savoia, Franţa, vadul de râu 

pe care Napoleon 1-а considerat ca fiind trecătoarea utilizată de Hannibal. 

Pe 20 mai 1800, Primul Consul a traversat el însuși Alpii pentru a invada 
Peninsula Italică pe la Col du Grand Sain-Bernard (2 469 de metri), călare pe un 
catâr puternic și purtând o simplă vestă cenușie. „Ne-am abătut asupra lor ca o 
lovitură de trăsnet“, avea el să îi scrie patru zile mai târziu fratelui său Joseph 
(Correspondance, vol. VI. nr. 4836, p. 308). Pe 14 iunie Napoleon câștiga celebra 
victorie de la Marengo, o bătălie pe care în mod normal ar fi trebuit să o piardă. 
(Gunther Hissler) 

mulțumită victoriei rapide a cavaleriei romane, a avut 
timp să cântărească bine situaţia și să se regrupeze pentru 
confruntarea finală cu „vechea gardă“, care a fost curând 
încercuită de călăreţii lui care se întorceau victorioși dupa 
operaţiunile de urmărire și nimicire a cavaleriei dușmane. 

Întoarcerea cavaleriei romane pe câmpul de luptă a 
fost, prin urmare, un factor decisiv în stabilirea rezulta- 
tului. Polybios notează: „Mult timp balanţa a stat în cum- 
pănă, asta până ce Masinissa și Laelius au revenit după 
urmărirea cavaleriei cartagineze, cu mare noroc, exact la 
momentul oportun“ (XV, 14, 7). Polybios folosește terme- 
nul daiménios (literal, „minunat [sincronizat]“), adjectiv 
pe care Titus Livius îl evită. Evident, istoricul roman igno- 
ră în mod patriotic incertitudinea extremă a ultimelor 
faze ale bătăliei. Orice s-ar putea spune (sau gândi), sin- 
cronizarea s-a dovedit perfectă pentru Scipio și, după cum 
observa Napoleon, „Soarta unei bătălii depinde de un sin- 
gur moment, un singur gând... momentul decisiv sosește, 
scânteia morală se aprinde și forţa de rezervă cea mai mică 
ajunge să încline balanţa“ (Mémoires, vol. II, p. 15). 

Un comandant are nevoie de multe calități. Savantii au 
perspective diferite despre importanţa acestora. După pă- 
rerea lui Clausewitz (Vom Krieg, 1.3., „Despre geniul mili- 
tar“), virtuțile comandantului ideal se por rezuma la trei 
calităţi principale. Prima este cea exprimată figurativ prin 
expresia frantuzeasca coup d'oeil (literal „privire, ochire“) 
si care presupune două atribute: abilitatea relativ comună 
de a estima numărul de oameni necesari pentru a ocupa o 
anumită poziţie, abilitate dobândită prin practică, și capa- 
citatea de a evalua la prima vedere toate punctele forte și 
slăbiciunile terenului. În sensul său cel mai larg, coup d'oeil 
înseamnă a observa și a acționa, rapid și cu exactitate. 

Presupus bust în marmură al 
lui Hannibal, descoperit lângă 
Napoli (Museo Archeologico 
Nazionale, Napoli). Există 
însă bănuieli întemeiate că 
sculptura ar fi renascentistă, 
și nu romană, cu atât mai 
mult cu cât (spre deosebire de 
Alexandru ori Caesar), de la 
Hannibal nu ne-a parvenit nici 
un portret oficial. 

(Colecţia Fields-Carré) 


A doua calitate a comandantului ideal este tăria de ca- 
racter, prin care Clausewitz înţelege „tenacitatea convin- 
gerii“. Cu alte cuvinte, comandantul trebuie să nu renunţe 
la planul pe care l-a elaborat decât dacă „o convingere fer- 
mă îl forțează să îl schimbe“. 

A treia și cea mai importantă calitate a comandantului 
ideal este determinarea. Clauzewitz mai degrabă descrie 
decât definește această trăsătură esenţială: 


Atâta timp cât o unitate luptă cu voiosie, cu spirit și elan, ra- 
reori este nevoie de o mare putere de voinţă; însă odată ce 
condiţiile devin dificile, ca atunci când miza este mare, lucru- 
rile nu mai merg întotdeauna ca unse. Mașinăria însăși începe 
să cedeze, iar comandantul va avea nevoie de multă putere de 
voinţă pentru a-i înfrânge rezistența. Rezistenţa mașinăriei 
nu trebuie neapărat să însemne nesupunere sau provocare 
de dispute, cu toate că acestea apar frecvent la multi soldaţi. 
Ceea ce comandantul trebuie mai degrabă să înfrunte este 
impactul slăbirii puterii morale și fizice la vederea spectaco- 
lului terifiant al morţilor și răniților, și să-l înfrunte mai întâi 

în sine însuși și mai apoi și în aceia care, în mod direct ori 
indirect, i-au încredinţat gândurile și sentimentele lor, spe- 
rantele și temerile. Căci pe măsură ce puterea fiecărui soldat 
în parte cedează, pe măsură ce trupul nu mai răspunde spiri- 
tului, forţa tuturor va ajunge treptat să se bazeze exclusiv pe 
puterea voinţei comandantului. Ardoarea spiritului său tre- 
buie să reaprindă flacăra darzeniei în toți ceilalți, focul său 
lăuntric trebuie să le reînvie speranţa. 


Comandantul ideal trebuie, prin urmare, să dea în 
modul cel mai clar cu putință măsura „formidabilei sale 
puteri a voinţei“ în momentul critic al bătăliei, îndem- 
nându-și oamenii la acel suprem efort de natură să le asi- 
gure victoria finală. Această etalare a voinţei nu are însă 
a se confunda cu eroismul personal. 

Modelul de perfecţiune în materie de comandă mili- 
tară descris de Clausewitz poate fi, fără îndoială, atribu- 
it retrospectiv lui Hannibal. Totuși, în ce măsură s-ar fi 
ridicat Hannibal la nivelul așteptărilor lui Clausewitz? 
Evident, Hannibal a avut coup d'oeil, acea înţelegere ra- 
pidă și sigură a momentului și terenului. Dar, în afară de 
abilitatea de a percepe situaţia dintr-o singură privire și 
de a acţiona cu hotărâre, el a mai dat dovadă și de o mare 
capacitate de a reţine fapte și de a acorda multă atenţie 
detaliilor, cu ceea ce a asimilat nu numai în memorie, ci 
și în minte. A fost deopotrivă filosof și comandant, cer- 
cetător al tacticilor militare și actor. Un singur exemplu 
este suficient pentru a ilustra aceasta. 

Bătrânul Fabius Maximus a reușit o dată să îl prin- 
dă pe Hannibal în capcană într-o vale îngustă și, pen- 
tru o vreme, cartaginezii au părut, în sfârșit, să cedeze. 
Totuși, Hannibal a scăpat legând vreascuri de coarnele 
celor mai puternice vite din tabără, pe care le-a mânat 


94 


ORA DESTINULUI 


Napoleon traversând Alpii, gravură de John Jackson (1778-1831) vizibil 
inspirată de celebrul portret în ulei pe pânză de Jacques-Louis David (1801). 

O variantă mult mai verosimilă l-ar fi înfățișat pe Napoleon drept o siluetă 
scundă, tăcută, irezistibilă, ghemuită pe un catâr vânjos, și nu o figură 
maiestuoasă călărind tantoşû un armăsar impetuos. Cât despre Hannibal, este 
posibil са el să fi traversat munții pe jos, cu picioarele înfășurate in carpe din lână. 
(Ancient Art & Architecture) 


apoi pe dealurile ce dominau iesirea din vale, dupa care 
a dat foc vreascurilor. Lumina in miez de noapte i-a pa- 
călit pe romanii care păzeau trecătoarea, care au năvălit 
în sus pe dealuri. Desigur, până să descopere ei trucul, 
Hannibal se făcuse nevăzut în liniște, la adăpostul întu- 
nericului. A doua zi dimineaţa, cu grija fata de oameni 
care îl caracteriza, i-a salvat și pe soldaţii care fuseseră 

însărcinaţi să mâne cireada de boi (Polybios III, 93, 1-94, 
7, Frontinius, Strategemata I, 5, 38). 

„O bătălie evitată nu poate fi pierdută“, spune un 
vechi proverb chinezesc, și se pare că Fabius tocmai asta 
a făcut. Deloc surprinzător, dacă este să ne gândim că 
alternativa pe care o avea la dispoziţie era să joace la lo- 
teria unei acţiuni nocturne pe un teren denivelat. Așa că 
Fabius, în chip predictibil, a ales exact ceea ce Hannibal se 
aștepta să facă: nimic. Hannibal a avut abilitatea singula- 
ră de a ghici acţiunile inamicului și, cunoscând gândirea 
oponentului, a răspuns printr-un vicleșug. Mai cunoștea 
și un adevăr psihologic șocant la prima vedere: acela că, 
în pofida a ceea ce se spune și se crede îndeobște, oame- 
nii nu învaţă din experienţă. În schimb, răspund unui 
stimul anume într-o manieră particulară, și asta în mod 
repetat. Reacţia aceasta neabătută, compulsivă poate fi 
observată repetându-se mereu, generaţie după genera- 
tie, în concordanţă cu legile comportamentului uman, 
iar mesajul său întunecat reapare periodic la fel de clar 
precum o inscripţie pe un zid. Eroul nostru a putut să își 
păstreze superioritatea în luptă prin acuitatea inteligen- 
tei si prin cunoașterea naturii umane. 

Hannibal a fost și este elogiat, pe bună dreptate, 
pentru „marșurile, tacticile și bătăliile de campanie din 
Peninsula Italică“ (Polybios VII, 4, 4). Dincolo de acestea 
însă, poate că faptul cel mai edificator pentru intelege- 
rea caracterului său este că, deși a menţinut în serviciul 
militar activ o armată de mercenari de proveniente atât 
de eterogene timp de aproape 16 ani neintrerupti, adesea 
pe teritorii ostile, a reușit să-i facă „să nu se răzvrăteas- 
că împotriva lui ori să se încaiere între ei... Abilitatea co- 
mandantului lor a obligat oameni atât de radical diferiţi 

să plece urechea la o comandă unică și să se supună unei 
singure voințe“ (Polybios XI, 19, 3, 5). Dacă acesta este 
felul în care îl vedea Polybios pe Hannibal înseamnă că 
abilităţile motivationale de comandant si chibzuinta de 
care eroul nostru a dat dovada in relatiile cu subordonatii 
erau cu adevarat de neintrecut. In afara capacitatii stra- 
tegice exceptionale, Hannibal si-a exersat-o, mai mult ca 
sigur, si pe aceea de bun planificator, devenind in timp un 
expert in materie de lucruri practice, un om care a stiut 
să facă unele compromisuri pentru a se adapta la marea 
diversitate etnică din contingentele cartagineze și tribale 
din cadrul armatei sale alcătuite din soldaţi care l-au ur- 
mat, dezinteresat, pretutindeni unde a fost nevoie. 

Succesul în război vine din combinaţia dintre abilităţile 
și îndrăzneala comandantului și abilităţile și încrederea ce- 
lor comandati. Un comandant primește răspunsul adecvat 
din partea subordonatilor numai dacă reușește o fuziune 
cât mai completă a propriei identități cu cea a întregului pe 
care îl formează împreună cu soldaţii săi. Adevărata mare 
realizare a lui Hannibal în calitate de conducător a fost 
una de natură mentală, nu fizică, prezenţa sa pe câmpul de 
luptă fiind decisivă nu din cauza curajului de care ar fi dat 
dovadă, ci a minţii sclipitoare. Hannibal, aș zice, a transfor- 
mat actul de comandă într-o bucurie a minţii. 


PRINCIPALII 


OPONENTI 
MILITARI 


Unii specialisti in arta militara ar putea sustine ca printre 
marile dezavantaje de care Roma ar fi avut parte in acea 
epocă se număra acela al abilităţilor limitate ale genera- 
lilor săi de origine aristocratică. Totuși, nu există dovezi 
clare că înaintarea la rang de comandant a unor aprigi 
soldaţi profesioniști ar fi îmbunătăţit în vreun fel lucru- 
rile. Calitățile excepţionale de general ale lui Hannibal 
i-au asigurat succesul în fata armatei de cetățeni romani, 
însă același tip de armată, mai bine condusă și având un 
moral mai ridicat, l-a învins la Zama. După cum remarca 
Polybios, pe bună dreptate, „înfrângerile suferite [de ro- 
mani] nu au avut nimic de-a face cu armamentul din do- 
tare sau cu modul în care au fost constituite dispozitivele 
de luptă, ci s-au datorat inteligenţei lui Hannibal și geniu- 
lui său militar“ (XVIII, 28, 7). 

S-a spus că Alexandru cel Mare nu ar fi întâlnit în 
viata sa decât un singur oponent de valoare, anume pe 
Memnon din Rhodos, în timp ce Hannibal a avut de în- 
fruntat multi generali importanţi. Adevărat, el a fost ne- 
voit să-și concentreze eforturile pe mult mai mult decât 
un singur individ. Pentru că sistemul militar roman exact 
asta și era, un sistem. Roma nu avea nevoie de generali 

geniali, de talia lui Alexandru ori Hannibal, și rareori re- 
ușea să îi producă; ea nu trebuia decât să-și reproducă și 
să-și multiplice legiunile, ceea ce și făcea, și încă la o scară 
aproape industrială, deși cu preţul fenomenal de a fi an- 
grenat în serviciul militar nu mai puţin de zece la sută din 
totalul populaţiei sale de sex masculin (Brunt 1971: 28). 
Războiul nu este o activitate de tip intelectual, ci una fi- 
zică, brutală, și realitatea cruntă este aceea că războaiele 


Statuie din marmură expusă 
la Schloss Schénbrunn, Viena, 
infatisandu-l pe Quintus Fabius 
Maximus Cunctator. Dupa 
infrangerile severe suferite 

la Trebbia si lacul Trasimene, 
Roma a fost salvată de la 
dezastru de către Fabius, care 
a adoptat celebra „strategie 
fabiană“. Prin temporizări 
repetate, timp de aproape șase 
luni romanii au refuzat, pur 

și simplu, să se angajeze în 
bătălii împotriva lui Hannibal. 
(colecţia autorului) 

se câștigă prin luptă, de cele mai multe ori printr-o lup- 
tă de uzură. Printr-un paradox ironic. dar salvator, Roma 
s-a comportat întotdeauna cel mai bine în situaţii limită; 
dușmanii săi erau conștienți că orice confruntare cu pu- 
ternica ei forță militară avea să fie una de durată, pen- 
tru simplul motiv că Roma nu ceda niciodată. În cele ce 
urmează prezint pe scurt câţiva dintre jucătorii care au 
avut un rol important în cariera lui Hannibal, pentru o 
mai bună înţelegere a naturii fiecăruia dintre comandan- 
tii cu care a fost nevoit să se măsoare. 


Caius Flaminius 
(m. 217 î.Hr.) 


Caius Flaminius (consul 1 223 î.Hr., censor 220 î.Hr., con- 
sul II 217 î.Hr.) a fost un novus homo („om nou“), unul 
dintre puținii din fiecare generaţie de politicieni romani 
ajunși primii din familia lor care să dețină cea mai înal- 
tă funcţie în stat, aceea de consul, funcţie care revenea 
de obicei unui grup restrâns de familii aristocratice. Atât 
Polybios (III, 80, 3-82, 8) cât și Titus Livius (XXI, 63, 
1-15; XXII, 3, 3-14) îl portretizează drept un demagog 
agresiv, un om cu retorică îndrăzneață, dar puţine talen- 
te, care își construise cariera pe seama nazuintelor celor 
mai săraci cetăţeni ai Romei. 

Cât privește realizările sale, în perioada cât a ocupat 
funcţia de tribun al poporului (232 î.Hr.), Flaminius a 
reușit să treacă prin vot o lege cu bătaie lungă prin care 
o mare parte din terenurile recent cucerite din apro- 
piere de Ariminum (Rimini) au fost distribuite cetate- 
nilor săraci. Ca pretor (227 î.Hr.), a servit drept prim 

guvernator al Siciliei, iar în calitate de cenzor (220 î.Hr.) 
a supravegheat construirea Via Flaminia, marele drum 
consular care lega Roma de Ariminum și noile pământuri 
colonizate la nord de acesta, precum și Circus Flaminius. 
În plus, în cursul primului său consulat (223 î.Hr.) a fost 
comandant pe câmpul de luptă în Gallia Cisalpina, sar- 
cină de care s-a achitat cu un succes considerabil — deși 
victoria împotriva triburilor nordice nu avea nicicum 
să-l pregătească pentru înfruntarea cu un general de ca- 
librul lui Hannibal. 

Interesant de reţinut este că, după izbânda asupra in- 
subriilor și întoarcerea victorioasă la Roma, poporul a 
votat pentru primirea sa triumfală în ciuda opoziţiei ma- 
joritatii Senatului (Fasti Triumphales 530 ab Urbe condita). 
Chiar și înainte de întâlnirea fatidică cu Hannibal, carie- 
ra lui Flaminius fusese, în mod cert, una controversată, 
dar în același timp absolut remarcabilă, chiar și judecând 
după standardele epocii, și mai ales pentru un novus homo. 
Se pare însă că neîmblânzitul Flaminius își făcuse în timp 
o mulțime de dușmani, care îl considerau un prost sortit 
pierzaniei și abia așteptau prilejul să îi păteze reputaţia. 


Quintus Fabius Maximus Cunctator 
(275-203 î.Hr.) 


După dezastrul de la lacul Trasimene, Roma a recurs la 
remediul tradițional în asemenea circumstanţe, numind 
un dictator, un unic magistrat învestit cu puteri supre- 
me, lucru pe care nu îl mai făcuse de trei decenii. Quintus 
Fabius Maximus (consul 1 233 î.Hr., censor 230 î.Hr., con- 
sul II 228 î.Hr., dictator 217 î.Hr., consul III 215 î.Hr., 

consul IV 214 î.Hr., consul V 209 î.Hr.) avea 58 de ani, fi- 
ind destul de vârstnic pentru un general roman, și servi- 
se în tinereţe în Primul Război Punic, după care fusese 
ales de două ori consul. Avea să dobândească cognome- 
nul peiorativ Cunctator („Temporizatorul, Nehotărâtul“) 
deoarece, recunoscându-și incapacitatea de a-i face fata 
lui Hannibal pe câmpul de luptă, a optat în chip înţelept 
pentru o campanie de tărăgăneli și lupte de hărţuire, sin- 
gurul lucru pe care Hannibal nu și-l putea permite, dar 
totodată și unicul pe care romanii nu îl tolerau sau inte- 
legeau. Ofițerii și soldaţii săi l-au poreclit în bătaie de joc 
„paedogogus lui Hannibal“, după sclavul (invariabil grec de 
origine) desemnat să meargă în urma elevului roman, că- 
rându-i cărţile (Plutarh, Fabius Maximus 5, 3). 

Privind retrospectiv, putem trage concluzia acum, 
fără prea mare risc de a ne înșela, că strategia prudentă 
de temporizare a lui Fabius a fost cea corectă și că numi- 
rea sa ca dictator a împiedicat o nouă armată consulară 
să-și găsească sfârșitul aproape inevitabil în confrunta- 
rea cu Hannibal, în anul 217 î.Hr. După cum a remarcat 
Polybios în mod pertinent (III, 89, 8-9), refuzând impli- 
carea în bătălii deschise, Fabius a recurs la acei factori în 
care Roma era mereu în avantaj, anume inepuizabilele 
sale resurse umane și de material. 

Tactica avea să se dovedească, fatalmente, nepopula- 
ră și nespectaculoasă, și, în plus, extrem de costisitoare 
pentru zona rurală a Italiei, mai ales pentru așa-numitul 
ager Falernus, câmpia întinsă din Campania, cu celebre- 
le sale podgorii (Polybios III, 90, 7-92, 10, Titus Livius 
XXII, 13, 1-15, 1). Trebuie să recunoaștem meritele lui 
Fabius și voinţa de fier de care a dat dovadă în fata ne- 
multumirii populare crescânde fata de metodele sale. 

La fel, trebuie să remarcăm și că opoziţia permanen- 
tă, lipsa de loialitate și chiar nesupunerea fatisa a lo- 
cotenentului său principal, magister equitum, Marcus 
Minucius Rufus (consul 221 î.Hr.), care, dispretuind 
stategia lui Fabius, milita pentru un atac asupra lui 
Hannibal, au înrăutățit si mai mult situaţia și așa di- 
ficilă — Rufus avea el însuși să fie întrecut în viclenie de 
Hannibal. Fabius merită cu prisosință omagiul adus 
de poetul contemporan Ennius, care l-a descris drept 
„unicul bărbat care a restabilit unitatea statului trăgând 
de timp (cunctando)“, idee care avea apoi să fie imortali- 
zată în versuri de Vergilius (Eneida VI, 846). 


Caius Terentius Varro 


Alegerile consulare din anul 216 î.Hr. s-au ţinut într-un 
climat marcat de dispute aprige și de nemulţumirea po- 
pulară fata de măsurile luate pentru a pune stavilă inva- 
datorilor punici (Titus Livius XXII, 33, 9-34, 1). Nu este 
așadar de mirare că, la votul final, unicul candidat ales a 
fost Caius Terentius Varro, un adept înfocat al înfruntării 
deschise cu Hannibal. 

Înfrângerea suferită ulterior de Varro l-a transformat 
in tap ispășitor în ochii majorităţii istoricilor antici, care 
au adoptat cât ai clipi din ochi zvonurile că Varro ar fi 
fost un demagog de duzină, un би de măcelar – așa cum 
Cromwell a fost acuzat de a fi fost berar — și, una pes- 
te alta, un prost periculos (Titus Livius XXII, 25, 18-26, 
4, Plutarh, Fabius Maximus 14, 1, Appian, Hanibalica 17, 
Cassius Dio fragm. 57, 24). Acești autori au ales delibe- 
rat să ignore sistemul senatorial roman și nu s-au obosit 

să cerceteze mai aprofundat cariera anterioară a lui Varro. 
Așa cum a remarcat în mod justificat Lazenby (1978: 74), 
ar fi fost imposibil ca un fiu de măcelar să fie ales consul și 
lucrul cel mai rău care se poate afirma în acest sens despre 
Varro este acela că a fost un novus homo, nu un descen- 
dent al unei familii senatoriale cu tradiţie. 

În realitate, el servise în calitate de cvestor (222 î.Hr.), 
edil (221 î.Hr.) și pretor (218 î.Hr.), urcând astfel pe sca- 
ra ierarhică, cursus honorum, a unui aristocrat roman. La 
fel ca toţi ceilalți tineri în căutarea unei cariere politi- 
ce, Varro a început prin a intra în armată la vârsta de 
17 ani. Este posibil să fi servit activ în armată in Шупа 
(219 î.Hr.). Imaginea care ne este îndeobște oferită, cea 


Statuie din marmură a lui 
Marcus Claudius Marcellus 
(Musei Capitolini, Roma), 
adversarul despre Hannibal ar fi 
declarat: „Este singurul general 
care, după victorie, nu le permite 
oamenilor să se odihnească și 
care, atunci când e învins, nu- 
și ia el însuși nici un răgaz“ 
(Plutarh, Marcellus 9, 4). După 
ce l-a înfrânt pe Marcellus într-o 
ambuscadă (208 î.Hr.), Hannibal 
i-a recuperat trupul de pe câmpul 
de bătălie și a pus să fie incinerat 
cu tot ceremonialul de rigoare, 
cenușa fiind trimisă apoi într-o 
urnă de argint fiului generalului 
roman (ibid. 30, 1-4). A păstrat 
însă inelul lui Marcellus. 
(Colecţia Fields-Carré) 

a unui fanfaron înfumurat și stupid, capabil să peroreze 
la nesfârșit, dar nu și să conducă o armată în luptă, este 
prin urmare oarecum eronată. Din câte se pare, Varro, 
fără a fi fost, nici pe departe, un geniu militar, nu s-a si- 
tuat totuși mai prejos de predecesorii săi, și în special de 
neconventionalul Caius Flaminius. Totuși, Titus Livius 
(XXII, 61, 4) nu s-a înșelat atunci când a remarcat că, 
dacă Varro ar fi fost cartaginez, ar fi pierit probabil răs- 
tignit. Lucru care nu l-a împiedicat pe Varro, chiar și după 
măcelul de la Cannae, să preia în 208 î.Hr si 207 î.Hr. 
comanda armatei romane din Etruria. 


Lucius Aemilius Paullus 
(m. 216 î.Hr.) 


Lucius Aemilius Paullus (consul I 219 î.Hr., consul II 
216 î.Hr.) a fost bunicul lui Publius Cornelius Scipio 
Aemilianus Africanus (consul1147î.Hr.,consul11134î.Hr.), 
distrugătorul Cartaginei (146 î.Hr.) și principalul mecena 
al istoricului grec Polybios, bucurându-se, drept urmare, 
de un tratament special din partea acestuia. Polybios a 
descris în detaliu activităţile familiilor Aemila și Cornelia 
astfel încât să le prezinte în lumina cea mai favorabilă 
cu putinţă, acesta fiind în fapt subtextul relatărilor sale cu 
privire la războiul lui Hannibal. Aemilius Paullus avea să 
piară în bătălie, însă, spre deosebire de Caius Flaminius, 
el era membru al unei familii de patricieni mai mult decât 
capabilă să-i apere reputaţia în anii care vor urma. Din 
acest motiv ne este deosebit de dificil să separăm propa- 
ganda de adevăr și să înţelegem, măcar în parte, caracte- 
rele bărbaţilor aparținând acestor familii. 


HANNIBAL 


Totuși, toate sursele par să indice că Aemilius Paullus 
ar fi fost un bun soldat. S-a aflat la conducerea campa- 
niei din Illyria (219 î.Hr.), pe care a încheiat-o cu suc- 
ces, fiind întâmpinat în triumf la Roma la întoarcere 
(Polybios III, 19, 12-13). Campania aceasta, purtată îm- 
potriva lui Demetrios din Pharos, implicase operaţiuni 
combinate ale flotei și armatei de uscat, având în vedere 
că romanii luptaseră de-a lungul coastei Mării Adriatice, 
dar nu și o luptă deschisă, fata în fata (Polybios III, 19, 
13, Frontinus, Strategemata IV, 1, 45). Fără îndoială, co- 
manda unor astfel de conflicte de mică anvergură pu- 
nea serios la încercare calităţile unui general, însă nu în 
aceeași măsură ca abilităţile necesare controlării armatei 
de câmp din 216 î.Hr., de patru ori mai numeroasă de- 
cât cea consulară normală. Chiar și așa, ca prieten al lui 
Quintus Fabius Maximus și, aparent, susținător al tacti- 
cilor sale de tergiversare, Lucius Aemilius Paullus a fost 
ales co-consul al lui Caius Terentius Varro. 


Marcus Claudius Marcellus 
(271-208 î.Hr.) 


În 208 î.Hr., scena era pregătită pentru prima confrunta- 
re de amploare cu Hannibal de după Cannae. Numai că, 
înainte de a ajunge la locul bătăliei, consulii au fost sur- 
prinși într-o ambuscadă în apropiere de Venusia (Venosa) 
de o ceată de numizi; Marcus Claudius Marcellus a fost 
ucis, iar Titus Quinctius Crispinus a fost rănit mortal 
(Polybios X, 32, 1-6, vezi și Titus Livius XXVII, 26, 7-11). 
Marcellus (consul I 222 î.Hr., consul II 214 î.Hr., consul 
III 210 î.Hr., consul IV 208 î.Hr.) se distinsese în luptă 


106 


are) IP a ENS 


PRINCIPALII OPONENTI MILITARI 


în ultimele stadii ale Primului Război Punic, fiind recom- 
pensat cu corona civica pentru că salvase viaţa fratelui său 
în bătălie. A fost considerat de unii istorici drept cel mai 
bun soldat pe care Roma l-a dat vreodată. Se spune că 
Hannibal s-ar fi temut de Fabius ca de un diriginte, însă 
pe Marcellus l-a privit drept oponent, căci dacă primul îl 
împiedicase să facă fapte rele, al doilea i le-ar fi putut face 
el însuși (Plutarh, Marcellus 9, 4). Fără a se situa la același 
nivel cu Hannibal în privința abilităților de comandant, 
Marcellus a fost un veteran al războaielor care nu s-a lăsat 
demoralizat de înfrângeri și a servit bine Roma, în special 
în zilele întunecate de după dezastrul de la Cannae. 

A fost, în mod cert, cu mult mai combativ decât con- 
temporanul său Fabius și, în afara pregătirii militare, nu 
a beneficiat de o educaţie aleasă — mai mult decât atât, 
unii istorici susțin că ar fi fost analfabet. În timpul pri- 
mului său consulat, l-a ucis pe șeful războinicilor insubri, 
Britomarus, într-o luptă unu la unu (pugna singularis) și 
i-a smuls de pe corp armura. Această faptă eroică a fost 
recompensată cu cel mai mare privilegiu acordat artisto- 
cratilor romani, dreptul de a dedica a treia și ultima spolia 
optima (pradă de onoare) lui Iuppiter Feretrius, în timp 
ce victoria asupra galilor i-a adus un triumf la întoarcerea 
acasă (Plutarh, Marcellus 6-8 passim, Fasti Triumphales 
531 AUC). În perioada de mijloc a republicii romane, cir- 
ca un consul din trei ajungea să-și sărbătorească victoriile 
cu un triumf, însă spolia optima, denumire dată prăzii lu- 
ate în luptă unu la unu de un general roman de la gene- 
ralul dușman, era un lucru mult mai rar. O vorbă circula 
la acea vreme în Cetatea Eternă: dacă Fabius era scutul, 
Marcellus era „sabia Romei“ (Plutarh, Marcellus 9, 4) – un 
tribut cât se poate de nimerit adus acestui general erou. 

Publius Cornelius Scipio Africanus 
(236-185 î.Hr.) 


Hannibal a pierdut războiul pentru că Roma, având în 
spate uriașe rezerve de efective umane de cea mai bună 
calitate, a refuzat să-și recunoască înfrângerea până și în 
clipa când fusese îngenuncheată. Un al doilea motiv a fost 
acela că Peninsula Italică centrală și coloniile sale nu s-au 
răzvrătit contra romanilor, iar galii, ca naţiune, nu i s-au 
alăturat (nici lui, nici fratelui său Hasdrubal). În al treilea 
rând, Cartagina nu a reușit să preia supremaţia pe mare 
si și-a irosit fără rost eforturile de război. În al patrulea 
rand, Scipionii l-au ținut pe Hasdrubal Barca în Iberia 
până în 208 î.Hr. și l-au dat lumii pe tânărul Publius 
Cornelius Scipio (consul 1 205 î.Hr., consul 1 194 î.Hr.), un 
soldat al cărui geniu tactic era cel puţin pe măsura celui 
al lui Hannibal și care avea să revină la Roma victorios și 
primit triumfal cu apelativul Africanus. 

Desigur, nu trebuie nici o clipă să uităm un fapt: 
Scipionii erau una dintre cele mai influente familii ro- 
mane și, în felul ei, făcea legea. Să ne gândim numai 
la modul în care Scipio, înainte de a fi devenit celebru, 
și-a asigurat comanda operaţiunilor militare din Iberia, 
post rămas vacant după moartea tatălui și unchiului său 
(211 î.Hr.), în ciuda faptului că nu era decât o persoană 
privată (privatus) de numai 25 de ani și că nu deținuse 
anterior nici o funcţie publică mai înaltă decât cea de 
edil curul (Polybios X, 4, 5, vezi și Titus Livius XXV, 2, 
6-8). Edilul (aedilis) era un magistrat de rang mediu care 
nu avea însărcinări militare, fiind responsabil doar cu 
menţinerea în bună stare a drumurilor și apeductelor, 
cu supravegherea traficului și a pieţelor alimentare și cu 

organizarea de jocuri și sărbători publice. Constituia 
însă o etapă obligatorie în drumul spre funcţiile mai 
înalte, cele de pretor și de consul. 

Scipio avusese totuși ocazia să vadă multă acțiune in 
ambuscada violentă de cavalerie de pe malurile râului 
Ticinus (218 î.Hr.), în care se spune că și-ar fi salvat, de 
unul singur, tatăl de la moarte (Polybios X, 3, 3-7, Titus 
Livius XXI, 46, 7-8). Deși nu s-au păstrat mărturii cum 
că ar fi participat efectiv la bătălie, a fost prezent și la 
Cannae (216 î.Hr.), unde, potrivit lui Titus Livius, s-ar fi 
numărat printre cei care se salvaseră traversând Aufidus 
și refugiindu-se în tabăra romană principală de pe ma- 
lul opus. După care, în loc să se predea, a reușit, alături 
de alti circa 4 000 de soldaţi neinfricati, să evite raidu- 
rile cavaleriei cartagineze și să ajungă, în cele din urmă, 
la Canusium. Acolo, în semn de recunoaștere a calită- 
tilor sale de conducător în acele zile disperate — Scipio 
servea drept tribun militar pe lângă legio П - a fost ales 


Bust din marmură al lui Pubius 
Cornelius Scipio Africanus (Roma, 
Musei Capitolini, inv. MC 562). 

În calitatea lui de general, Scipio 

a combinat magnetismul personal 
cu planificarea scrupuloasă, 
valorificându-și inteligenţa şi 
acordând atenția cuvenită pregătirii 
luptei. Nu s-a dat în lături să 
folosească tactici inovatoare, adesea 
bazate pe elementul surpriză. 

În ciuda succeselor militare, avea 

să isi sfârșească viata în exil. 
(Colecţia Fields-Carré) 

de fugari să le fie unul din cei doi comandanţi (Titus 
Livius XXII, 52, 4; 53, 1, vezi și Frontinus Strategemata 
IV, 7, 39, Valerius Maximus V, 6, 7, Silius Italicus, Punica 
10, 426-8). Probabil ca aceste fapte de o cutezanta nesa- 
buita, in contrast cu masinatiunile defetiste din capita- 
1a, i-au convins pe romani să îl învestească cu imperium 
pro consule pentru a conduce războiul din Iberia (Titus 
Livius XXVI, 18, 9). 

Scipio a fost un lider capabil să atragă simpatia oa- 
menilor, să câștige și să păstreze loialitatea soldaţilor. 
Mulțumită caracterului său charismatic și diplomați- 
ei chibzuite, Roma a atras de partea sa multi aliați fără 
de care poate că nu ar fi ieșit învingătoare în război. 
Conștient de deficiențele tacticilor romane, relativ sta- 
tice, Scipio a experimentat folosind mici unităţi de lup- 
tă, extrem de flexibile, în teatrul operaţional. S-a inspirat 
din tacticile lui Hannibal, care implicau aportul unor buni 
ofițeri de legiune și un centru de comandă judicios orga- 
nizat. A înţeles necesitatea de a avea subordonați capa- 
bili să acţioneze din proprie iniţiativă. În perioada cât s-a 
aflat la conducere, evaluarea sa tactică realistă a permis 
armatei romane să se transforme într-o forţă care a valo- 
rificat mai bine avantajele deţinute. 

Strategia lui Scipio de atacare a forţelor punice din 
Iberia lăsând deoparte cucerirea de teritorii a fost una 
strălucită și în total contrast cu cea a predecesorilor. 
Însă, deși i s-au ridicat adevărate osanale pentru stra- 
tegia de invadare a Africii, trebuie să recunoaștem că 
planul data încă din 218 î.Hr. și deci nu i-a aparţinut, 
și că pălește in fata cutezătoarei invadări a Peninsulei 
Italice de către Hannibal și a succesiunii rapide de victo- 
rii obţinute de generalul cartaginez. Cu riscul de a părea 

impertinenti, putem afirma că strategia implementată 
de Scipio în Africa nu a fost, nici pe departe, originală, 
căci el nu a făcut decât să calce pe urmele lui Agathokles 
și Regulus. Oricât de critici am putea fi însă, metodele 
lui Scipio au dat în final rezultate, remarcabile în acest 
sens fiind atragerea lui Hannibal în interiorul continen- 
tului, departe de bazele cartagineze sigure de pe țărm, са 
si trecerea prin foc și sabie a fertilei și dens populatei văi 
Bagradas, lucru care probabil l-a silit pe Hannibal să in- 
tre în luptă înainte de a se fi pregătit suficient. 

Scipio a adoptat cognomenul Africanus ca urmare a 
victoriei de la Zama, fiind, din câte se pare, primul ge- 
neral roman care a ajuns să fie cunoscut după un nume 
derivat din scena unei victorii militare. Totuși, Titus 
Livius — sursa cea mai de încredere pe care o avem la dis- 
poziţie în materie de Scipio — susţine că acesta nu a știut 
niciodată „cum a apărut [porecla] — din devotamentul 
soldaţilor fata de generalul lor ori scornită de popor; la 
fel de posibil era să fi fost născocită mai întâi de ami- 
cii care încercau să îl flateze, așa precum pe vremea ta- 
tilor nostri lui Sylla i se spunea „Felix“ si lui Pompei 
„Magnus“. Cert este că Scipio a fost primul general ce- 
lebrat prin numele populaţiei pe care o învinsese“ (XXX, 
45, 6-7). Seneca afirmă însă (De brevitate vitae 13, 5) 
că, înaintea lui, consulul Marcus Valerius Maximus, 
cuceritorul Messanei (263 î.Hr.), ar fi adoptat numele 
Messana, schimbat ulterior în Messala. 

Atât Scipio cât și Hannibal au fost buni tacticieni, 
însă bătălia de la Шра (206 î.Hr.), cea mai sofistica- 
tă din punct de vedere tactic din toate cele purtate de 
Scipio, pare oarecum greoaie prin comparaţie cu cea de la 
Cannae. Se spune că Hannibal însuși i-ar fi spus personal 

, 160-164) relata 


e de retorică dacă 


1 de circa 4 


(Colecţia Fields-Carré) 


lui Scipio că, dacă el ar fi ieșit învingător la Zama, s-ar 
fi considerat mai presus de Alexandru cel Mare, Pyrrhus 
si toţi ceilalți, măgulindu-l astfel pe Scipio, dar și auto- 
lăudându-se (Titus Livius XXXV, 14, 9, vezi și Plutarh, 
Flaminius 21, 3-4). Desigur, opinia este discutabilă, însă 
puţini i-ar da dreptate lui Suvorov (care îl preia, fără în- 
doială, pe Polybios, mai degrabă generos decât impartial 

aici), care afirmă că Scipio ar fi fost, dintre cei doi, un 
comandant mai bun. Adevărat, Scipio a câștigat bătălia, 
chiar dacă aceasta nu a fost, în fapt, decât un soi de luptă 
tradițională și extenuantă corp la corp. Întotdeauna este 
dificil să evaluezi corect meritele unui comandant care 
a sfârșit înfrânt, iar istoricii tind să pornească, aproape 
inevitabil, de la ideea că el ar fi inferior învingătorului, 
ignorând circumstanţele care au dus probabil la pierde- 
rea bătăliei. Aidoma lui Robert E. Lee, considerat de cei 
mai multi un ofițer de mare valoare, Hannibal a fost în 
final învins, dar nu de un general mai bun, ci de o arma- 
tă mai bună. Oricât de capabil a fost Scipio, în cele mai 
multe privinţe nu s-a ridicat la înălțimea lui Hannibal. 
Adevărul este că, în acea perioadă, nimeni nu putea riva- 
liza cu experiența de război a cartaginezului, cu amploa- 
rea viziunii sale strategice ori cu abilităţile sale tactice pe 
orice configuraţie a câmpului de luptă. 

După succesul zdrobitor de la Cannae, relatează Titus 
Livius, Maharbal s-a lăudat în faţa victoriosului său co- 
mandant-șef că el, în fruntea cavaleriei, era capabil să 
ajungă la Roma, unde Hannibal ar fi trebuit „să ia cina 
triumfal pe colina Capitoliului peste cinci zile“. Deși mul- 
tumit de zelul comandantului cavaleriei, Hannibal ezită. 
Maharbal comentează impertinent că Hannibal știe cum 
să câștige o luptă, dar nu și cum să profite de pe seama 
victoriei. „Se spune că întârzierea din acea zi – concluzio- 
nează pios Titus Livius — a fost salvarea Romei și a intre- 
gului imperiu“ (XXII, 51, 5, 6). 

Din perspectiva de care ne bucurăm acum — și de care 
a beneficiat, de altfel, si Titus Livius –, ne-ar fi perfect la 
îndemână să-i dăm dreptate și să îl criticăm pe Hannibal 
pentru că nu a pornit în marș spre Roma imediat după 
Cannae pentru a cuceri orașul printr-un coup de main. 
Hoyos vehiculează însă o idee interesantă, anume aceea 
că povestea cu Maharbal nu s-ar fi petrecut după Cannae, 
ci după bătălia de la Trasimene, „un câmp de luptă situ- 
at la 85 de mile [137 de kilometri], adică la patru zile de 
mers în marș de Roma, și nu la 300 de mile [483 de ki- 
lometri], așa cum era Cannae“ (2008: 53, vezi și 60). Să 
nu ne grăbim să-l judecăm pe Hannibal - asa cum proce- 
dăm mult prea adesea si în orice situaţie — și să analizăm 

la rece ce șanse de izbândă ar fi avut. De la Cannae până la 
Roma erau circa 480 de kilometri, o distanţă ce nu putea 
fi acoperită decât in peste trei săptămâni de marș forțat, 
cu o medie de 20 de kilometri pe zi, adică suficient timp 
pentru ca romanii să-și poată organiza apărarea orașului, 
și așa puternic fortificat. Mai mult decât atât, Roma avea 
în continuare două legiuni staționate în oraș și o flotă 
staționată la Ostia, formată dintr-o legiune de marinari 
regrupati după catastrofa îngrozitoare de la Cannae, in 
timp ce alti 8 000 de sclavi арў de luptă fuseseră cumpă- 
rati și înarmaţi de stat (Titus Livius XXII, 57, 7-8). De re- 
ţinut si că armata romană era una de cetățeni; populaţia 
avea dreptul să se înarmeze din orice fel de sursă pentru 
a apăra zidurile cetăţii. 

Realitatea este că, pe tot parcursul epocii antice, foar- 
te puţine cetăți au fost cucerite printr-un asalt direct, ele 
căzând în general fie din cauza trădărilor interne, fie ca 
urmare a unui asediu de mare amploare și prelungit, cel 
de la Saguntum, desfășurat pe parcursul a nu mai puţin 
de opt luni, fiind tipic în această privinţă. Asaltul direct 
ar fi implicat, în fapt, găsirea de către asediator a unei 
căi de trecere peste, prin sau pe sub fortificațiile cetăţii 
asediate, astfel încât cel mai adesea asediatorul recurgea 
la izolarea celui asediat, lăsând bolile, foamea ori setea 
(de obicei toate trei) să lucreze în favoarea lui. După cum 
Filip al II-lea al Macedoniei a spus cândva, metoda cea 
mai bună de a cuceri o cetate este cu măgari incarcati cu 
aur (Demostene, Despre coroană 246-247). În plus, pro- 
babil că Hannibal nu uitase ce patise Pyrhhus cu circa 
60 de ani înainte, când, după ce câștigase o bătălie pe 
câmpiile largi de lângă Herakleia, înaintase până la 60 
de kilometri de Roma, de unde se întorsese cu mâinile 

goale. Dincolo de toate aceste argumente, dacă Hannibal 
ar fi pornit în marș din sudul peninsulei, ar fi părăsit o re- 
giune care îi oferea un sprijin vital în războiul împotriva 
Romei. Hannibal nu a inclus niciodată în planurile sale 
cucerirea Romei și până și în 211 î.Hr., când a ajuns prac- 
tic la porţile cetăţii, ceea ce a urmărit a fost să îi ademe- 
nească pe romani să ridice asediul asupra orașului Capua 
(Titus Livius XXVI, 7-11 passim, Frontinus, Strategemata 
III, 18, 2-3, Valerius Maximus III, 7, 10). 

În rândurile unor observatori moderni și experţi mili- 
tari mai circulă și o altă critică, anume că Hannibal ar fi 
fost incapabil să cucerească orașele din sud. Opinia este 
valabilă până la un punct. Hannibal încerca, în mod evi- 
dent, să câștige aliaţi, iar jefuirea nediscriminatorie a 
cetăților — soartă împărtășită de două orașe, Nuceria si 
Acerrae (Titus Livius XXIII, 15, 1-6, Cassius Dio XV, 37, 
20, 34, Zonaras 9, 2) – nu ar fi putut să îi atragă simpatia 
triburilor italice. S-a mai spus și că Hannibal nu a cucerit 
cetăți pentru că nu dispunea de catapultă. În războaie- 
le antice existenţa unei catapulte nu reprezenta o nece- 
sitate pentru un bun general, pentru că tot ce trebuia să 
facă era să construiască mașina de asediu in situ (vezi 
Titus Livius XXIX, 6, despre asediul cetăţii Locri). În plus, 
Hannibal era adeptul flexibilitatii în război și în mod cert 
nu lua în considerare posibilitatea de a-și restrânge aria 
operaţională prin asedii prelungite. 

O altă critică adusă lui Hannibal se referă la neglija- 
rea importanţei forţei maritime. Este o observaţie pe 
care o putem respinge cu ușurință, având în vedere pla- 
nul său de a face joncţiunea cu flota cartagineză la Pisae 
(Pisa) în vara anului 217 î.Hr. (Polybios III, 96, 9), plan 
pe care însă l-a ratat, fiind ocupat cu bătălia de la lacul 

Trasimene, unde a dezmembrat armata consulară a lui 
Caius Flaminius. Hannibal a cucerit câteva porturi din 
sudul Peninsulei Italice, cel mai mare fiind Tarentum, 
dar adevărul este că flota cartagineză nu l-a sprijinit pe 
parcursul războiului; se afla prea departe, reacționa prea 
încet și a întârziat mereu în asigurarea întăririlor. Unica 
excepţie notabilă a fost debarcarea cu succes a 4 000 de 
numizi (și a 40 de elefanţi) la Locri, în anul 215 î.Hr. 
(Titus Livius XXIII, 13, 7; XLI, 10; XLIII, 6). 


Statuie din marmură 
înfățișându-l pe Hannibal 
(Schloss Schénbrunn, Viena). 
Hannibal nu pornea intr-o 
bătălie decât după ce avea 

tot planul clar în minte și era 
convins că avea să învingă. 
Privind într-un mod cât se 
poate de realist, se poate 
afirma că Hannibal s-a distins 
între ceilalți oameni – „grăunţi 
de nisip“, așa cum atât de 
caustic îi definea Nietzsche — 
prin faptele sale și exemplul 
oferit posterităţii. 

(colecţia autorului) 

Pe de altă parte, războiul însuși a scos la iveală forta 
latentă a Romei – capacitatea de a produce neîncetat, ca 
o Мага, forță de luptă. În majoritatea războaielor ante- 
rioare, romanii luptaseră cu două armate consulare, fie- 
care alcătuită din două legiuni și anexele uzuale formate 
din alae latino-italice și, după cum subliniază Polybios 
(Ш, 107, 9, Titus Livius XXII, 36, 2-4), mobilizarea a opt 
legiuni pentru bătălia de la Cannae a reprezentat o nou- 
tate absolută. Dar dacă este să îi dăm crezare lui Polybios 
și să acceptăm cifra de opt, înseamnă că Roma avea de 
fapt la dispoziţie zece legiuni, căci două erau deja statio- 
nate în Peninsula Iberică, iar până în 211 î.Hr. numărul 
acestora avea să crească la 25, aflate pe diferite teatre de 
război, din care 16 numai în Peninsula Italică. Dacă luăm 
în consideraţie și soldaţii din alae, precum și pe marinari, 
ajungem la un total de 250 00 de oameni (Brunt 1971: 
419-422). După cum se spune că ar fi prezis Kineas, un 
diplomat demn de încredere de la curtea lui Pyrrhus, 
monstrul cu multe capete era capabil să se regenereze și 
să continue lupta (Plutarh, Pyrrhos 19,7). 

Potrivit lui Titus Livius (care de data aceasta avan- 
sează cifre mai mici decât Polybios), Roma a pierdut în 
acea zi fatidică pe câmpul de luptă de la Cannae aproape 
50 000 de oameni sau, mai simplu spus, 80 la sută din 
efectivul de luptă. Pierderile suferite de Marea Britanie și 
aliaţii săi coloniali pe 1 iulie 1916, data deschiderii ofen- 
sivei de pe Somme (19 240 de morţi, 35 493 de răniţi, 
2 152 daţi dispăruţi și 585 luaţi prizonieri) nu se compa- 
ră cu această cifră șocantă. Nici un alt stat antic nu ar fi 
reușit să supravieţuiască unei înfrângeri atât de zdrobi- 
toare. Cu circa șapte ani înainte de apariţia lui Hannibal 
în scenă, în perioada confruntărilor cu galii, romanii erau 


118 


Nake. 


MODUL DE GANDIRE 


Hannibal betrachtet den 
Kopf des Hadrubal (Viena, 
Kunsthistorisches Museum), 
panou decorativ (1725-1730), 
opera lui Giambattista Tiepolo 
(1696-1770). Hasdrubal 
părăsise Peninsula Iberică și 
pornise spre Peninsula Italică, 
însă a fost înfrânt în bătălia 

de pe râul Metaurus, unde 

și-a găsit sfârșitul alături de 
locotenentii săi (207 î.Hr.). 
Hannibal a primit vestea despre 
soarta întăririlor pe care le 
aștepta de la romani, care i-au 
aruncat în tabără capul fratelui 
său. 


(The Yorck Project) 


capabili să mobilizeze 700 000 de infanteriști și 70 000 
de cavaleriști, în timp ce Hannibal a invadat Peninsula 
Italică cu numai 20 000 de pedestrași și 6 000 de călă- 
reti (Polybios II, 24, 16-17, vezi si III, 33, 17-18; 56, 4). 
Inepuizabilele resurse de forta de lupta au fost principa- 
lul motiv pentru care Roma a învins, їп cele din urmă, un 
altul fiind statornicia populatiei romane. Ea a fost con- 
fruntata, de-a lungul vremii, cu situatii ingrozitoare care 
în orice alt stat antic ar fi dat naștere măcar unor trădări. 
Pentru exemplificare, să luăm refuzul Romei de a-și ras- 
cumpăra prizonierii după umilința îndurată la Cannae 

(Titus Livius XXII, 58, vezi și XXVI, 11). Așa cum poe- 
tul Ennius, ajuns la maturitate cam în acel timp, avea să 
remarce într-un vers memorabil la puţină vreme după 


Vedere dinspre sud-est, de pe zidurile micii fortificaţii (ribat), a cartierului 

vechi (medina) și cetății (kasbah) Sousse (datând din 589 d.Hr.) din Tunisia. 

Cunoscut de romani sub numele de Hadrumetum, orașul a servit drept bază 

pentru Hannibal în ultimele faze ale lungului și istovitorului său război cu Roma. 
(Ancient Art & Architecture) 

marea bătălie, „Victoriosul nu este învingător dacă în- 
vinsul nu se consideră învins“ (Annales 493). 

Este aproape sigur că Hannibal nu se vedea triumfând 
pe ruinele fumegânde, jefuite și devastate ale Romei. 
Strategia sa nu a fost una nemiloasă, de a nu lăsa în urmă 
nici un supravieţuitor. La Trebbia și lacul Trasimene, 
Polybios (III, 77, 3-7; 85, 1-4, vezi și Frontinus, 
Strategemata IV, 7, 25) ni-l înfățișează eliberând curte- 
nitor prizonierii latino-italici fără a cere recompense 
bănești și trimitandu-i acasă cu mesajul că prezenţa lui 
acolo se datora dorinţei de a-i salva de sub jugul roman 
si de a le restitui teritoriile ce le fuseseră furate. Titus 
Livius susţine că Hannibal ar fi continuat această politică 
și după bătălia de la Cannae și că s-ar fi adresat prizonie- 
rilor romani subliniind că lupta nu pentru a-i distruge, ci 
„pentru onoare și hegemonie“ (XXII, 58, 1-2, 3). Oricâtă 
ură veșnică ar fi jurat Romei, Hannibal nu a intenţionat 
nici o clipă să îi extermine pe romani. 


Reversul unei monede punice 
de argint (Londra, British 
Museum) din tezaurul de 

la Mogente, Valencia (circa 

230 î.Hr.). Bătută în sudul 
Peninsulei Iberice de familia 
Barca, moneda înfățișează 
elefantul de luptă folosit în 
mod uzual de cartaginezi, 

micul elefant de pădure african 
(Laxodonta africana cyclotis). 
Pentru romani, Hannibal și 
elefanții săi au devenit simbolul 
unei puteri străine cotropitoare. 


(Colecţia Fields-Carré) 

Vedere din spațiu a Insulelor Kerkennah, Tunisia, cunoscute de romani 

sub numele de Cercina. Situat la numai 20 de kilometri de tarm, acest 
arhipeleag este format din două insule principale și câteva insulițe izolate. 
Aici Hannibal a scos din desaga cu tertipuri una dintre cele mai neobișnuite 


stratageme pe care le-a folosit vreodată. Pentru a împiedica transmiterea 
la Cartagina a veștii despre locul unde se afla, el i-a păcălit pe potenţialii 
mesageri organizând în cinstea lor un ospăț cu multă băutură. 


(NASA) 


Două fapte vin în sprijinul acestei ipoteze. Prima este 
aceea că, după Cannae, Hannibal a încercat să demareze 
negocierile cu Roma. În realitate, el se așteptase ca roma- 
nii înșiși să deschidă tratativele de pace deoarece aces- 
ta era lucrul cel mai logic, având în vedere că, dacă ar fi 
continuat lupta, el i-ar fi învins din nou și între timp tot 
mai multi aliați i-ar fi părăsit. Timp de trei ani el anihilase 

succesiv toate armatele trimise împotriva sa si marsa- 
luise prin Peninsula Italică după bunul plac. În al doilea 
rând, într-un articol al tratatului încheiat între Filip al 
V-lea al Macedoniei și Cartagina se prevedea ca Romei, 
rămasă fără aliaţi, să-i fie permis în continuare să existe, 
însă ca mic stat latin lipsit de importanţă, ţinut în frâu 
de popoarele care aveau să fie eliberate de sub domina- 
tia sa (Polybios VII, 9, 12-15). Telul lui Hannibal a fost 
spargerea confederatiei romane si atragerea ei, mult mic- 
sorata și înfrântă, la masa negocierilor, unde urma să fie 
văduvită și de aportul ultimilor aliaţi rămași și împovă- 
rată în același timp cu plata unor despăgubiri de război 
ameţitoare. Roma fiind redusă de la statutul de jucător 
major în bazinul mediteraneean la cel de putere de mâna 
a doua, Cartagina avea drum deschis spre recucerirea 
Siciliei, Sardiniei și altor teritorii pierdute și, totodată, 
mână liberă în Iberia bogată în minereuri. Tot ce a făcut 
Hannibal s-a supus acestui principiu și obiectiv, folosirea 
mijloacelor armate fiind doar un instrument în atingerea 
scopului, chiar dacă unul extrem de puternic. 

Într-un faimos pasaj (XXI, 4) din cartea sa, Titus Livius 
îl asemăna pe tânărul și încă necunoscutul Hannibal cu 
miticul personaj Anteu, care își aduna forţele atunci cand 
atingea pământul. Titus Livius îl descrie pe Hannibal 
drept unul dintre bărbaţii cei mai sănătoși și plini de 
viata care trăiseră vreodată, aproape imun la foame și 
sete, la arsita și ger, la lipsă de somn și oboseală. Adaugă 
că „era adesea văzut, înveșmântat într-o manta militară, 
dormind pe pământ printre soldaţii de rând care stăteau 
de pază sau făceau rondul“ (XXI, 4, 9). Desigur, este un 
portret idealizat al tânărului general, un fel de stereotip 
eroic. O adevărată legendă la vremea sa, tânărul general 
avea însă să capete proporţii uriașe în folclorul roman, o 
mitologie imaginativă generos punctată de acte de tră- 
dare, de fapte diabolice și de moarte. Avem de-a face, 
prin urmare, cu un laitmotiv. 

Generalul nostru trebuie studiat însă nu numai ca 
strateg, ci și ca tactician, ca organizator, conducător 
si, cel putin în anumite circumstanţe, și ca om de stat. 
Revenit la viata civilă, Hannibal avea acum ocazia de a-și 
dovedi marea forță ca politician, forță îndelung ascunsă 
sub abilităţi militare prodigioase. În acest sens, se putea 
manifesta din plin în patria sa falimentară politic și ex- 
tenuată fizic. Una dintre primele însărcinări pe care le-a 

primit după ce a fost numit drept unul din cei doi sufe- 
tes care guvernau Cartagina a fost aceea de a investiga 
resursele de care mai dispunea cetatea după înfrângerea 
suferită în fata romanilor. Situaţia era mai bună decât ar 
fi fost de așteptat. Orașul era pe cale de a-și redobândi 
prosperitatea comercială, numai că a izbucnit un scan- 
dal. Prima rată a despăgubirilor de război stabilite prin 
tratatul de pace a fost plătită în anul 199 î.Hr., însă ar- 
gintul s-a dovedit a fi de calitate atât de proastă, încât 
Cartagina a fost nevoită să acopere diferenţa împrumu- 
tând bani din Roma (Titus Livius XXXII, 2, 1). Cercetând 
cauzele scandalului, Hannibal a intrat în conflict cu con- 
siliul care asigura conducerea Cartaginei. A reușit să ob- 
tina o revizuire majoră a constituţiei, consiliul urmând 
să fie ales anual, cu menţiunea că nici un bărbat nu putea 
deţine funcţia timp de doi ani la rând. 

Prin eradicarea corupţiei din administraţie și a deturnă- 
rilor de fonduri făcute de funcționari, ca și prin colectarea 
taxelor neplătite până atunci, Hannibal a demonstrat că 
despăgubirile mari de război puteau fi achitate fără a mări 
impozitele (Titus Livius XXXIII, 46, 1-47, 2). Corupţia la 
nivel guvernamental și delapidările nu erau nici pe depar- 
te un lucru nou pentru Cartagina, însă reformele cu bătaie 
lungă iniţiate de Hannibal, care au cuprins și alte domenii, 
precum comerţul și agricultura, au avut atâta succes încât 
în 191 î.Hr. Cartagina s-a oferit să plătească toată datoria 
imensă – despăgubiri de război întinse pe 40 de ani - într-o 
singură tranșă de 8 000 de talanti, angajându-se totoda- 
tă să furnizeze armatei romane, aflată în acel moment în 
război în estul Mediteranei, mari cantități de grâne. Oferta 
a fost respinsă cu dispreţ, fie din ciudă, fie din arogan- 
ta (Titus Livius XXXVI, 4, 7). Aurelius Victor, un scriitor 

roman din Africa activ în secolul IV, nota că Hannibal a 
mers atât de departe încât și-a transformat foștii soldaţi in 
agricultori. Hannibal, susține el, „a replantat o bună par- 
te din pământurile africane cu măslini, folosindu-și pentru 
asta soldaţii, a căror lenevie pe timp de pace el o considera 
a fi o problemă pentru Cartagina și conducătorii ei“ (Liber 
de Caesaribus 37, 3). 

Hannibal a fost nevoit să se confrunte și cu o altă si- 
tuatie, mult mai complicată. Când armata fratelui său a 
părăsit Liguria, un ofițer cartaginez pe nume Hamilcar 
a rămas pe loc și s-a pus în fruntea unui număr de tri- 
buri ligurice și galice nemultumite. A atacat coloniile 
latine Placentia și Cremona. Evident, Roma s-a plâns 
Cartaginei, cerându-i să-l recheme și să-l supună pe re- 
bel, ale cărui acţiuni intrau în conflict direct cu preve- 
derile tratatului de pace. Desigur, suspiciunile au căzut 
asupra lui Hannibal, care a fost bănuit că ar fi participat 
și el, în chip miselesc, la acele operaţiuni de gherilă din 
Gallia Cisalpina, însă senatul cartaginez a replicat că nu 
putea face nimic altceva decât să-l exileze pe Hamilcar și 
să-i confiște proprietăţile. 

Între timp, după înfrângerea lui Hannibal, romanii își 
îndreptaseră atenţia spre răsărit. Acţionând ostentativ 
ca răspuns la cererile de ajutor sosite separat din partea 
Pergamonului și Rhodosului, două cetăți mici, dar in- 
dependente, Roma a decis să intervină în Grecia înain- 
te ca Filip al V-lea al Macedoniei (domnie 221-179 î.Hr.) 
și Antiochos al III-lea al Siriei (domnie 223-187 î.Hr.) să 
apuce să încline balanţa puterii în est în favoarea lor. Este 
un exemplu al tendinței tot mai pronunţate a Romei de a 
privi problemele altor naţiuni ca fiind ale sale, de a con- 
sidera că are cel puţin dreptul de a-și exprima opinia în 

privinţa unor evenimente petrecute în regiuni aflate la 
graniţa sferei sale de influenţă. Puterea irezistibilă tin- 
de să genereze asemenea manifestări de aroganță. După 
cum era de presupus, Roma nu îl iertase niciodată pe Filip 
pentru alianţa făcută cu Hannibal, însă cu Antiochos po- 
vestea era cu totul alta. 

Antiochos, unul dintre cei mai mari monarhi elenis- 
tici, purtător al cognomenului „cel Mare“ – într-o imi- 
tatie deliberată a lui Alexandru Macedon -, și-a câștigat 
acest titlu încercând să refacă regatul prin alipirea fos- 
telor teritorii îndepărtate. Pentru scurtă vreme a reu- 
sit să reimpună puterea dinastiei seleucide in satrapiile 
din partea de nord a Anatoliei, de la fluviul Ind la Marea 
Mediterană, ceea ce l-a propulsat practic la statutul de 
conducător al lumii răsăritene, după care, în 194 î.Hr., 
în chip nechibzuit, a provocat Roma, urmărind să-i pre- 
ia supremaţia în Grecia. Preocupat în primul rând să 
păstreze integritatea posesiunilor teritoriale moșteni- 
te de la înaintași, posesiuni pe care abia le recucerise, 
Antiochos dorea de fapt ca Roma să-și vadă de treburi- 
le ei și să îl lase să facă tot ce dorea de cealaltă parte a 
Hellespontului. Nu avea să fie așa. Spre sfârșitul anului 
190 î.Hr., Roma a izbutit, cu sprijinul Pergamonului și 
Rhodosului, să câștige bătălia decisivă cu Antiochos pe 
câmpia netedă de la Magnesia, în provincia Lydia (azi 
Manisa în Turcia), alungându-l pe magnificul și ambiti- 
osul rege sirian înapoi peste Munţii Taurus și afară din 
Anatolia. Titus Livius susține (XXXVII, 1, 7-10, vezi și 
Cicero, Filipice 11, 17) că simplul anunţ public făcut de 
Scipio Africanul că avea să-i servească drept legat frate- 
lui său i-a asigurat acestuia din urmă, Lucius Cornelius 
Scipio (consul 190 î.Hr.), comanda războiului din Asia, 

cu atât mai mult cu cât la Roma se știa că Hannibal fă- 
cea parte din suita lui Antiochos. Imaginea lui Scipio 
Africanul, acest bărbat extrem de organizat și de o rară 
precocitate, este prezentată în general ca fiind aceea a 
unui manipulator fără pereche al opiniei publice. În re- 
alitate, el și cu vechiul său adversar Hannibal nu s-au 
mai reîntâlnit în bătălie, iar Scipio nu a fost prezent la 
Magnesia (Scullar 1970: 210-244). 

La Roma se bănuia că Hannibal păstrase tot timpul 
legătura cu Antiochos, lucru care, desigur, contravenea 
tratatului de pace prin care Cartaginei i se interzisese să 
participe fără încuviințarea Romei la orice ostilitati mili- 
tare, și cu atât mai mult la cele aparent îndreptate chiar 
împotriva ei. Roma mai avea și un alt motiv pentru a fi 
furioasă pe Hannibal, căci reușita lui în reorganizarea 
finanţelor Cartaginei făcuse ca planurile Romei să dea 
greș; ea sperase ca despăgubirile de război să secătuiască 
orașul punic și acum era dezamăgită. În ciuda obiectii- 
lor rezonabile formulate de Scipio Africanul, a fost trimi- 
să o comisie la Cartagina în 195 î.Hr. (același an în care 
Marcus Porcius Cato, mai cunoscut în istorie sub nume- 
le de Cato cel Bătrân, era consul), care a cercetat faptele 
și a conchis că Hannibal sprijinise un dușman al Romei. 
Pe parcursul dezbaterii senatoriale care a urmat, Scipio 
Africanul și-a folosit toate talentele oratorice pentru a-i 
neutraliza pe colegii care plecau urechea la ceea ce el con- 
sidera a fi acuze nefondate, „având în vedere că nu poate 
fi privit decât ca fiind sub demnitatea poporului roman 
să se facă partas la animozitatea de care dau dovadă acu- 
zatorii lui Hanibal [si] să ofere sprijin oficial factiunilor 
cartagineze“ (Titus Livius XXXIII, 47, 4). Nobile vorbe, 
care însă n-au fost auzite. 

Oricum, la acel moment pozitia lui Hannibal in 
Cartagina nu mai era sigură. Nu numai că și-i făcuse dus- 
mani de moarte pe funcţionarii ale căror delapidări și be- 
neficii necuvenite le stopase, dar anul în care fusese ales 
să servească drept sufete se încheiase. Așa încât, cu flerul 

său imbatabil, a ghicit că imputernicitii Romei urmau 
să-i ceară cât de curând să se predea, iar senatul carta- 
ginez avea, după toate probabilitățile, să li se supună, și 
s-a retras din capcană printr-o serie de vicleșuguri care îi 
erau caracteristice. Sub pretextul că face o scurtă plimba- 
re nocturnă călare, a străbătut, iute ca gândul, însoţit de 
doi tovarăși de încredere (probabil Sosylos și Silenos), cei 
peste 150 de kilometri în linie dreaptă până la moșia sa 
de pe malul mării, lângă Thapsus. Își dusese deja averea la 
bordul unui vas complet echipat și în bună stare de func- 
tionare cu care a pornit spre Cercina, arhipelagul aflat in 
imediata apropiere a țărmului. Aici a fost recunoscut de 
echipajele unor negustori fenicieni, fapt care nu i-a con- 
venit, căci nu voia ca vestea privitoare la locul unde se 
afla să ajungă la Cartagina. Pentru a-i împiedica pe mari- 
nari să răspândească informaţia, el i-a invitat pe căpitanii 
vaselor feniciene să ia masa cu el pe țărm și să ancoreze 
vasele cu pânze la mal, pentru a se feri de soarele nemi- 
los din miezul verii. Căpitanii au acceptat, fără să-și dea 
seama că astfel își întârziau cu o zi plecarea de pe insulă. 
Evident, Hannibal a fugit în cursul nopţii, în timp 
ce petrecăreţii dormeau, obosiţi după atâta băutură. 
Trimișii Romei la Cartagina au fost furioși, iar dușma- 
nii lui Hannibal din senatul cartaginez i-au imbunat de- 
clarându-l formal proscris, confiscându-i averile (cele pe 
care le lăsase în urmă) și răzându-i casele de pe suprafaţa 
pământului (Nepos, Hannibal 7, 6-7, Titus Livius XXXIII, 
45, 6-7; XLVII, 3; XLIX, 8). Un vechi proverb turcesc afir- 
mă că „cel care spune adevărul va fi alungat din șapte 
sate“. Așa a fost răsplătit și Hannibal de propria patrie. 
Hannibal a călătorit pe mare până la curtea lui 
Antiochos, o gazdă probabil atrăgătoare în ochii lui, din 

moment ce se pregătea de război cu Roma. Acuzându-l 
de complot împreună cu Antiochos, dușmanii lui din 
Cartagina si din Roma (senatorii), hotărâți să-i cauzeze 
căderea, l-au împins în braţele regelui sirian. Hannibal l-a 
prins din urmă pe monarhul ocupat în Ephesos și acolo, 
se spune, i-ar fi explicat pe îndelete planul său grandios 
de subjugare a Romei. Dacă ar fi să-i dăm crezare lui Titus 
Livius (XXXIV, 60, 3-6, vezi și Appian, Syrica 7, Justin, 
Epitome XXXI, 3, 7-10), planul prevedea ca regele să îi în- 
credinteze lui Hannibal comanda unei armate formate 
din 10 000 de infanteriști și 1 000 de cavaleriști, precum 
și din 100 de vase de luptă, cu care generalul avea să por- 
nească mai întâi spre Africa pentru a cuceri Cartagina și 
mai apoi spre Peninsula Italică, pentru a declanșa războ- 
iul împotriva Romei. Concomitent, Antiochos urma să își 
conducă trupele spre Grecia pentru a ocupa o poziţie stra- 
tegică puternică și a zădărnici eforturile romanilor. 

Se pare că romanii au aflat planul de război pus la cale 
de Hannibal, câțiva spioni iscusiti și curteni pizmoși pu- 
nându-i în pericol șansa de a purta războiul în curtea din 
spate a Romei (Frontinus, Strategemata I, 8, 7, vezi si 
Titus Livius XXXV, 14, 1-2, Nepos, Hannibal 2, 2). Așa 
cum am mai arătat, Antiochos a fost în cele din urmă în- 
vins la Magnesia, iar Roma a cerut, cum era de așteptat, 
să-i fie predat dușmanul cel mai implacabil. Atunci când 
Hannibal, proscris fiind, reluase războiul împotriva ro- 
manilor, el devenise în ochii lor un renegat. Lăsând de- 
oparte semantica, era însă oricum prea târziu, căci abilul 
Hannibal își îmbarcase deja averea pe vas și pornise din 
nou pe mare, de data aceasta cu destinaţia Creta. 

Aici Hannibal a trăit relativ confortabil, însă, nefi- 
ind genul de om care să se mulțumească să ia lucrurile 

aşa cum sunt, nu putea sta locului. Astfel încât urmă- 
torul pas a fost să își ofere serviciile lui Prusias I, rege- 
le Bithyniei (domnie 228-181 î.Hr.), aflat în război cu 
vecinul său Eumenes al II-lea al Pergamonului (domnie 
197-158 î.Hr.), un aliat al Romei care participase la bă- 
tălia de la Magnesia. Acest mic conflict local i-a oferit 
lui Hannibal ultima ocazie de a-și dovedi geniul militar. 
Prusias a fost învins pe uscat și a transferat ostilitățile 
pe mare. Cum flota lui Prusias se afla în inferioritate nu- 
merică, Hannibal i-a sfătuit pe marinari să adune șerpi 
veninoși și să-i îndese în vase de pământ pe care să le ca- 
tapulteze spre navele inamice. Matelotii din Pergamon au 
râs la început de asemenea tactici ridicole de luptă cu vase 
de pământ în loc de săbii. Numai că, atunci când vasele 
s-au spart de navele lor, care curând au început să colcă- 
ie de șerpi, râsul le-a rămas în gât și, după cum relatează 
Justin, „au cedat victoria“ (Epitome 32, 4, vezi și Nepos, 
Hannibal 10-11 passim). 

A urmat o nouă cerere de predare a lui Hannibal, pe 
care romanii îl urmăreau, după spusele lui Plutarh, „ca pe 
o pasăre prea bătrână pentru a mai putea zbura și care își 
pierduse toate penele din coadă“ (Flaminius 21, 1). Avea 
64 de ani. A luat-o înaintea celor care voiau cu orice chip 
să îl prindă otrăvindu-se și, în momentele finale ale ago- 
niei, ar fi exclamat, potrivit lui Titus Livius: „Să eliberăm 
poporul roman din această neliniște prelungită, căci văd 
că s-au săturat să aștepte răbdători moartea unui bătrân“ 
(XXXIX, 51, 9, vezi și Plutarh, Flaminius 20, 5, Nepos, 
Hannibal 12). Reale sau nu, spontane ori repetate înainte, 
n-avem cum să știm. Cum nimeni nu cunoaște cum s-au 
petrecut cu adevărat lucrurile, versiunea oferită de Titus 
Livius este la fel de bună ca oricare alta. 

Această coloană dorică este singura rămasă în picioare din templul Herei 
Lacinia de pe promontoriul lacinian (Capo Colonne). Aici, Hannibal a pus să 
fie consemnat în piatră, în limbile punică și greacă, tot ce înfăptuise, împreună 
cu armata sa, în Peninsula Italică. Inscripţia preciza și numărul soldaţilor pe 
care i-a avut la dispoziţie când a pășit pe pământul peninsulei. O generaţie mai 
târziu, Polybios a descoperit și descifrat inscripția. 

(Fototeca ENIT) 


Așa pierit-a Hannibal, cel de tristă amintire. Era în 
anul 183 î.Hr. și fără îndoială o anumită înaltă autoritate 
romană a răsuflat pentru prima oară ușurată după acea 
zi, cu circa 35 de ani înainte, când Hannibal traversase 
Alpii. În inimile romanilor nu era loc de iertare; fuseseră 
mult prea înspăimântați. Unele lucruri nu se uită nicioda- 
tă, și cu atât mai mult nu se iartă. 

Se spune că, pe când Hannibal se afla practic la porţile 
Romei și focurile de tabără ale armatei sale erau perfect 
vizibile de pe Capitoliu, s-a întâmplat ca o bucată din te- 
renul pe care poposise să fie de vânzare. Și a fost vândut 
la preţul pieţei (Titus Livius XXVI, 11, 7-8, Frontinus, 
Strategemata III, 18, 2). „Nu în faţa soldaţilor cartaginezi 
a tremurat Roma, ci în fata lui Hannibal“, așa nota tovara- 
șul său de arme și frate întru spirit Napoleon (Memoires, 
vol. II, p. 90). Unele anecdote și biografii ale marilor gene- 
rali din istorie ar trebui totuși văzute drept idealizări ro- 
mantice, anacronice sau pur și simplu dubioase. Acestea 
fiind spuse, noi, istoricii, obișnuim și acum să ne lăsăm 
cu totul duși de valul povestirilor așa-zis erudite în multe 
dintre scrierile noastre și să infrumusetam imaginea mari- 
lor sau presupușilor mari eroi, cizelând-o și dându-i și mai 
mult lustru. În acest proces de îmbunătăţire a trecutului, 
ceea ce ajunge să primeze pentru noi sunt ritmul general 
al vieții pretinsului mare căpitan și aura mitică a unui sim- 
bol, mai degrabă decât acurateţea faptelor. 

Nu mai puţin adevărat este însă că din legende își trag 
oamenii ideile necesare pentru a-și duce existența, după 
cum a remarcat cândva Anatole France. Și totuși, de- 
scriindu-l pe Hannibal, ceea ce ar trebui să ilustrăm nu 
sunt vieţile a milioane de oameni determinate de voinţa 

dominantă a unui unic actor. Căci așa cum spun, sau spu- 
neau pe vremuri grecii, într-un cor, chiar dacă unul diri- 
jează, mai multi cântă. Evident, pentru a face acest lucru 
ar trebui să cernem din viaţa lui Hannibal realitatea de 
anecdotică și de fantezii și să-l aducem din sfera schimbă- 
toare a legendei în contextul mai solid al faptelor. Pentru 
că realitatea este mai puternică decât mitul. 

De exemplu, să-i luăm pe romani, care îi ponegreau 
pe cartaginezi subliniindu-le cruzimea, perfidia și alte 
asemenea defecte, și care îl considerau pe Hannibal un 
instigator însetat de sânge, un armăsar care arunca foc 
pe nări si cu un apetit nesatios pentru violenţă și razbu- 
nare. Invatatul Seneca nu s-a dat în lături să preia una 
dintre acele povestioare care îl înfățișau pe generalul car- 
taginez în lumina cea mai odioasă cu putinţă: el relatea- 
ză cum, în ajunul unei bătălii, Hannibal ar fi exclamat la 
vederea unui sant plin de sânge: „O, ce priveliște plăcu- 
tă“ (De ira 2, 5, 4). Romanii nu l-au putut ierta niciodată 
pe Hannibal pentru că se pusese, ca un aventurier de ne- 
clintit, în fruntea unei gloate barbare fantastice pe care o 
condusese dintr-o victorie în alta. Pentru ei, însuși nume- 
le de Hannibal avea o notă amenințătoare. Pentru că el se 
abătuse asupra istoriei înecate în sânge a cetăţii lor ca o 
umbră întunecată. Și astfel Hannibal, dușmanul predes- 
tinat al Romei, s-a transformat în căpcăunul din poveste, 
într-o sperietoare pentru micuţii romani și în subiect de 
coşmaruri. În conștiința colectivă a naţiunilor, figurile ex- 
ceptionale sunt întotdeauna dispretuite. 

După ce, în 211 î.Hr., Hannibal a ajuns la porţile 
Romei, momentul acesta terifiant nu s-a repetat decât 
atunci când vizigotul Araic a invadat și a jefuit Cetatea 
Eternă, in 410 d.Hr., într-o vreme în care, ar susţine unii, 

furia marţială romană apusese de mult, înlocuită de pa- 
siunea pentru confort și lux. Nu este așadar de mirare că 
Hannibal a fost, fără putinţă de tăgadă, dintre dușmanii 
din toate timpurile ai Romei, suprema béte noire, iar zica- 
la Hannibal ad portas („Hannibal la porţile orașului“) și-a 
păstrat pentru romani relevanta ca semnal de strângere a 
rândurilor în momente de criză naţională (vezi, de exem- 
plu, Cicero, De finnibus 4, 9, 22, Filipicele I, 5, 11, Juvenal, 
Satire 6, 290 si 10, 156) și avea să rămână așa până la pra- 
busirea imperiului. 

Există o singură excepţie notabilă la toată această 
ostilitate declarată, și anume vechiul nostru amic grec 
Polybios. Acesta a descris evenimentele războiului lui 
Hannibal la circa cinci decenii după ce avuseseră loc și ho- 
tărârea lui de a adopta o perspectivă cât mai obiectivă cu 
putinţă fata de cartaginezi este cel mai bine exemplificată 
de imaginea pe care ne-a lăsat-o despre omul care, într-un 
sens, a fost simbolul acestei natii, respectiv Hannibal (IX, 
22, 8-10, 24-26 passim). Să luăm, de pildă, una dintre 
anecdotele relatate de Polybios. Într-un consiliu de răz- 
boi a fost ridicată din nou chestiunea logisticii pe par- 
cursul marșului spre Roma via Alpi și unul dintre ofițerii 
superiori ai lui Hannibal, un tiz de-al său, dar neînrudit 
cu el, poreclit Monomachos, a propus ca problema să fie 
rezolvată, măcar partial, prin antrenarea soldaţilor să su- 
pravietuiasca mâncând exclusiv carne de om. Hannibal а 
apreciat valoarea practică a canibalismului, dar a refuzat 
să ia propunerea în consideraţie. Desigur, în război există 
multă brutalitate și violenţă, pentru că așa se poartă sol- 
datii pe pământurile cucerite, însă Polybios a recunoscut 
că reputaţia de cruzime feroce pe care romanii i-o atri- 
buiau lui Hannibal ar fi putut să se nască din confuzia 

cu Hannibal Monomachos (IX, 24, 5-8). Am putea subli- 
nia aici trăsătura inhumana crudelitas, pe care Titus Livius 
o menţionează ca definitorie în portretul moral făcut lui 
Hannibal (XXI, 4). Desigur, în calitate de bun roman, 
Titus Livius nu-l agrea deloc pe Hannibal. 


Gal rănit (Paris, Muzeul Luvru, inv. MR 133), copie romană după o 

statuie grecească în bronz. Se pare că Hannibal i-ar fi folosit pe aliaţii celți 

(în majoritate gali din nordul Peninsulei Italice) pe post de „carne de tun“, 
adică trupe destinate să aibă parte de cele mai mari pierderi și cele mai modeste 
recompense. Si totuși, această nație sălbatică și războinică a continuat să lupte, 
aruncându-se într-un mod nedisciplinat în bătălie și agitându-și săbiile lungi, 
și ar fi complet eronat să considerăm că Hannibal a călărit spre victorie pe 
spinările amicilor săi „barbari“ căzuţi la datorie. 

(Colecţia Fields-Carré) 

Cu toate că marele public a fost dintotdeauna fasci- 
nat de bătăliile în care o armată este exterminată, po- 
vestea de mai sus poate fi citită în mare măsură drept 
un soi de piesă moralizatoare. Bunii cunoscători ai artei 
militare consideră bătălia de la Cannae drept un exemplu 
clasic de manevră reușită de dublă învăluire. Această ca- 
podoperă a lui Hannibal, cea mai perfectă (dacă se poate 
spune așa) luptă tactică purtată vreodată, este o lecţie de 
anihilare spre care tind mulţi comandanţi militari, motiv 
pentru care continuă și acum să fie studiată cu asiduitate 
în academiile militare. Wellington a încercat să o pună în 
practică la Vitoria (1813), iar Napoleon aproape că a re- 
ușit să o copieze la Ulm (1805), atunci când și-a propus, 
după cum a lăsat mărturie scrisă, ca „nimeni să nu scape“ 
(Correspondance, vol. XI, nr: 9374, p. 318). Problema pe 
care a intampinat-o însă a fost aceea că nici o armată mo- 
dernă, nici măcar Grande Armée, nu se putea mișca atât 
de repede sau nu-și putea coordona mișcările diverselor 
trupe atât de eficient încât să închidă capcana înainte ca 
inamicul să reacționeze fugind. Așa încât putem conclu- 
ziona că Hannibal a creat iluzia că imposibilul este posi- 
bil, iar pentru asta nu era nevoie decât de oameni dotați 
cu mult talent. 

Clausewitz a subliniat că „operaţiunile concentrice sunt 
pur și simplu neindicate pentru tabăra mai slabă“ (Vom 
Krieg, 6, 25), iar Napoleon (în afara bătăliei de la Ulm) a 
considerat capcana ucigașă întinsă de Hannibal o manevră 
prea riscantă, un produs mai degrabă al norocului decât al 
geniului. Sigur, norocul poate fi uneori doar noroc și atât, 
însă cel mai adesea el este rezultatul abilității, instinctului 
ori cunoașterii. Pe de alta parte, multi au făcut din Cannae 
o idee fixe. Strategul prusac Graf Alfred von Schlieffen 

a fost obsedat de victoria lui Hannibal, considerând linis- 
titor faptul că intelectul unui singur om era capabil să ani- 
hileze disciplina, eficacitatea și superioritatea numerică a 
mii de soldaţi. Arhitect al planului de invadare a Franţei 
de către Germania în august 1914, el a analizat și reana- 
lizat în nenumărate rânduri bătălia de la Cannae, „Planul 
Schlieffen“ prevedea copierea la scară gigantică a bătăliei 
de la Cannae, trupele care traversau Belgia prin frontiere 
naturale și lanţuri muntoase înlocuind al doilea flanc învă- 
luitor. A rezultat o schemă ce semăna doar superficial cu 
tacticile adoptate de Hannibal la Cannae, fiind conceput 
cu o anvergură infinit mai mare. Se avea în vedere o ma- 
nevră de învăluire strategică: flancul drept urma să treacă 
prin Belgia și să dea rapid (în circa 40 de zile) lovitura deci- 
sivă Franţei, înainte ca operaţiunile majore să se desfășoa- 
re împotriva armatei ruse, cunoscută ca mobilizându-se 
mult mai lent. Planul a eșuat. Dar trebuie să recunoaștem 
că, în exact aceeași lună, dar pe un alt teatru de război, re- 
marcabilul duet format din Hindenburg și Ludendorff a iz- 
butit să reproducă principiul învăluirii folosit la Cannae în 
bătălia de la Tannenburg contra Armatei II ruse. Centrului 
rus i s-a permis să avanseze, după care germanii au împins 
în fata ambele flancuri, care au încercuit Armata II rusă si 
practic au anihilat-o. Desigur, nici un comandant nu se va 
putea măsura vreodată cu Hannibal în privinţa impactului 
asupra tacticilor pe câmpul de luptă. Bătălia de la Cannae, 
o capodoperă în materie de tactică militară, va rămâne ne- 
întrecută și, foarte probabil, nu-și va găsi nici egalul. 


139 


GLOSAR 


ager publicus — „teren public“ — 
pământ aparținând statului, 
care putea fi cumpărat numai 
la licitaţie 

AUC - ab Оте condita – 
„începând de la întemeierea 
Orașului [Roma]“, respectiv, 
conform tradiției, 21 aprilie 
753 î.Hr. 


ala/alae — „aripă“ - unitate 
militară auxiliară latină/italică 
de mărime comparabilă cu legio 
hastati – „lăncieri“ – tineri 
legionari care alcătuiau prima 
linie a unei legiuni manipulare 
în perioada de mijloc a republicii 
legio/legiones — „recruți“ — 
unitatea principală în armata 
romană 


magister equitum — „mai-marele 
cavaleriei“ — adjunctul la 
comandă al unui dictator 


manipul – unitate tactică 
aparţinând legiunii manipulare 
în perioada de mijloc a republicii 
novus homo – „от nou“ — termen 
care desemna un bărbat devenit, 
primul în familia sa, consul 


principes – „şefi“ – legionari 

în floarea vârstei care formau 

a doua linie a legiunii manipulare 
în perioada de mijloc a republicii 
princeps senatus — „şeful 
Senatului“ – conducător 

al Senatului 

socii – aliaţii latini şi italici 

ai Romei 

sufete – unul din cei doi 
magistrați șefi aleși anual 

în Cartagina 

suffectus – „înlocuitor“ – consul 
roman ales pentru a-l înlocui 

pe cel mort în timpul exercitării 
funcţiei 

triarii – „oameni din rândul 
trei“ – legionari veterani care 
formau a treia linie a legiunii 
manipulare în perioada de 
mijloc a republicii 

triplex acies — „linie triplă 

de bătălie“ – dispozitiv de luptă 
roman format din trei linii 
velites – „purtători de mantale“ — 
cei mai tineri (si mai săraci) 
legionari, aparținând trupelor 
de infanterie uşoară 

Viața, strategiile, tacticile şi bătăliile 
celor mai mari comandanți militari din istorie 


La finele Primului Război Punic, Cartagina indurase 
umilința de a fi alungată din bazinul mediteraneean, 
iar flota sa, cândva puternică, fusese redusă la o mână 
de trireme. Si totuși, in 218 i.Hr., Hannibal, fiul cel 
mai mare al charismaticului general Hamilcar Barca, 
a declanșat al Doilea Război Punic, cu atâta succes in 
cât a ameninţat să distrugă cu totul puterea romană, 
Hannibal a fost un comandant militar clarvăzător зі lu 
cid și mărturiile istorice ni-l descriu drept unul dintre 
cei mai de seamă generali ai Antichității. Geniul sau 
a constat din jocul la cacealma şi dublă cacealma, 
la care s-a adăugat, incontestabil, capacitatea de a pune 
excepţional în valoare toate tipurile de trupe militare 
pe care le avea la dispoziţie. Bătălia de la Cannae ramane 
o capodoperă a artei militare, care a inspirat ulterior 
generaţii intregi de generali de armată. 

Viața, strategiile, tacticile si bătăliile 
celor mai mari comandanți militari din istorie 


La finele Primului Război Punic, Cartagina îndurase 
umilința de a fi alungată din bazinul mediteraneean, 
iar flota sa, cândva puternică, fusese redusă la o mana 
de trireme. Si totuși, în 218 î.Hr., Hannibal, fiul cel 
mai mare al charismaticului general Hamilcar Barca, 
a declanșat al Doilea Război Punic, cu atâta succes în- 
аќ a ameninţat să distrugă cu totul puterea romana. 
Hannibal a fost un comandant militar clarvazator şi lu- 
cid și mărturiile istorice ni-l descriu drept unul dintre 
cei mai de seamă generali ai Antichității. Geniul său 
a constat din jocul la cacealma şi dublă cacealma, 
la care s-a adăugat, incontestabil, capacitatea de a pune 
excepţional în valoare toate tipurile de trupe militare 
pe care le avea la dispoziţie. Bătălia de la Cannae rămâne 
o capodoperă a artei militare, care a inspirat ulterior 
generaţii întregi de generali de armată. 

